<QUEST><TI><TI-INTRO>ÚSTNA OTÁZKA <QREF QID="H-2009-0361">H-0361/09</QREF></TI-INTRO><TI-SESSION>pre hodinu otázok na schôdzi v novembri 2009</TI-SESSION><TI-RULES-EP>v súlade s článkom 116 rokovacieho poriadku</TI-RULES-EP><TI-AUTHOR>predkladá: <PERSON ID="96658">Konstantinos Poupakis</PERSON></TI-AUTHOR><TI-DEST><INST TYPE="COM">Komisii</INST></TI-DEST></TI><OBJECT OBJID="OBJ0361">Vec: Účasť sociálnych partnerov na vypracovaní a zavedení politiky pre zamestnanosť na vnútroštátnej a európskej úrovni</OBJECT><CONTENT><PARA>Intenzita a rozsah hospodárskej krízy nepochybne spôsobili značné dodatočné problémy, pokiaľ ide o organizáciu a fungovanie trhu práce v členských štátoch EÚ, ktorého riadenie presahuje rámec právomocí vnútroštátnych orgánov. Jeden z najzávažnejších z toho vyplývajúcich problémov, ktorým musia čeliť členské štáty, predstavuje zníženie zamestnanosti a následne stúpajúca tendencia miery nezamestnanosti, ako aj výrazné ťažkosti pri vytváraní nových stabilných a kvalitných pracovných miest. Navyše fungovanie vnútroštátnych trhov práce prechádza v súčasnosti fázou reštrukturalizácie, ktorej dôsledky pociťujú pracovníci, pretože kolektívne zmluvy sa v praxi neuplatňujú, počet nestabilných pracovných miest narastá a pracovné vzťahy sa zhoršujú v dôsledku prijímania flexibilných foriem práce bez príslušných záruk v oblasti bezpečnosti a ochrany pri práci.</PARA><PARA> Aký názor má Komisia na túto situáciu? Plánuje Komisia aktívnejšiu účasť a zapojenie sociálnych partnerov s cieľom vypracovať politiky na zaručenie organizácie a riadneho fungovania trhu práce, na boj proti nezamestnanosti a posilnenie zamestnanosti na vnútroštátnej a európskej úrovni? </PARA></CONTENT></QUEST>