<QUEST><TI><TI-INTRO>OTÁZKA NA ÚSTNE ZODPOVEDANIE S ROZPRAVOU <QREF QID="O-2006-0026">O-0026/06</QREF></TI-INTRO><TI-RULES-EP>v súlade s článkom 108 Rokovacieho poriadku,</TI-RULES-EP><TI-AUTHOR>ktorú položila <PERSON ID="4453">Luisa Morgantini</PERSON> v mene <COMMITTEE COMMID="809">Výboru pre rozvoj</COMMITTEE></TI-AUTHOR><TI-DEST>Rade</TI-DEST></TI><OBJECT OBJID="OBJ0026">Vec: Landmines <BRK/></OBJECT><CONTENT><PARA>Aká je súčasná politika Rady   v problematike protipechotných a protivozidlových pozemných mín? Prečo   táto problematika nebola obsiahnutá v prioritách rakúskeho predsedníctva?   Vyvinula sa predsa len nejaká činnosť v tejto oblasti? Zaradí sa táto   otázka do priorít fínskeho predsedníctva? <BRK/></PARA><PARA>Pracuje Rada na stratégii   pre oblasť protipechotných a protivozidlových pozemných mín a všetkých   ostatných druhov nevybuchnutej munície, ako v prípade už existujúcej   stratégie pre oblasť ľahkých a malých zbraní? <BRK/></PARA><PARA>Je odstraňovanie mín   integrovanou súčasťou všetkých predchádzajúcich a budúcich misií EBOP?   Možno poskytnúť ubezpečenie, že jednotky EÚ, jednotky NATO ani ich spojenci   v oblastiach, kde sa uskutočňujú vojenské operácie, nepoužijú míny vrátane   protipechotných a protivozidlových mín ani kazetovú muníciu či uránové   zbrane? <BRK/></PARA><PARA>Čo Rada podniká na presvedčenie   USA, Ruska, Číny, Mjanmarska, Egypta a Líbye, aby dodržiavali Ottawskú   konvenciu? Čo Rada robí pre to, aby umožnila neštátnym subjektom v sektore   pozemných mín dodržiavať Ottawský dohovor? <BRK/></PARA><PARA>Pripravuje Rada iniciatívu   na vypracovanie nariadení EÚ, ktorých cieľom je zákaz finančného investovania   do podnikov vyrábajúcich protipechotné a protivozidlové pozemné míny   a všetky ostatné druhy diskriminačnej kontroverznej výzbroje? <BRK/></PARA><PARA>Je Rada pripravená zahrnúť   európsky parlamentný rozmer do delegácie EÚ, ktorá sa vyšle na siedmu   schôdzu zmluvných štátov o pozemných mínach v novembri 2006 v Ženeve?   Súhlasila by Rada s tým, že by spolu s EP a Komisiou usporiadala súbežné   podujatie pri tejto príležitosti zamerané na úsilie EÚ v boji proti   protipechotným a protivozidlovým pozemným mínam? <BRK/> <BRK/>  </PARA></CONTENT></QUEST>