<QUEST><TI><TI-INTRO>OTÁZKA NA ÚSTNE ZODPOVEDANIE <QREF QID="O-2008-0113">O-0113/08</QREF></TI-INTRO><TI-RULES-EP>v súlade s článkom 108 rokovacieho poriadku,</TI-RULES-EP><TI-AUTHOR>predkladá: <PERSON ID="28155">Edit Herczog</PERSON>, v mene skupiny <GRPOL GRPOLID="1103">PSE</GRPOL>, <PERSON ID="945">Nicole Fontaine</PERSON>, v mene skupiny <GRPOL GRPOLID="1102">PPE-DE</GRPOL></TI-AUTHOR><TI-DEST>Rade</TI-DEST></TI><OBJECT OBJID="OBJ0113">Vec: O krokoch zameraných na zlepšenie prostredia pre malé a stredné podniky v Európe - iniciatíva Small Business Act (SBA)</OBJECT><CONTENT><PARA>Vzhľadom na význam malých a stredných podnikov pre európske hospodárstvo a ich podiel na zabezpečovaní konkurencieschopnosti a zamestnanosti EÚ a keďže tieto podniky poskytujú viac než 100 miliónov pracovných miest, prispievajú k ekonomickému rastu, sú významným zdrojom inovácií a podporujú rodovú rovnosť a regionálny rozvoj,</PARA><PARA>1. Môže Rada potvrdiť Európskemu parlamentu, že na svojom zasadnutí mieni formálne schváliť iniciatívu SBA a zabezpečiť tak jej „vysokú viditeľnosť“ a zaviazanie sa členských štátov k dodržiavaniu jej zásad? </PARA><PARA>2. Môže Rada potvrdiť, že mieni uvádzať správy o SBA ako novú, samostatnú, kapitolu v rámci každoročného podávania správ o lisabonskom reformnom programe?</PARA><PARA>3. Aké konkrétne kroky zamýšľa Rada vykonať, aby zabezpečila, že pozitívny vplyv zásady „najskôr myslieť v malom“ (Think Small First) na podnikateľské prostredie povedie na vnútroštátnej, regionálnej a miestnej úrovni ku skutočnej zmene?</PARA><PARA>4. Malé a stredné podniky zohrávajú v kontexte krízy finančných trhov významnú úlohu, pretože zabezpečujú konkurencieschopnosť hospodárstva EÚ. Aké prijme Rada opatrenia, aby malým a stredným podnikom zabezpečila trvalo udržateľný prístup k finančným prostriedkom?</PARA></CONTENT></QUEST>