<QUEST><TI><TI-INTRO>OTÁZKA NA ÚSTNE ZODPOVEDANIE S ROZPRAVOU <QREF QID="O-2006-0108">O-0108/06</QREF></TI-INTRO><TI-RULES-EP>v súlade s článkom 108 Rokovacieho poriadku,</TI-RULES-EP><TI-AUTHOR>ktorú položila <PERSON ID="28254">Karin Resetarits</PERSON>, v mene skupiny <GRPOL GRPOLID="1119">ALDE</GRPOL></TI-AUTHOR><TI-DEST>Komisii</TI-DEST></TI><OBJECT OBJID="OBJ0108">Vec: Uznávanie diplomov zo Severného Cypru</OBJECT><CONTENT><PARA>Po negatívnom výsledku referenda v Cyperskej republike 24. apríla 2004, v dôsledku čoho sa nepodarilo zabezpečiť pristúpenie zjednoteného Cypru do Európskej únie, Rada 26. apríla vyjadrila svoju pevnú vôľu „zabezpečiť, aby cyperskí občania čoskoro zdieľali spoločný osud ako občania zjednoteného Cypru v Európskej únii“ a svoje odhodlanie ukončiť izoláciu komunity cyperských Turkov. </PARA><PARA>Dva roky po tomto vyhlásení je situácia komunity cyperských Turkov naďalej kritická. Výhody plynúce z dohody o tzv. zelenej línii sú obmedzené a obchodné a hospodárke vzťahy medzi dvoma časťami ostrova prakticky neexistujú, pretože Rada blokuje dohodu o uľahčení obchodu. Finančná pomoc, ktorá bola nakoniec prijatá 27. februára 2006 v celkovej výške 139 miliónov EUR na rok 2006, bude zameraná na projekty v oblasti infraštruktúr. </PARA><PARA>Napriek tomu, že projekty v oblasti infraštruktúr financované EÚ sú potrebné, ťažko môžu napraviť izoláciu a hlboké sklamanie, ktoré pociťuje komunita cyperských Turkov. Tieto projekty by mali byť doplnené úsilím financovaným EÚ, ktoré bude zamerané na posilnenie medziľudských vzťahov medzi dvoma komunitami a na konkrétne opatrenia s cieľom ukončiť izoláciu severnej časti ostrova. Tieto opatrenia by sa mali zamerať na mladých ľudí a študentov, ktorí podporovali politické zmeny, ktoré sa uskutočnili na Severnom Cypre, ale zatiaľ nedostali zvonku žiadne uznanie za ich nový prístup.</PARA><PARA>Plánuje Komisia v tejto súvislosti prijať konkrétne opatrenia na zvýšenie spolupráce medzi vzdelávacími inštitúciami na Severnom Cypre, v EÚ a v rámci celoeurópskych štruktúr ako Boloňský proces, a začať proces uznávania diplomov z univerzít a vzdelávacích inštitúcií na Severnom Cypre?</PARA><PARA>Aké ďalšie opatrenia považuje Komisia za potrebné so zreteľom na dosiahnutie cieľa Rady ukončiť izoláciu severnej časti ostrova a uľahčiť úplné vyriešenie problému rozdelenia ostrova?</PARA></CONTENT></QUEST>