<QUEST VERSION="2"><TI><TI-INTRO>Otázka na ústne zodpovedanie <QREF QID="O-2010-0117-R01">O-0117/2010/rev.1</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="4519">Claude Moraes</PERSON>, <PERSON ID="4532">Michael Cashman</PERSON>, <PERSON ID="23868">Monika Flašíková Beňová</PERSON><BRK/>v mene skupiny <GRPOL GRPOLID="2949">S&amp;D</GRPOL></TI-AUTHOR></TI><OBJECT OBJID="OBJ0117">Vec: Vzájomné uznávanie manželstiev a registrovaných partnerstiev uzatvorených pármi rovnakého pohlavia</OBJECT><CONTENT><PARA>Súčasťou práva občanov EÚ na voľný pohyb v rámci vymedzenom najmä smernicou 2004/38/ES<FNREF FNIDREF="FN1"/> je zaistenie voľného pohybu ich zákonitých manželov/manželiek. Toto právo jasne patrí do pôsobnosti Európskej únie. Správa Agentúry pre základné práva s názvom <I>Homofóbia a diskriminácia na základe sexuálnej orientácie v členských štátoch EÚ: časť 1 – právna analýza </I>(<I>Homophobia and Discrimination on Grounds of Sexual Orientation in the EU Member States: Part I - Legal Analysis)</I> (2008), ako aj petície občanov a dôkazy zozbierané občianskou spoločnosťou poukazujú na to, že prevažná väčšina hostiteľských členských štátov neuznáva manželstvá ani registrované partnerstvá, ktoré zákonne uzatvorili občania rovnakého pohlavia. To znamená, že smernica 2004/38/ES sa nevykonáva v plnej miere a že dochádza k diskriminácii pri riešení fiškálnych, majetkových a daňových otázok, otázok týkajúcich sa opatrovníctva, práva na návštevy, dedičských práv a konzulárnych otázok.</PARA><PARA>Európsky parlament vo svojom uznesení o Štokholmskom programe (<ANCHOR ID="1" FAMILY="TA" TYPE="P7-TA" YEAR="2009" NUMBER="0090">P7_TA(2009)0090</ANCHOR>) vyzval členské štáty, aby „bez toho, aby boli dotknuté vnútroštátne právne predpisy v oblasti rodinného práva, zabezpečili voľný pohyb občanom EÚ a ich rodinám vrátane osôb žijúcich v registrovaných partnerských a manželských zväzkoch [...], čím by zamedzili diskriminácii z akýchkoľvek dôvodov vrátane sexuálnej orientácie“.</PARA><PARA>V oznámení Komisie s názvom Akčný plán na implementáciu Štokholmského programu (KOM(2010)0171 a súvisiacej tlačovej správe Memo/10/139) sa naproti tomu nehovorí o navrhnutí žiadnych opatrení, ktoré by uľahčili voľný pohyb párov rovnakého pohlavia v zákonne uzatvorených manželstvách alebo registrovaných partnerstvách, na ktoré by sa mal vzťahovať článok 2 ods. 2 písmená a) a b) uvedenej smernice.</PARA><PARA>· Vzťahuje sa článok 2 ods. 2 písm. a) smernice 2004/38/ES podľa názoru Komisie na manželov/manželky, ktorí uzavreli zákonný zväzok v Belgicku, Holandsku, Portugalsku, Španielsku alebo Švédsku?</PARA><PARA>· Domnieva sa Komisia, že neuznávanie zákonne uzatvorených manželstiev medzi osobami rovnakého pohlavia je diskrimináciou na základe sexuálnej orientácie?</PARA><PARA>· Domnieva sa Komisia vzhľadom na článok 10 Zmluvy o fungovaní Európskej únie, že článok 2 ods. 2 písmená a) a b) smernice 2004/38/ES by sa mal uplatňovať rovnako na osoby v zákonom uznaných manželstvách a registrovaných partnerstvách?</PARA><PARA>· Ako bude Komisia riešiť problém diskriminácie, s ktorým sa stretávajú páry rovnakého pohlavia, ktoré žijú v zákonom uznaných zväzkoch a usilujú sa o uplatňovanie svojho práva na voľný pohyb?</PARA><FN FNID="FN1">  Ú. v. EÚ L 158, 30.4.2004, s. 77.</FN></CONTENT></QUEST>