<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000231">O-000231/2011</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="1941">Roberta Angelilli</PERSON>, <PERSON ID="28120">Simon Busuttil</PERSON>, <PERSON ID="28229">Manfred Weber</PERSON>, <PERSON ID="96818">Salvatore Iacolino</PERSON><BRK/>v mene skupiny <GRPOL GRPOLID="2948">PPE</GRPOL></TI-AUTHOR></TI><OBJECT OBJID="OBJ000231">Vec: Informácie o vykonávaní opatrení plánovaných v programe Európskej únie v oblasti práv dieťaťa</OBJECT><CONTENT><PARA>Komisia 15. februára predložila oznámenie o programe Európskej únie v oblasti práv dieťaťa. Program uvádza jedenásť konkrétnych opatrení, ktoré má Komisia v úmysle prijať v nasledujúcich rokoch s cieľom zabezpečiť väčšiu ochranu detí, podporovať politiky na ochranu ich zdravia, uľahčiť im prístup k spravodlivosti, poskytovať záruky pre maloletých bez sprievodu z tretích krajín a podporovať efektívnu účasť detí v záležitostiach, ktoré sa ich priamo týkajú, ako je stanovené v európskej stratégii pre deti. Záväzok inštitúcií na podporu práv dieťaťa je stanovený aj v Lisabonskej zmluve, Charte základných práv a stratégii Európa 2020, pričom tento záväzok zdôrazňuje, že je potrebné čo najskôr preniesť politické ciele do konkrétnych opatrení.</PARA><PARA>Mohla by Komisia na základe toho:</PARA><PARA>1.  uviesť, či sa v 27 členských štátoch zhromažďujú oficiálne a porovnateľné údaje o deťoch;</PARA><PARA>2.  poskytnúť informácie o rozpočte, ktorý EÚ plánuje vynaložiť na politiky pre deti;</PARA><PARA>3.  poskytnúť informácie a údaje o účinnom prístupe detí k spravodlivosti;</PARA><PARA>4.  charakterizovať súčasnú situáciu v prístupe k vzdelaniu a v opatrovateľských službách pre malé deti v EÚ;</PARA><PARA>5.  podať informácie o cezhraničnej spolupráci medzi členskými štátmi v prípade únosu detí?</PARA></CONTENT></QUEST>