<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000085">O-000085/2011</QREF></TI-INTRO><TI-DEST><INST TYPE="CS">Rade</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="4519">Claude Moraes</PERSON>, <PERSON ID="96886">Rosario Crocetta</PERSON>, <PERSON ID="96916">Rita Borsellino</PERSON>, <PERSON ID="96952">Sylvie Guillaume</PERSON><BRK/>v mene skupiny <GRPOL GRPOLID="2949">S&amp;D</GRPOL></TI-AUTHOR></TI><OBJECT OBJID="OBJ000085">Vec: Reakcia na migračné toky v severnej Afrike a južnom Stredozemí</OBJECT><CONTENT><PARA>Vlnu politickej revolúcie v severnej Afrike sprevádzajú migračné toky, ktoré tvoria ľudia unikajúci pred nestabilitou a násilím, pričom to platí najmä v prípade Lýbie. Tieto pohyby boli doteraz horizontálne, nie vertikálne, a postihujú najmä región samotný (Tunisko, Egypt a Alžírsko). Objavili sa však aj správy, že na pobrežie Lampedusy dorazilo 7000 tuniských občanov. Keďže tieto presuny vyvíjajú tlak na solidaritu tak susediacich krajín, ako aj v rámci EÚ, chceme položiť nasledujúce otázky:</PARA><PARA>– Akým spôsobom plánuje Rada pomôcť krajinám regiónu zvládať situáciu a podporovať tých, ktorí nemôžu opustiť región a ktorí by mohli potrebovať medzinárodnú ochranu?</PARA><PARA>– Ako mieni Rada prinútiť Taliansko a Grécko, aby uplatňovali smernicu o dočasnej ochrane z roku 2001 a smernicu o prijímaní z roku 2003, vzhľadom na kritickú situáciu s migrantmi na Lampeduse a Evrose?</PARA><PARA>– Akým spôsobom mieni Rada zabezpečiť primeranú ochranu maloletých bez sprievodu, ktorí sa podľa poskytnutých informácií ocitli na Lampeduse a nachádzajú sa v mimoriadne zraniteľnej situácii?</PARA><PARA>– Čo mieni Rada urobiť v súvislosti s premiestnením utečencov v rámci EÚ a medzi jednotlivými členskými štátmi, najmä pokiaľ ide o žiadateľov, ktorí potrebujú medzinárodnú ochranu?</PARA><PARA>– Čo mieni Rada urobiť na zavedenie systematickejších mechanizmov solidarity medzi členskými štátmi s cieľom presídliť migrantov prichádzajúcich do regiónu Stredozemia?</PARA><PARA>– Čo mieni Rada urobiť z dlhodobého hľadiska na zabezpečenie toho, aby sa spoločný azylový systém EÚ stal do roku 2012 skutočnosťou?</PARA></CONTENT></QUEST>