<MOTION LG="SK" TYPE="RE">
<COVER>
<DATE-DEPOSIT DATE="20070924">24.9.2007</DATE-DEPOSIT>
<NUM-MOTION TYPE="B6" NUM="0359" YEAR="2007"><ANCHOR ID="1" FAMILY="DOC-B" TYPE="B6" YEAR="2007" NUMBER="0359">B6‑0359/2007</ANCHOR></NUM-MOTION>
<TITLE-COV>
	<INT-TITLE><B>NÁVRH UZNESENIA</B></INT-TITLE>
<PARA>
	<CONTENT>ktorý na základe vyhlásenia Rady</CONTENT></PARA>
<PARA>
	<CONTENT>v súlade s článkom 103 ods. 2 rokovacieho poriadku</CONTENT></PARA>
<PARA>
	<CONTENT>predkladajú Marco Cappato, Marco Pannella, Frédérique Ries, Sarah Ludford a Marios Matsakis</CONTENT></PARA>
<PARA>
	<CONTENT>v mene Skupiny Aliancie liberálov a demokratov za Európu</CONTENT></PARA>
<PARA>
	<CONTENT>o iniciatíve za všeobecné moratórium na trest smrti</CONTENT></PARA>
</TITLE-COV>
<NUM-PE NUM="394.798">PE394.798v01-00</NUM-PE></COVER>
<TITLE-DOC>
<NUM-MOTION TYPE="0" NUM="0" YEAR="0"><B><ANCHOR ID="2" FAMILY="DOC-B" TYPE="B6" YEAR="2007" NUMBER="0359">B6‑0359/2007</ANCHOR></B></NUM-MOTION>
<PARA><CONTENT><B>Uznesenie Európskeho parlamentu  o iniciatíve za všeobecné moratórium na trest smrti</B></CONTENT></PARA>
</TITLE-DOC>
<CORPUS>
<INT-PR><I>Európsky parlament</I>,</INT-PR>
<PARA>
<SYMBOL>–</SYMBOL>
<CONTENT>so zreteľom na svoje uznesenia z 1. februára 2007<EXPL ID="1"> <I>Prijaté texty</I>, <ANCHOR ID="3" FAMILY="TA" TYPE="P6-TA" YEAR="2007" NUMBER="0018">P6_TA(2007)0018</ANCHOR>.</EXPL> a 26. apríla 2007<EXPL ID="2"> <I>Prijaté texty</I>, <ANCHOR ID="4" FAMILY="TA" TYPE="P6-TA" YEAR="2007" NUMBER="0166">P6_TA(2007)0166</ANCHOR>.</EXPL> o iniciatíve za všeobecné moratórium na trest smrti,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na usmernenia z 3. júna 1998 pre politiku EÚ vo vzťahu k tretím krajinám, ktoré sa týkajú trestu smrti,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na vyhlásenie predsedníctva EÚ o zrušení trestu smrti z 19. decembra 2006 na Valnom zhromaždení OSN, ktoré pôvodne podpísalo 85 krajín zo všetkých zemepisných oblastí,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na vyhlásenie predsedníctva EÚ v mene Európskej únie počas štvrtého zasadnutia Rady OSN pre ľudské práva 29. marca 2007,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na podporu moratória, ktorú verejne vyjadril generálny tajomník OSN počas svojej nedávnej návštevy Ríma,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na rozhodnutie Rady pre všeobecné záležitosti a vonkajšie vzťahy (CAGRE) prijaté 18. júna 2007 predložiť pri otvorení 62. valného zhromaždenia OSN uznesenie, ktoré požaduje moratórium popráv,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na rozhodnutie, ktoré 12. júla 2007 prijala konferencia predsedov a v ktorom vyjadrila súhlas s tým, že 10. október bude ustanovený za Európsky deň proti trestu smrti,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na článok 2 Charty základných práv EÚ,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na článok 103 ods. 2 rokovacieho poriadku,</CONTENT></PARA>
<PARA>
<SYMBOL>A.</SYMBOL>
<CONTENT>keďže potreba všeobecného moratória na trest smrti je jasným politickým rozhodnutím usilujúcim sa o zrušenie trestu smrti vo všetkých krajinách,</CONTENT></PARA>
<PARA>
<SYMBOL>B.</SYMBOL>
<CONTENT>keďže vo svojich uzneseniach z 1. februára 2007 a 26. apríla 2007 vyzval predsedníctvo EÚ, aby urýchlene predložilo uznesenie súčasnému Valnému zhromaždeniu OSN a informovalo Parlament o dosiahnutých výsledkoch, keďže súčasnému Valnému zhromaždeniu OSN sa doteraz nepredložilo žiadne uznesenie,</CONTENT></PARA>
<PARA>
<SYMBOL>C.</SYMBOL>
<CONTENT>keďže pod vyhlásenie o zrušení trestu smrti, ktoré Európska únia predniesla na Valnom zhromaždení OSN 19. decembra 2006, sa zatiaľ podpísalo 95 krajín zo všetkých zemepisných oblastí,</CONTENT></PARA>
<PARA>
<SYMBOL>1.</SYMBOL>
<CONTENT>vyjadruje poľutovanie nad skutočnosťou, že text, ktorý navrhlo predsedníctvo EÚ ďalším významným partnerom, nevyjadruje jasný zámer, ktorý by uznesenie o moratóriu ako rozhodujúci krok k zrušeniu popráv malo mať,</CONTENT></PARA>
<PARA>
<SYMBOL>2.</SYMBOL>
<CONTENT>vyjadruje znepokojenie nad skutočnosťou, že krátko pred začatím schôdze 62. valného zhromaždenia OSN ešte nebol oznámený žiadny konkrétny dátum na formálne zaradenie rezolúcie o moratóriu do programu valného zhromaždenia v časti „ľudské práva“,</CONTENT></PARA>
<PARA>
<SYMBOL>3.</SYMBOL>
<CONTENT>opätovne vyzýva členské štáty EÚ, aby urobili všetko pre zapojenie čo najväčšieho počtu krajín ako spoluautorov rezolúcie;</CONTENT></PARA>
<PARA>
<SYMBOL>4.</SYMBOL>
<CONTENT>opäť uznáva vedúcu úlohu talianskej vlády; vyzýva taliansku vládu, portugalské predsedníctvo a všetky členské štáty EÚ, aby prijali text s jasným zameraním na „všeobecné moratórium na trest smrti“ ako krok k zrušeniu trestu smrti a aby predložili uznesenie skupine na vysokej úrovni 62. valného zhromaždenia OSN s cieľom bezodkladne hľadať podporu krajín vo všetkých svetadieloch;</CONTENT></PARA>
<PARA>
<SYMBOL>5.</SYMBOL>
<CONTENT>vyzýva členské štáty EÚ, aby ihneď pripravili plán postupu s cieľom dosiahnuť úspešný výsledok hlasovania v 3. výbore Valného zhromaždenia OSN i v pléne do konca roku;</CONTENT></PARA>
<PARA>
<SYMBOL>6.</SYMBOL>
<CONTENT>poveruje delegáciu ad hoc, aby pred hlasovaním o uznesení navštívila 3. výbor Valného zhromaždenia OSN, oboznámila národné delegácie so stanoviskami Európskeho parlamentu a zúčastnila sa na príslušných schôdzach výboru;</CONTENT></PARA>
<PARA>
<SYMBOL>7.</SYMBOL>
<CONTENT>vyzýva predsedníctvo EÚ, aby podporilo zostávajúce krajiny, ktoré nepristúpili k Druhému opčnému protokolu k Medzinárodnému paktu o občianskych a politických právach a neratifikovali ho, aby tak urobili, a rovnako vyzýva tie členské štáty, ktoré nepodpísali Protokol č. 13 o treste smrti k Európskemu dohovoru o ľudských právach, aby tak urobili;</CONTENT></PARA>
<PARA>
<SYMBOL>8.</SYMBOL>
<CONTENT>vyzýva všetky inštitúcie a členské štáty Európskej únie, aby spolu s Radou Európy vyhlásili 10. október za Európsky deň proti trestu smrti, počnúc rokom 2007;</CONTENT></PARA>
<PARA>
<SYMBOL>9.</SYMBOL>
<CONTENT>vyzýva Radu a Komisiu, aby využili všetky možnosti na podporu vytvárania regionálnych zoskupení, ktoré sú za moratórium a zrušenie trestu smrti;</CONTENT></PARA>
<PARA>
<SYMBOL>10.</SYMBOL>
<CONTENT>poveruje svojho predsedu, aby toto uznesenie postúpil ;aby toto uznesenie postúpil Rade, Komisii, členským štátom EÚ, generálnemu tajomníkovi OSN, predsedovi Valného zhromaždenia OSN a členským štátom OSN.</CONTENT></PARA></CORPUS>
</MOTION>