<AQE.QER VERSION="2"><QUESTION QID="E-000088-12" AIDREF="AE-000088-12" LEG.VAL="WQ"><HEAD.Q><TI1><P.WQ>Otázka na písomné zodpovedanie <NO.WQ QID="Q-E-000088-12">E-000088/2012</NO.WQ></P.WQ>
<P.WQ><DEST.WQ ORG="COM">Komisii</DEST.WQ></P.WQ>
</TI1>
<TI2><P.WQ>článok 117 rokovacieho poriadku</P.WQ>
<P.WQ><AUTHOR.WQ PERSID="23868">Monika Flašíková Beňová</AUTHOR.WQ> <POL.GROUP GR="S&amp;D">(S&amp;D)</POL.GROUP></P.WQ>
</TI2>
<P.WQ><DATE.WQ DATE.DOC="20120113">(13. januára 2012)</DATE.WQ></P.WQ>
</HEAD.Q>
<OBJ.Q OBJID="O-E-000088-12"><INT.OBJ.Q>Vec:</INT.OBJ.Q><TXT>Právo na prístup k medzinárodnej ochrane</TXT></OBJ.Q><CONTENTS CTNID="QC-E-000088-12">
<P>Európska kancelária Červeného kríža vydala správu s názvom „Právo na prístup k medzinárodnej ochrane.“ Dokument zahŕňa oficiálne stanovisko národných spoločností Červených krížov všetkých členských štátov Európskej únie, Medzinárodnej federácie spoločností Červeného kríža, ako aj spoločností Červeného polmesiaca. Správa poukazuje na skutočnosť, že imigračná politika členských štátov Európskej únie, ktorá je zameraná na zníženie a kontrolu nelegálnej migrácie, má negatívny vplyv na prístup potenciálnych žiadateľov o azyl k medzinárodnej ochrane a ochrane v členských štátoch EÚ. Správa upozornila, že žiadosť o medzinárodnú ochranu osôb, ktoré utekajú pred porušovaním svojich ľudských práv a základných slobôd, je možné podať, iba ak tieto osoby prekonajú neúmerné množstvo prekážok. Dokument Červeného kríža takisto dôrazne odsúdil zamedzovanie prístupu k nevyhnutnej humanitárnej pomoci osobám v tiesni a Európsku úniu a jej členské štáty vyzval na zosúladenie ich právnych noriem s medzinárodnými právnymi normami upravujúcimi problematiku azylu a migrácie. Členské štáty a kompetentné orgány EÚ vyzýva na zabezpečenie dodržiavanie práva na azyl a prístupu k spravodlivému azylovému konaniu.</P>
<P><LIST TYPE="DASH" LEVEL="1"><ITEM LEVEL="1"><SYMBOL>—</SYMBOL>
<P>Mieni Komisia vydať konkrétne opatrenia, ktoré budú v súlade s touto výzvou?</P></ITEM></LIST></P></CONTENTS></QUESTION></AQE.QER>