<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000071">O-000071/2011</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="96818">Salvatore Iacolino</PERSON>, <PERSON ID="28120">Simon Busuttil</PERSON><BRK/>v mene skupiny <GRPOL GRPOLID="2948">PPE</GRPOL></TI-AUTHOR></TI><OBJECT OBJID="OBJ000071">Vec: Praktické uplatňovanie článku 80 ZFEÚ s cieľom zvládnuť mimoriadne prílivy prisťahovalcov a podporiť južné členské štáty</OBJECT><CONTENT><PARA>V nedávnom období boli viaceré južné členské štáty vystavené nadmernému a neprimeranému migračnému tlaku v dôsledku udalostí, ktoré sa odohrávajú v Tunisku, Egypte a Líbyi.</PARA><PARA>V súčasnosti sa asi 7 000 prisťahovalcov zdržiava na ostrove Lampedusa (Sicília), kde žije 5 000 miestnych obyvateľov. Operácia Hermes, ktorú začala agentúra Frontex 20. februára, zabezpečuje kontroly a podporuje misie tým, že poskytuje personál, lietadlá a plavidlá.</PARA><PARA>Vo svojom uznesení prijatom v Štrasburgu 10. marca 2011 (<ANCHOR ID="1" FAMILY="TA" TYPE="P7-TA" YEAR="2011" NUMBER="0095">P7_TA(2011)0095</ANCHOR>) Parlament vyzval Komisiu, aby sprístupnila potrebné finančné, ľudské a technické zdroje s cieľom zabezpečiť náležitú prípravu a schopnosť členských štátov účinne reagovať v prípade veľkých prílivov prisťahovalcov.</PARA><PARA>Vzhľadom na článok 80 ZFEÚ a závery Rady z 11. marca 2011 a 24. – 25. marca 2011 a s prihliadnutím na veľkú pravdepodobnosť, že dôjde k stupňovaniu prílivov prisťahovalcov zo severnej Afriky do Európy a najmä v smere južných členských štátov, môže Komisia uviesť:</PARA><PARA>1. aké opatrenia zamýšľa prijať s cieľom zabezpečiť účinné zapojenie ďalších členských štátov do riešenia mimoriadnej situácie, ktorej čelia južné členské štáty;</PARA><PARA>2. či by podporila prípadné prerozdeľovanie prisťahovalcov, ktorí prišli do talianskej Lampedusy a iných členských štátov;</PARA><PARA>3. či má v úmysle prehodnotiť operačný plán agentúry Frontex týkajúci sa Lampedusy vzhľadom na množstvo ľudí, ktorí medzitým prišli na ostrov;</PARA><PARA>4. aké kompenzačné opatrenia plánuje zvážiť, čo sa týka Sicílie a Lampedusy a ich obyvateľov, aby zmiernila škody, ktoré utrpeli, hlavne v odvetví cestovného ruchu?</PARA></CONTENT></QUEST>