<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000116">O-000116/2011</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="96670">Louis Michel</PERSON><BRK/>v mene skupiny <GRPOL GRPOLID="1119">ALDE</GRPOL></TI-AUTHOR></TI><OBJECT OBJID="OBJ000116">Vec: Politická situácia na Madagaskare</OBJECT><CONTENT><PARA>V posledných mesiacoch prijali tak Európsky parlament, ako aj Spoločné parlamentné zhromaždenie AKT – EÚ uznesenia, v ktorých nielen jednoznačne odsudzujú početné prípady násilia a zneužívania moci, ktorých sa dopúšťajú poriadkové sily súčasnej moci na Madagaskare voči vlastnému obyvateľstvu, ale v ktorých aj naliehavo upozorňujú medzinárodné spoločenstvo na nevyhnutnosť bezodkladného návratu k normálnemu inštitucionálnemu fungovaniu na Madagaskare.</PARA><PARA>Africká únia na svojom samite 31. januára 2011 potvrdila osobitné a selektívne sankcie, o ktorých rozhodla na samite 17. marca 2010, proti pánovi Rojoelinovi a viac ako 100 ďalším osobám podporujúcim prechodnú vládu, ktorú neuznáva Európska únia a ani jeden z členov Medzinárodnej kontaktnej skupiny pre Madagaskar.</PARA><PARA>Napriek súčasnému pokračovaniu rokovaní, ktoré prebiehajú v rámci medzinárodnej mediácie vedenej prezidentom Joaquimom Chissanom, o ktorej 31. marca minulého roka rozhodla trojka SADC, vyvíja prechodná vláda početné iniciatívy, ktorými zámerne marí všeobecné a konsenzuálne riešenie, ktoré by zaistilo neutralitu prechodného režimu, ktorý jediný môže usporiadať voľby v súlade s demokratickými normami. V tom istom rozhodnutí z 31. marca plánuje SADC takisto usporiadanie mimoriadneho samitu s cieľom zaoberať sa konkrétnou situáciou na Madagaskare. Aby sa počas tohto samitu, na ktorý bude Európska únia pravdepodobne prizvaná ako pozorovateľ, dosiahli konkrétne výsledky, je potrebný rázny európsky signál s cieľom podporiť pokračovanie tohto procesu smerom k uspokojivému vyriešeniu krízy, t. j. k nutnosti zavedenia neutrálneho, konsenzuálneho a inkluzívneho prechodného režimu.</PARA><PARA>Nemala by preto Komisia vzhľadom ne tento samit vystupovať voči madagaskarským orgánom dôraznejšie, pokiaľ ide o návrat k ústavnému poriadku? Nemá madagaskarský ľud právo očakávať od Európanov rázny signál, ktorý im navráti nádej?</PARA></CONTENT></QUEST>