<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000099">O-000099/2011</QREF></TI-INTRO><TI-DEST><INST TYPE="CS">Rade</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="96821">Rui Tavares</PERSON>, <PERSON ID="96852">Cornelia Ernst</PERSON>, <PERSON ID="28514">Kyriacos Triantaphyllides</PERSON>, <PERSON ID="96858">Marie-Christine Vergiat</PERSON><BRK/>v mene skupiny <GRPOL GRPOLID="2950">GUE/NGL</GRPOL></TI-AUTHOR></TI><OBJECT OBJID="OBJ000099">Vec: Odpovede členských štátov na migračné toky a situáciu utečencov</OBJECT><CONTENT><PARA>Francúzsko zaviedlo minulý týždeň hraničné kontroly a zablokovalo železničnú dopravu na hraniciach s Talianskom (pri obci Ventimiglia) po tom, ako talianska vláda podpísala dekrét, ktorým umožnila orgánom vydať dočasné povolenie na pobyt 25 800 migrantom z Tuniska, ktorí prišli po páde režimu do Lampedusy. Rozkol medzi Francúzskom a Talianskom v otázke migrácie mal a ešte môže mať neblahé následky na slobodu pohybu v EÚ.</PARA><PARA>Situácia v severnej Afrike sa zatiaľ nezlepšila a tisíce utečencov uviazli v Líbyi, kde sa nachádzajú v extrémne nebezpečnej situácii. EÚ a jej členské štáty musia podobné situácie riešiť väčšou spoluprácou a hľadať skutočné riešenia v záujme – predovšetkým – zraniteľných ľudí.</PARA><PARA>– Ako mieni Rada v súvislosti s prebiehajúcim legislatívnym postupom týkajúcim sa hodnotiaceho mechanizmu schengenského acquis zabezpečiť, aby sa ustanovenia o zrušení kontrol na vnútorných hraniciach plne dodržiavali?</PARA><PARA>– Aké kroky má Rada v úmysle podniknúť na to, aby podporila otvorenie humanitárneho koridoru, pomocou ktorého by mohli byť utečenci z Líbye evakuovaní a presídlení do EÚ?</PARA><PARA>– Aké opatrenia má Rada v úmysle podniknúť, aby bolo urýchlene schválené spoločné rozhodnutie o presídlení a, z všeobecnejšieho hľadiska, aby sa spoločný azylový systém EÚ stal do roku 2012 skutočnosťou?</PARA></CONTENT></QUEST>