<QUEST><TI><TI-INTRO>OTÁZKA NA ÚSTNE ZODPOVEDANIE <QREF QID="O-2009-0042">O-0042/09</QREF></TI-INTRO><TI-RULES-EP>v súlade s článkom 108 rokovacieho poriadku,</TI-RULES-EP><TI-AUTHOR>predkladajú: <PERSON ID="4303">Helmuth Markov</PERSON> a <PERSON ID="28219">Daniel Caspary</PERSON> v mene <COMMITTEE COMMID="810">Výboru pre medzinárodný obchod</COMMITTEE></TI-AUTHOR><TI-DEST>Komisii</TI-DEST></TI><OBJECT OBJID="OBJ0042">Vec: Dočasná dohoda, ktorou sa ustanovuje rámec pre Dohodu o hospodárskom partnerstve medzi štátmi východnej a južnej Afriky na jednej strane a Európskym spoločenstvom a jeho členskými štátmi na druhej strane</OBJECT><CONTENT><PARA>1. Môže Komisia poskytnúť Európskemu parlamentu aktuálne informácie o dátume, kedy sa očakáva uzavretie „úplnej“ dohody o hospodárskom partnerstve s krajinami východnej a južnej Afriky?</PARA><PARA>2. Môže Komisia poskytnúť informácie týkajúce sa prognóz a projekcií vývoja obchodu po podpise počiatočných dohôd o hospodárskom partnerstve s Komormi, Madagaskarom, Mauríciom, Seychelami a Zimbabwe, ako aj odhadov objemu obchodu po uzavretí „úplných“ dohôd o hospodárskom partnerstve s krajinami Spoločného trhu pre východnú a južnú Afriku (Comesa)? </PARA><PARA>3. Zohľadňujú sa pri rokovaniach nejaké osobitné záujmy týkajúce sa tohto regiónu a ako sa bude „úplná“ dohoda o hospodárskom partnerstve líšiť od dohody so štátmi združenia Cariforum?</PARA><PARA>4. Ako chce Komisia postupovať vo vzťahu k Zimbabwe, pokiaľ ide o neuspokojivú situáciu v oblasti ľudských práv, demokracie a riadnej správy verejných vecí v tejto krajine?</PARA><PARA>5. Akým spôsobom Komisia zabezpečí, aby „úplná“ dohoda o hospodárskom partnerstve pomohla podporiť ďalšiu regionálnu integráciu?</PARA><PARA>6. Zaručí Komisia, že Európsky parlament bude okrem postupu súhlasu v plnej miere informovaný a umožní sa mu účasť na rokovaniach pri prechode od dočasnej až po „úplnú“  dohodu o hospodárskom partnerstve?</PARA></CONTENT></QUEST>