<QUEST><TI><TI-INTRO>OTÁZKA NA ÚSTNE ZODPOVEDANIE <QREF QID="O-2010-0060">O-0060/10</QREF></TI-INTRO><TI-RULES-EP>v súlade s článkom 115 rokovacieho poriadku,</TI-RULES-EP><TI-AUTHOR>predkladajú: <PERSON ID="96884">Philippe Juvin</PERSON>, <PERSON ID="96850">Damien Abad</PERSON>, <PERSON ID="28120">Simon Busuttil</PERSON>, <PERSON ID="96766">Ernst Strasser</PERSON> a <PERSON ID="28223">Andreas Schwab</PERSON>, v mene skupiny <GRPOL GRPOLID="2948">PPE</GRPOL></TI-AUTHOR><TI-DEST>Komisii</TI-DEST></TI><OBJECT OBJID="OBJ0060">Vec: Uplatňovanie európskych právnych predpisov o ochrane súkromia a práve hospodárskej súťaže, pokiaľ ide o spoločnosť Google, a v oblasti reklamy na internete</OBJECT><CONTENT><PARA>V priebehu posledných mesiacov boli vnútroštátne orgány zodpovedné za hospodársku súťaž v Taliansku (august 2009), Nemecku (január 2010) a vo Francúzsku (február 2010) požiadané, aby zistili, či správanie spoločnosti Google  nenapĺňa podstatu zneužitia dominantného postavenia na trhu v oblasti reklamy na internete, a to na základe sťažností viacerých spoločností, ako je britský portál Foundem, nemecký portál Ciao alebo francúzsky portál ejustice.fr. Európska komisia nedávno oznámila, že skúma podané sťažnosti, pričom ešte nezačala oficiálne vyšetrovanie. Boli vyjadrené pochybnosti týkajúce sa objektívnosti výsledkov vyhľadávania, ktoré generuje internetový vyhľadávač, ako aj jeho správy zadávanej reklamy.</PARA><PARA>Silné postavenie vyhľadávača Google predstavuje skutočný kapitál, keďže umožňuje získať podrobné informácie o užívateľoch internetu a spôsoboch používania internetu. Spoločnosť Google tak disponuje obrovským množstvom citlivých a osobných údajov o užívateľoch internetu, čo mnohých európskych občanov znepokojuje. Britský úrad informačného komisára (ICO – Information Commissioner's Office) sa pripojil ku kritike vyslovenej nemeckým úradom na ochranu údajov týkajúcej sa služby Google Street View, pokiaľ ide o súbor súkromných sietí Wifi a MAC adries. Takýto postup predstavuje skutočné riziko, keďže spoločnosť Google by mohla kombinovať údaje získané bez vedomia občanov s MAC adresami zozbieranými prostredníctvom svojich on-line služieb, a tak určiť marketingový profil používateľov internetu.</PARA><PARA>V tejto súvislosti Európsky parlament vyzýva Komisiu, aby zodpovedala tieto otázky:</PARA><PARA>1. Považuje Komisia vzhľadom na skúmanie vnútroštátnych orgánov zodpovedných za hospodársku súťaž v troch členských štátoch za potrebné začať oficiálne vyšetrovanie na európskej úrovni týkajúce sa možného zneužitia dominantného postavenia na trhu s reklamou na internete?</PARA><PARA>2. Aký je postoj Komisie v politickom rámci opätovnej aktualizácie smernice 95/46/ES<FNREF FNIDREF="FN1"/>, k uznaniu dát poskytovaných na internete za osobné údaje?</PARA><PARA>3. A na záver: považuje Komisia za potrebné a realizovateľné vzhľadom na územné problémy právne upraviť na európskej úrovni oblasť ochrany súkromia a reklamy na internete s cieľom reagovať na obavy súvisiace s týmito oblasťami?</PARA><FN FNID="FN1">  Ú. v. ES L 281, 23.11.1995, s. 31.</FN></CONTENT></QUEST>