<QUEST VERSION="2"><TI><TI-INTRO>Otázka na hodinu otázok <QREF QID="H-2011-000159">H-000159/2011</QREF></TI-INTRO><TI-DEST><INST TYPE="COM">Komisii</INST></TI-DEST><TI-SESSION>Schôdza: mája 2011</TI-SESSION><TI-RULES-EP>článok 116 rokovacieho poriadku</TI-RULES-EP><TI-AUTHOR><PERSON ID="96681">Vilija Blinkevičiūtė</PERSON> <GRPOL GRPOLID="2949">(S&amp;D)</GRPOL></TI-AUTHOR></TI><OBJECT OBJID="OBJ000159">Vec: Zber údajov a štúdie o rozvoji vzdelávania detí, starostlivosti o ne a ich sociálnej ochrane</OBJECT><CONTENT><PARA>Európska komisia uverejnila 17. februára 2011 oznámenie o vzdelávaní a starostlivosti v ranom detstve a o tom, ako možno pomôcť našim deťom čo najlepšie sa pripraviť na svet budúcnosti. Hoci je táto iniciatíva vítaná, v oznámení chýbajú štúdie a analýzy údajov o vzdelávaní detí, starostlivosti o ne a ich sociálnej ochrane, zohľadňujúce údaje všetkých 27 členských štátov Európskej únie.</PARA><PARA>Rozumiem úsiliu Komisie, ktorého cieľom je podnietiť členské štáty, aby si vymieňali príklady osvedčených politík a postupov podľa otvorenej metódy koordinácie. Nedomnieva sa však Komisia, že by bolo užitočnejšie a účinnejšie vypracovať a prijať spoločné kvalitatívne kritériá? Na sledovanie pokroku a meranie výsledkov by bolo totiž veľmi dôležité podporovať zber a porovnávacie analýzy údajov vo všetkých členských štátoch Európskej únie. Väčšina chýbajúcich údajov sa týka detí pochádzajúcich z rodín so sociálnymi problémami, detí s osobitnými potrebami a znevýhodnených detí.</PARA></CONTENT></QUEST>