<MOTION LG="SK" TYPE="RE">
<COVER>
<DATE-DEPOSIT DATE="20050512">12.5.2005</DATE-DEPOSIT>
<NUM-MOTION TYPE="B6" NUM="0320" YEAR="2005">B6‑0320/2005</NUM-MOTION>
<TITLE-COV>
	<INT-TITLE><B>NÁVRH UZNESENIA</B></INT-TITLE>
<PARA>
	<CONTENT>ktorý na základe otázky na ústne zodpovedanie B6‑0233/2005</CONTENT></PARA>
<PARA>
	<CONTENT>v súlade s článkom 108 odsekom 5 rokovacieho poriadku</CONTENT></PARA>
<PARA>
	<CONTENT>predkladá Jo Leinen</CONTENT></PARA>
<PARA>
	<CONTENT>v mene Výboru pre ústavné veci</CONTENT></PARA>
<PARA>
	<CONTENT>o inštitucionálnych aspektoch Európskeho útvaru pre vonkajšiu činnosť</CONTENT></PARA>
</TITLE-COV>
<NUM-PE NUM="357.422">PE 357.422v02-00</NUM-PE></COVER>
<TITLE-DOC>
<NUM-MOTION TYPE="0" NUM="0" YEAR="0"><B>B6‑0320/2005</B></NUM-MOTION>
<PARA><CONTENT><B>Uznesenie Európskeho parlamentu, ktorým sa ukončuje rozprava o inštitucionálnych aspektoch Európskeho útvaru pre vonkajšiu činnosť</B></CONTENT></PARA>
</TITLE-DOC>
<CORPUS>
<INT-PR><I>Európsky parlament</I>,</INT-PR>
<PARA>
<SYMBOL>-</SYMBOL>
<CONTENT>so zreteľom na vyhlásenie č. 24 konferencie predstaviteľov vlád členských štátov o článku III-296 Zmluvy o Ústave pre Európu, v prílohe k záverečnému aktu Medzivládnej konferencie o Zmluve o Ústave pre Európu, z 29. októbra 2004<EXPL ID="1"> Ú. v. EÚ C 310, 16.12.2004, s. 420.</EXPL>,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na závery Európskej rady zo 16. a 17. decembra 2004, najmä odseky 71 - 73,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na uznesenie z 12. januára 2005 o Zmluve o Ústave pre Európu a najmä na článok 3 písm. d)<EXPL ID="2"> prijaté texty, P6_TA_(2005)0004.</EXPL>, </CONTENT></PARA>
<PARA>
<SYMBOL>–</SYMBOL>
<CONTENT>so zreteľom na vypočutie, ktoré uskutočnil Výbor pre ústavné veci 15. marca 2005,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na otázku na ústne zodpovedanie položenú Komisii o inštitucionálnych aspektoch „Európskeho útvaru pre vonkajšiu činnosť“, ktorú predložil Výbor pre ústavné veci (Dok. <ANCHOR ID="1" FAMILY="OQ" TYPE="O" YEAR="2005" NUMBER="0054">O-0054/05</ANCHOR>),</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na vysvetlenie v mene Komisie ako odpovede na otázku v rámci schôdze, ktorá sa konala 11. mája 2005 a nadväzujúcu rozpravu,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na článok 108 rokovacieho poriadku,</CONTENT></PARA>
<PARA>
	<CONTENT>keďže:</CONTENT></PARA>
<PARA>
<SYMBOL>A.</SYMBOL>
<CONTENT>funkcia budúceho Európskeho útvaru pre vonkajšiu činnosť má veľmi veľký význam pre úspech plánu vytvoriť súdržnejšie, viditeľnejšie a efektívnejšie vonkajšie vzťahy Únie,</CONTENT></PARA>
<PARA>
<SYMBOL>B.</SYMBOL>
<CONTENT>generálny tajomník Rady a vysoký splnomocnenec pre spoločnú zahraničnú a bezpečnostnú politiku a Komisia predložia spolu na zasadnutí Európskej rady v júni 2005 správu o pokroku pri zriaďovaní Európskeho útvaru pre vonkajšiu činnosť,</CONTENT></PARA>
<PARA>
<SYMBOL>C.</SYMBOL>
<CONTENT>je potrebné, aby sa Európsky parlament a Komisia včas dohodli na základných otázkach spôsobu organizácie Európskeho útvaru pre vonkajšiu činnosť,</CONTENT></PARA>
<PARA>
<SYMBOL>1.</SYMBOL>
<CONTENT>pripomína Komisii, že rozhodnúť o zriadení Európskeho útvaru pre vonkajšiu činnosť je možné len s jej súhlasom a vyzýva Komisiu, aby sa v rámci prípravných prác týkajúcich sa Európskeho útvaru pre vonkajšiu činnosť celou silou zasadzovala za zachovanie a ďalší rozvoj modelu Spoločenstva pre oblasť vonkajších vzťahov Únie,</CONTENT></PARA>
<PARA>
<SYMBOL>2.</SYMBOL>
<CONTENT>je presvedčený, že na dosiahnutie tohto cieľa sa musí Európsky útvar pre vonkajšiu činnosť začleniť vzhľadom na organizáciu a rozpočet medzi útvary Komisie, pričom riadiace kompetencie ministra zahraničných vecí, ktorý je aj podpredsedom Komisie, zabezpečia viazanosť útvaru, vyplývajúcu z ústavy, na rozhodnutia Rady v oblasti „klasickej“ vonkajšej politiky (SZBP a SZOP) a podriadenosť rozhodnutiam kolégia Komisie v oblasti vonkajších vzťahov Spoločenstva,</CONTENT></PARA>
<PARA>
<SYMBOL>3.</SYMBOL>
<CONTENT>vyzýva Komisiu, aby v rámci budúcich návrhov trvala v súlade so zmyslom a účelom ustanovení ústavy a charakterom rokovaní Konventu o ústave na dodržaní týchto zásad:
<LIST TYPE="LC">
<ITEM><SYMBOL>a)</SYMBOL><CONTENT>personál EÚVČ by mali tvoriť úradníci Komisie, sekretariátu Rady a národných diplomatických služieb, pričom ich počet a vzájomný pomer by mal byť vyrovnaný;</CONTENT></ITEM>
<ITEM><SYMBOL>b)</SYMBOL><CONTENT>podoba EÚVČ by mala zaručiť jednotné vystupovanie Únie v rámci vonkajších vzťahov; predovšetkým sa musia stať súčasťou EÚVČ útvary, ktoré majú na starosti otázky SZBP v užšom zmysle a úradníci, ktorí zastávajú vedúce funkcie v delegáciách;</CONTENT></ITEM>
<ITEM><SYMBOL>c)</SYMBOL><CONTENT>nie je potrebné zobrať všetkým generálnym riaditeľstvám Komisie kompetencie týkajúce sa vonkajších vzťahov; správa o pokroku predložená Európskej rade by mala byť vzhľadom na dotknuté oblasti témou na diskusiu pre príslušné oddelenia (napr. generálne riaditeľstvá pre obchod, rozvoj, rozširovanie, Úrad pre spoluprácu Europaid, Úrad pre humanitárnu pomoc, útvary Generálneho riaditeľstva pre hospodárstvo a financie, ktorých  s a vec dotýka);</CONTENT></ITEM>
<ITEM><SYMBOL>d)</SYMBOL><CONTENT>delegácie Komisie a styčné úrady Rady v tretích krajinách by sa mali zlúčiť do „veľvyslanectiev Únie“ a mali by podliehať vedeniu úradníkov EÚVČ. Títo by ďalej mali podliehať dozoru ministra zahraničných vecí, z administratívneho hľadiska by však mali byť integrovaní do útvarov Komisie, čo nevylučuje, aby sa odborní referenti delegácií vysielali z iných generálnych riaditeľstiev Komisie alebo Parlamentu;</CONTENT></ITEM>
</LIST></CONTENT></PARA>
<PARA>
<SYMBOL>4.</SYMBOL>
<CONTENT>poveruje svojho predsedu, aby toto uznesenie postúpil Komisii a Rade.</CONTENT></PARA></CORPUS>
</MOTION>