<QUEST><TI><TI-INTRO>OTÁZKA NA ÚSTNE ZODPOVEDANIE <QREF QID="O-2008-0124">O-0124/08</QREF></TI-INTRO><TI-RULES-EP>v súlade s článkom 108 rokovacieho poriadku,</TI-RULES-EP><TI-AUTHOR>predkladá: <PERSON ID="1985">Pervenche Berès</PERSON> v mene <COMMITTEE COMMID="813">Výboru pre hospodárske a menové veci</COMMITTEE></TI-AUTHOR><TI-DEST>Rade</TI-DEST></TI><OBJECT OBJID="OBJ0124">Vec: Budúca globálna architektúra finančných trhov a plán hospodárskej obnovy EÚ</OBJECT><CONTENT><PARA>Globálna finančná kríza a hospodárske spomalenie si vyžadujú komplexné reformy regulácie európskych finančných trhov a dohľadu nad nimi, ako aj globálne riešenia a spoločné súbory zásad. EP vo svojom uznesení <ANCHOR ID="1" FAMILY="TA" TYPE="P6-TA" YEAR="2006" NUMBER="0076">P6_TA(2006)0076</ANCHOR> z marca 2006 o strategickej revízii Medzinárodného menového fondu vyzval na komplexnú reformu brettonwoodskych inštitúcií s cieľom podporiť ich legitimitu a účinnosť a zabezpečiť, aby odrážali medzinárodnú hospodársku situáciu, a tiež na preorientovanie politík MMF. EP zdôraznil ústrednú úlohu MMF v stabilizácii globálnych fluktuácií výmenných kurzov a jeho postavenie veriteľa poslednej inštancie pre krajiny, ktoré majú vážne problémy s platobnou bilanciou, ktorý analyzuje a sleduje vývoj na finančných trhoch a dôsledky pre vnútroštátnu a globálnu finančnú stabilitu. V tejto súvislosti je samit skupiny G20 plánovaný na 15. novembra 2008 významnou príležitosťou na posilnenie medzinárodnej finančnej spolupráce a reformu globálnej finančnej architektúry. EP víta túto iniciatívu a okrem iného sa domnieva, že globálni normotvorcovia (napr. Fórum finančnej stability – FSF) musia myslieť globálne, keď skúmajú možné zlepšenia dohľadu a riadenia všetkých finančných inštitúcií, procyklickosť a účtovné pravidlá. EP ľutuje, že predseda euroskupiny nebol pozvaný na toto stretnutie, a žiada, aby v budúcnosti Európsku úniu na takýchto fórach reprezentovalo predsedníctvo Rady, ako aj predseda euroskupiny. Zdieľa Rada názor, že EÚ by mala silnejší hlas na medzinárodnom poli, ak by uskutočnila podstatné reformy v týchto oblastiach, a podporuje myšlienku, aby EÚ hovorila jedným hlasom na všetkých relevantných medzinárodných fórach? Aký je prínos samitu skupiny G20 k tomuto programu? Ako by sa EÚ mala lepšie pripraviť na ďalší krok tohto procesu?</PARA><PARA>Najnovšia hospodárska prognóza Komisie zvestuje tvrdé dosahy finančnej krízy na reálne hospodárstvo. Aký pokrok sa dosiahol v koordinácii balíkov opatrení členských štátov na záchranu hospodárstva?</PARA></CONTENT></QUEST>