<MOTION LG="SK" TYPE="RE">
<COVER>
<DATE-DEPOSIT DATE="20080416">16.4.2008</DATE-DEPOSIT>
<NUM-MOTION TYPE="B6" NUM="0147" YEAR="2008"><ANCHOR ID="1" FAMILY="DOC-B" TYPE="B6" YEAR="2008" NUMBER="0147">B6‑0147/2008</ANCHOR></NUM-MOTION>
<TITLE-COV>
	<INT-TITLE><B>NÁVRH UZNESENIA</B></INT-TITLE>
<PARA>
	<CONTENT>ktorý na základe vyhlásení Rady a Komisie</CONTENT></PARA>
<PARA>
	<CONTENT>v súlade s článkom 103 ods. 2 rokovacieho poriadku</CONTENT></PARA>
<PARA>
	<CONTENT>predkladajú José Ignacio Salafranca Sánchez-Neyra, João de Deus Pinheiro, Peter Šťastný, Fernando Fernández Martín, Francisco José Millán Mon a José Ribeiro e Castro</CONTENT></PARA>
<PARA>
	<CONTENT>v mene skupiny PPE-DE</CONTENT></PARA>
<PARA>
	<CONTENT>o 5. samite EÚ – LAK v Lime </CONTENT></PARA>
</TITLE-COV>
<NUM-PE NUM="401.465">PE401.465v01-00</NUM-PE></COVER>
<TITLE-DOC>
<NUM-MOTION TYPE="0" NUM="0" YEAR="0"><B><ANCHOR ID="2" FAMILY="DOC-B" TYPE="B6" YEAR="2008" NUMBER="0147">B6‑0147/2008</ANCHOR></B></NUM-MOTION>
<PARA><CONTENT><B>Uznesenie Európskeho parlamentu o 5. samite EÚ – LAK v Lime</B></CONTENT></PARA>
</TITLE-DOC>
<CORPUS>
<INT-PR><I>Európsky parlament</I>,</INT-PR>
<PARA>
<SYMBOL>–</SYMBOL>
<CONTENT>so zreteľom na vyhlásenia, ktoré boli prijaté v tento deň v súvislosti so štyrmi samitmi hláv štátov a predsedov vlád krajín Latinskej Ameriky, Karibiku (LAK) a Európskej únie, ktoré sa konali v Riu de Janeiro (28. a 29. júna 1999), Madride (17. a 18. mája 2002), Guadalajare (28. a 29. mája 2004) a vo Viedni (12. a 13. mája 2006), </CONTENT></PARA>
<PARA>
<SYMBOL>–</SYMBOL>
<CONTENT>so zreteľom na spoločnú správu z 13. schôdze ministrov skupiny z Ria a Európskej únie, ktorá sa konala 20. apríla 2007 v Santo Domingu (Dominikánska republika); </CONTENT></PARA>
<PARA>
<SYMBOL>–</SYMBOL>
<CONTENT>so zreteľom na spoločnú správu zo schôdze ministrov o dialógu zo San José medzi trojkou Európskej únie a ministrami krajín Strednej Ameriky, ktorá sa konala 19. apríla 2007 v Santo Domingu (Dominikánska republika),</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na záverečný akt 17. medziparlamentnej konferencie Európskej únie a krajín Latinskej Ameriky, ktorá sa konala 14., 15. a 16. júna 2005 v Lime, </CONTENT></PARA>
<PARA>
<SYMBOL>–</SYMBOL>
<CONTENT>so zreteľom na uznesenie z 15. novembra 2001 o globálnom združení a spoločnej stratégii pre vzťahy medzi Európskou úniou a Latinskou Amerikou<EXPL ID="1"> Ú. v. EÚ C 140 E, 13.6.2002, s. 569.</EXPL> a na uznesenie z 27. apríla 2006 o rozšírenej spolupráci medzi Európskou úniou a Latinskou Amerikou, </CONTENT></PARA>
<PARA>
<SYMBOL>–</SYMBOL>
<CONTENT>so zreteľom na uznesenia Euro-latinskoamerického parlamentného zhromaždenia z 20. decembra 2007, </CONTENT></PARA>
<PARA>
<SYMBOL>–</SYMBOL>
<CONTENT>so zreteľom na článok 103 ods. 2 rokovacieho poriadku,</CONTENT></PARA>
<PARA>
<SYMBOL>A.</SYMBOL>
<CONTENT>keďže je viacej ako kedykoľvek v minulosti potrebné pokračovať v prehlbovaní strategického partnerstva medzi oboma regiónmi proklamovaného počas štyroch predchádzajúcich samitov,</CONTENT></PARA>
<PARA>
<SYMBOL>B.</SYMBOL>
<CONTENT>keďže je ešte treba urobiť veľký kus práce tak v politickej a bezpečnostnej oblasti, ako aj v oblastiach týkajúcich sa obchodných, sociálnych a rozpočtových aspektov partnerstva, aj keď sa na tomto poli dosiahol veľký pokrok, </CONTENT></PARA>
<PARA>
<SYMBOL>C.</SYMBOL>
<CONTENT>keďže strategické partnerstvo musí umožniť väčšie zblíženie spoločností, zvýšiť úroveň sociálneho rozvoja a rozhodným spôsobom prispieť k radikálnemu zníženiu chudoby        a sociálnej nerovnosti v Latinskej Amerike, k čomu musí smerovať trvalo udržateľný hospodárky rast zaznamenaný v tomto regióne v posledných rokoch, ako aj obchod, všetky formy pomoci a odovzdávania skúseností v oblasti sociálnej súdržnosti, ktoré môže poskytnúť Európska únia, </CONTENT></PARA>
<PARA>
<SYMBOL>1.</SYMBOL>
<CONTENT>opakovane pripomína svoj záväzok podporovať prácu rôznych orgánov v oblasti sociálnej integrácie v Európe a v Latinskej Amerike a urobiť všetko čo je v jeho moci nato, aby  samit v Lime predstavoval skutočný pokrok v oblasti  strategického partnerstva; vyslovuje poďakovanie spolupredsedníctvu samitu, ktoré zabezpečuje Peru a Slovinsko, slovinskému predsedníctvu Únie, Európskej komisii a Rade Únie za výrazné úsilie v tejto oblasti;</CONTENT></PARA>
<PARA>
	<CONTENT><B>Zásady a priority strategického partnerstva oboch regiónov</B></CONTENT></PARA>
<PARA>
<SYMBOL>2.</SYMBOL>
<CONTENT>opätovne potvrdzuje svoju podporu dvojstrannému regionálnemu prístupu a uprednostňovaniu  strategického partnerstva oboch regiónov ako najlepšieho prostriedku a ochrany hodnôt a záujmov partnerov na oboch brehoch Atlantického oceánu;</CONTENT></PARA>
<PARA>
<SYMBOL>3.</SYMBOL>
<CONTENT>následne pripomína, že je potrebné naďalej uplatňovať vyhlásenie z Madridského samitu  v roku 2002 o spoločných hodnotách a stanoviskách oboch regiónov a opakovane potvrdzuje spoločný záväzok podporovať mnohostrannosť, regionálnu integráciu a sociálnu súdržnosť, ktorá bola opätovne potvrdená na samitoch v Guadalajare v roku 2004 a vo Viedni v roku 2006;  </CONTENT></PARA>
<PARA>
<SYMBOL>4.</SYMBOL>
<CONTENT>navrhuje celkovú strategickú víziu partnerstva, ktoré sa nebude obmedzovať len na ojedinelé návrhy alebo akcie, a ktorého konečným cieľom je vytvorenie euro-latinskoamerickej priestoru globálneho medziregionálneho partnerstva do roku 2012, a ktoré bude zahŕňať zavedenie skutočného strategického partnerstva v politickej, hospodárskej, sociálnej, kultúrnej oblasti a zavedenie spoločného výskumu v oblasti trvalo udržateľného rozvoja; </CONTENT></PARA>
<PARA>
<SYMBOL>5.</SYMBOL>
<CONTENT>odporúča, aby partnerstvo v politickej a bezpečnostnej oblasti vychádzalo z pravidelného, sektorového a účinného politického dialógu a z euro-latinskoamerickej charty pre mier      a bezpečnosť, ktorá by v súlade s chartou OSN umožnila spoločne vypracovať politické  a strategické návrhy, ako aj návrhy v oblasti bezpečnosti;</CONTENT></PARA>
<PARA>
<SYMBOL>6.</SYMBOL>
<CONTENT>zdôrazňuje, že nato, aby obidve strany ťažili z obchodných a hospodárskych vzťahov medzi partnermi, je potrebné, aby:
<LIST TYPE="DASH">
<ITEM><SYMBOL>–</SYMBOL><CONTENT>prispievali k rôznorodosti a modernizácii latinskoamerických vnútroštátnych výrobných prostriedkov, ktoré sú ešte stále veľmi závislé od malej skupiny vývozných produktov, pričom mnohé z nich sú len prvotné výrobky alebo polotovary, prostredníctvom takých technologických alternatív, ktoré budú účinné, ako je tvorba pracovných miest a rast príjmov domácností;</CONTENT></ITEM>
<ITEM><SYMBOL>–</SYMBOL><CONTENT>postúpili zo striktne obchodnej úrovne na hospodársku úroveň a zohľadnili asymetrie hospodárstiev oboch regiónov a kládli nevyhnutný dôraz na sociálnu oblasť a oblasť životného prostredia vrátane plánov na prenos ekologicky čistých technológií                a na zaškoľovanie v tejto oblasti, a to nielen prostredníctvom zmiešaných investícií medzi oboma regiónmi, ale aj zriadením systémov spoločnej produkcie;</CONTENT></ITEM>
<ITEM><SYMBOL>–</SYMBOL><CONTENT>trvali na dôležitosti zachovania zásady právnej istoty a potreby vytvoriť trh, ktorý je vhodný a priaznivý pre investície;</CONTENT></ITEM>
<ITEM><SYMBOL>–</SYMBOL><CONTENT>zohľadňovali rozdielne úrovne relatívneho rozvoja, čo znamená, že EÚ by mala uplatňovať osobitný diferencovaný prístup, najmä ku krajinám s nižšou úrovňou hospodárskeho a sociálneho rozvoja; </CONTENT></ITEM>
<ITEM><SYMBOL>–</SYMBOL><CONTENT>stimulovali latinskoamerickú integráciu; </CONTENT></ITEM>
</LIST></CONTENT></PARA>
<PARA>
<SYMBOL>7.</SYMBOL>
<CONTENT>súhlasí s programom samitu v Lime a víta skutočnosť, že kladie dôraz na dva dôležité aspekty: otázky týkajúce sa chudoby, nerovnosti a integrácie na jednej strane; trvalo udržateľný rozvoj a témy súvisiace so životným prostredím, zmenami klímy a energiou  na druhej strane;</CONTENT></PARA>
<PARA>
<SYMBOL>8.</SYMBOL>
<CONTENT>pripomína, že rýchly rozvoj Euro-latinskoamerického parlamentného zhromaždenia (EuroLat) po predchádzajúcom samite vo Viedni predpokladá, vzhľadom na jeho úlohu parlamentného orgánu strategického partnerstva, posilnenie demokratickej legitímnosti partnerstva a jeho inštitucionálny rámec, ktorý zahŕňa funkcie, ako sú diskusia, kontrola a monitorovanie otázok týkajúcich sa strategického partnerstva, ktoré vyplýva z právomoci zhromaždenia; </CONTENT></PARA>
<PARA>
<SYMBOL>9.</SYMBOL>
<CONTENT>odporúča samitu v Lime, aby znovu potvrdil oddanosť EÚ a LAK zásadám a hodnotám pluralistickej a zastupiteľskej demokracie, slobode prejavu a tlače, dodržiavaniu ľudských práv a odsúdeniu všetkých foriem diktatúry a autoritatívnosti;    </CONTENT></PARA>
<PARA>
	<CONTENT><B>Spoločné akcie s cieľom dosiahnuť účinnú mnohostrannosť</B></CONTENT></PARA>
<PARA>
<SYMBOL>10.</SYMBOL>
<CONTENT>zdôrazňuje výhody, ktoré spoločná oddanosť mnohostrannosti môže priniesť euro-latinskoamerickým partnerom, ktorí sami o sebe predstavujú viac ako miliardu osôb, tretinu členských štátov OSN a viacej ako štvrtinu svetového obchodu;</CONTENT></PARA>
<PARA>
<SYMBOL>11.</SYMBOL>
<CONTENT>navrhuje, aby strategické partnerstvo vychádzalo z realistických cieľov a spoločných programov inšpirovaných spoločnou voľbou mnohostrannosti (Kjótsky protokol, Medzinárodný trestný súd, boj proti trestu smrti a proti terorizmu, základná úloha systému Organizácie Spojených národov atď.); </CONTENT></PARA>
<PARA>
<SYMBOL>12.</SYMBOL>
<CONTENT>odporúča  podniknúť spoločné kroky vo všetkých oblastiach a na fórach, kde sa jednoznačne prelínajú spoločné zásady, hodnoty a záujmy vrátane spoločného mieru           a systému bezpečnostnej politiky, ktoré sú usporiadané v rámci Organizácie Spojených národov, ochrany ľudských práv, politík na ochranu životného prostredia, rozvoja, účasti občianskej spoločnosti na procese celosvetového demokratického riadenia                          a medzinárodnej reformy finančného systému a jeho medzinárodných inštitúcií (Svetová banka, Medzinárodný menový fond);</CONTENT></PARA>
<PARA>
<SYMBOL>13.</SYMBOL>
<CONTENT>zdôrazňuje, že mnohostranný prístup je najvhodnejším spôsobom, ako čeliť spoločným hrozbám a výzvam, ktoré postihujú euro-latinskoamerických partnerov, ako sú napríklad boj proti terorizmu, obchodovaniu s drogami, organizovanému zločinu, korupcii a praniu špinavých peňazí, obchodovaniu s ľuďmi vrátane nezákonného prisťahovalectva, boj  proti zmenám klímy alebo otázky spojené s energetickou bezpečnosťou;</CONTENT></PARA>
<PARA>
<SYMBOL>14.</SYMBOL>
<CONTENT>opakovane zdôrazňuje svoje presvedčenie o tom, že boj proti terorizmu je potrebné viesť tak, aby sa zaručilo prísne dodržiavanie ľudských práv, občianskych slobôd a právneho štátu; žiada bezpodmienečné a okamžité prepustenie všetkých osôb zadržiavaných                  v Kolumbii a predovšetkým chorých osôb; domnieva sa, že zajatci sa musia prepustiť           na slobodu na  základe jednostranného rozhodnutia Revolučných ozbrojených síl Kolumbie (FARC) alebo akejkoľvek inej organizácie zodpovednej za ich únos, alebo         v prípade, ak tak neurobia, v kontexte dohody o naliehavej humanitárnej výmene;</CONTENT></PARA>
<PARA>
<SYMBOL>15.</SYMBOL>
<CONTENT>podporuje opätovne potvrdené rezolúcie Organizácie Spojených národov a uznesení samitu EÚ a LAK, ako aj uznesení tohto Parlamentu, v ktorých sa odmietajú všetky opravné opatrenia, ako napríklad opatrenia obsiahnuté v ustanoveniach exteritoriálneho práva, ktoré sú v dôsledku svojho unilaterálneho a exteritoriálneho charakteru v rozpore          s medzinárodným právom, narúšajú obchod medzi euro-latinskoamerickými partnermi         a ohrozujú ich spoločné záväzky na podporu mnohostrannosti;</CONTENT></PARA>
<PARA>
	<CONTENT><B>Rozhodujúci impulz pre regionálnu integráciu a pre dohody o partnerstve </B></CONTENT></PARA>
<PARA>
<SYMBOL>16.</SYMBOL>
<CONTENT>domnieva sa, že uzavretie a účinné uplatňovanie úplných, ambicióznych a vyvážených dohôd o partnerstve medzi EÚ a štátmi Latinskej Ameriky, ktoré by prispievali                     k dodržiavaniu ľudských, ekonomických a sociálnych práv obyvateľov, ako aj                     k spoločnému trvalo udržateľnému rozvoju a znižovaniu sociálnych nerovností, a to ako doplnková forma k mnohostrannosti WTO, predstavujú strategický cieľ v medzinárodnom kontexte, ktorý je stále prepojenejší a vyznačuje sa hospodárskym rastom, vznikom nových hospodárskych mocností a narastajúcimi svetovými hrozbami;</CONTENT></PARA>
<PARA>
<SYMBOL>17.</SYMBOL>
<CONTENT>za týmto účelom navrhuje, aby sa v hospodárskej a obchodnej oblasti vytvorili euro-latinskoamerické zóny globálneho medziregionálneho partnerstva založené na modeli, ktorý je zlučiteľný s WTO a regionalizmom, a ktorý by sa realizoval v dvoch etapách: 
<LIST TYPE="LC">
<ITEM><SYMBOL>a)</SYMBOL><CONTENT>v prvej fáze by sa čo najskôr mali ukončiť rokovania o dohode o medziregionálnom partnerstve medzi EÚ a krajinami združenia Mercosur, EÚ a Andským spoločenstvom a EÚ a Strednou Amerikou a mali by sa prehĺbiť už existujúce dohody medzi EÚ          a Mexikom a EÚ a Čile;</CONTENT></ITEM>
<ITEM><SYMBOL>b)</SYMBOL><CONTENT>v druhej fáze, ktorá by sa mala realizovať do roku 2012, sa činnosti zamerajú              na dosiahnutie dohody o globálnom medziregionálnom partnerstve, ktorá poskytne právnu a inštitucionálnu podporu a zemepisné pokrytie rôznych aspektov strategického partnerstva, a ktorá zohľadní voľný pohyb osôb a obchod medzi oboma regiónmi prostredníctvom prehĺbenia dohôd o integrácii v Latinskej Amerike              a procesu partnerstva Únie so všetkými krajinami a regionálnymi skupinami;</CONTENT></ITEM>
</LIST></CONTENT></PARA>
<PARA>
<SYMBOL>18.</SYMBOL>
<CONTENT>navrhuje, aby samit v Lime žiadal vypracovať štúdiu o realizovateľnosti dohody o globálnom medziregionálnom partnerstve s cieľom vytvoriť navrhovanú zónu globálneho partnerstva;</CONTENT></PARA>
<PARA>
	<CONTENT><B>K programu samitu v Lime v súvislosti s odstraňovaním chudoby, nerovností                    a vylúčenia</B></CONTENT></PARA>
<PARA>
<SYMBOL>19.</SYMBOL>
<CONTENT>žiada, aby sa na samite v Lime zahrnulo do tohto programu prijatie určitého radu jasných, konkrétnych a overiteľných záväzkov vo všetkých týchto oblastiach, ktoré môže dať nový impulz strategickému partnerstvu a podstatným spôsobom zlepšiť životnú úroveň občanov na oboch brehoch Atlantického oceánu; odporúča, aby sa venovala osobitná pozornosť znižovaniu sociálnych nerovností a začleneniu skupín, ktoré sú v súčasnosti vytláčané         na okraj spoločnosti a sú im odopierané niektoré príležitosti, najmä pokiaľ ide o pôvodné obyvateľstvo; </CONTENT></PARA>
<PARA>
<SYMBOL>20.</SYMBOL>
<CONTENT>domnieva sa, že je nevyhnutné, aby oba regióny zahrnuli do všetkých svojich spoločných činností a programov cieľ dosiahnuť trvalú sociálnu súdržnosť; potvrdzuje, že euro-latinskoamerickí partneri pracujú na spoločnom solidárnom projekte, v rámci ktorého trhové hospodárstvo a sociálna súdržnosť nie sú v protiklade, ale sa vzájomne dopĺňajú;  </CONTENT></PARA>
<PARA>
<SYMBOL>21.</SYMBOL>
<CONTENT>odporúča, aby program samitu v Lime obsahoval vo svojej časti venovanej odstraňovaniu chudoby, nerovností a vylúčenia, tieto konkrétne opatrenia:  
<LIST TYPE="DASH">
<ITEM><SYMBOL>–</SYMBOL><CONTENT>zavedenie spoločných krokov na dosiahnutie rozvojových cieľov milénia do roku 2015;  </CONTENT></ITEM>
<ITEM><SYMBOL>–</SYMBOL><CONTENT>využitie nástroja na financovanie rozvojovej spolupráce Únie, ktorá sa prispôsobí skutočným miestnym potrebám, tak aby vo veľkej miere zahrňovala rýchlo                 sa rozvíjajúce krajiny alebo krajiny s priemernými príjmami, pre ktoré má osobitný význam spolupráca v technickej oblasti, v oblasti vysokoškolského vzdelávania, inovácie a hospodárstva; </CONTENT></ITEM>
<ITEM><SYMBOL>–</SYMBOL><CONTENT>postupné využívanie zdrojov z finančného nástroja Únie na podporu demokracie a ľudských práv, na pomoc a programy určené na zlepšovanie verejnej správy, demokratického charakteru inštitúcií a situácie v oblasti ľudských práv v Latinskej Amerike;  </CONTENT></ITEM>
<ITEM><SYMBOL>–</SYMBOL><CONTENT>zavedenie programov Únie v oblasti odbornej prípravy, vzdelávania, vedeckej a technickej spolupráce, kultúry, zdravotnej starostlivosti a migrácie                               do latinskoamerických krajín;   </CONTENT></ITEM>
<ITEM><SYMBOL>–</SYMBOL><CONTENT>podpora programov na inštitucionálne a daňové reformy; </CONTENT></ITEM>
<ITEM><SYMBOL>–</SYMBOL><CONTENT>vytvorenie fondu solidarity oboch regiónov;</CONTENT></ITEM>
<ITEM><SYMBOL>–</SYMBOL><CONTENT>navýšenie poskytovaných rozpočtových zdrojov, tak aby boli postačujúce pre uvedené rozsiahle ciele;  </CONTENT></ITEM>
</LIST></CONTENT></PARA>
<PARA>
<SYMBOL>22.</SYMBOL>
<CONTENT>žiada partnerov, aby prijali spoľahlivé a účinné politiky v oblasti demokratického spravovania, sociálnych vecí, verejných financií a daňovníctva s cieľom zvýšiť sociálnu súdržnosť a znížiť chudobu, nerovnosti a vytláčanie jedincov na okraj spoločnosti;</CONTENT></PARA>
<PARA>
<SYMBOL>23.</SYMBOL>
<CONTENT>domnieva sa, že vzdelávanie a investovanie do ľudských zdrojov je základom sociálnej súdržnosti, hospodárskeho a sociálneho rozvoja a sociálnej mobility; opätovne potvrdzuje svoju bezvýhradnú podporu vytvoreniu spoločného priestoru pre vysokoškolské vzdelávanie medzi EÚ a LAK; zdôrazňuje, že tak v Latinskej Amerike, ako aj v Európe, musí štát zaručiť prístup ku vzdelaniu, ako aj k ostatnému verejnému majetku (zdraviu, vode, bezpečnosti);</CONTENT></PARA>
<PARA>
<SYMBOL>24.</SYMBOL>
<CONTENT>považuje za nevyhnutné poskytnúť nový impulz politike rozvojovej spolupráce Únie v prospech Latinskej Ameriky, ku ktorej sa musí pristupovať cielene, pričom ústrednú pozíciu bude mať aj naďalej boj proti chudobe a sociálnym nerovnostiam, a ktorá zohľadňuje rôznu hospodársku a sociálnu situáciu, ako aj úroveň rozvoja latinskoamerických krajín;</CONTENT></PARA>
<PARA>
<SYMBOL>25.</SYMBOL>
<CONTENT>z rovnakého dôvodu sa domnieva, že je nevyhnutné zmeniť prístup zameraný len na rozvojovú spoluprácu s Latinskou Amerikou a uprednostniť spoluprácu v oblasti technológie, vysokoškolského vzdelávania a inovácie, vo využívaní zdrojov vyčlenených pre túto oblasť zo siedmeho rámcového programu;</CONTENT></PARA>
<PARA>
	<CONTENT><I>Zavedenie nových foriem spolupráce v oblasti migrácie</I></CONTENT></PARA>
<PARA>
<SYMBOL>26.</SYMBOL>
<CONTENT>navrhuje, aby sa počas samitu nadviazal systematický dialóg medzi oboma regiónmi o migrácii, ktorá zaručuje ochranu ľudských práv migrujúcich pracujúcich, bez ohľadu           na ich situáciu, a ktorá posilňuje a prehlbuje spoluprácu v rámci voľného pohybu osôb s latinskoamerickými krajinami, z ktorých pochádzajú alebo cez ktoré prechádzajú, a to  na zásade všeobecného a recipročného kritéria rovnakým spôsobom, aký už existuje v afrických krajinách, v oblasti Stredozemného mora a v susedných krajinách na východe a juhovýchode Európskej únie;</CONTENT></PARA>
<PARA>
<SYMBOL>27.</SYMBOL>
<CONTENT>žiada, aby sa v tomto dialógu uprednostňovali otázky týkajúce sa nelegálneho prisťahovalectva a možností legálneho prisťahovalectva, najmä s krajinami pôvodu nelegálnych prisťahovalcov alebo krajinami, cez ktoré nelegálny prisťahovalci prechádzajú; </CONTENT></PARA>
<PARA>
<SYMBOL>28.</SYMBOL>
<CONTENT>navrhuje, aby sa do roku 2012 preskúmali všeobecné ustanovenia a predpisy zamerané         na uľahčenie voľného obehu tovaru, služieb a kapitálu, ale tiež voľného pohybu osôb, čím by sa postupne vytvorilo čo najširšie všeobecne prospešné partnerstvo a sa zaviedol   všeobecný postup v oblasti migrácie stanovený v rámci OSN;   </CONTENT></PARA>
<PARA>
<SYMBOL>29.</SYMBOL>
<CONTENT>opätovne potvrdzuje, že je potrebné znížiť nadmerné prevodové náklady, ktoré v súčasnosti  zaťažujú prevody migrantov a podporiť návrat tých, ktorí si to želajú, vďaka programom, ktoré chránia všetky ich práva a ich ľudskú dôstojnosť;</CONTENT></PARA>
<PARA>
<SYMBOL>30.</SYMBOL>
<CONTENT>žiada Komisiu, aby predložila oznámenie, ktorého cieľom je, aby sa na krajiny Latinskej Ameriky a Karibiku rozšírili priority, nástroje a opatrenia, ktoré stanovuje globálny prístup k otázke migrácií, o ktorom rozhodla Európska rada v decembri 2005 a ktorý doplnila v decembri 2006;    </CONTENT></PARA>
<PARA>
	<CONTENT><B>K programu rokovania v Lime týkajúcom sa  trvalo udržateľného rozvoja a osobitne životného prostredia, zmeny klímy a energie  </B></CONTENT></PARA>
<PARA>
<SYMBOL>31.</SYMBOL>
<CONTENT>odporúča, aby sa v spoločnom politickom programe Európskej únie a krajín Latinskej Ameriky uprednostnila spolupráca zameraná na riešenie zmeny klímy, ako aj na politiky, ktorých cieľom je predchádzať globálnemu otepľovaniu; pripomína, že najchudobnejší obyvatelia, a najmä pôvodní obyvatelia, sú prvými obeťami zmeny klímy a narušeného životného prostredia;</CONTENT></PARA>
<PARA>
<SYMBOL>32.</SYMBOL>
<CONTENT>v tomto smere pripomína značnú dôležitosť spojenectva medzi Európskou úniou a Latinskou Amerikou vzhľadom na význam, ktorý má pre obe strany podpora trvalo udržateľného rozvoja a rovnováhy životného prostredia, a preto odporúča, aby sa            na medzinárodnej úrovni vzájomne podporili príslušné iniciatívy v oblasti životného prostredia; </CONTENT></PARA>
<PARA>
<SYMBOL>33.</SYMBOL>
<CONTENT>vyzýva latinskoamerických partnerov, aby v prípade odlišných názorov na podrobnosti opatrení zameraných na boj proti zmene klímy (napríklad v súvislosti s leteckou dopravou) zaujali konštruktívny prístup a úplne neblokovali začaté iniciatívy;</CONTENT></PARA>
<PARA>
<SYMBOL>34.</SYMBOL>
<CONTENT>odporúča európskym a latinskoamerickým partnerom, aby spoločne rokovali o pristúpení tých veľkých producentov plynu ku Kjótskemu protokolu, ktorí ho zatiaľ stále nepodpísali, aby posilnili a zosúladili postoje počas rokovaní o medzinárodných nástrojoch v oblasti globálneho otepľovania a aby v značnej miere podporovali zavedenie obchodovania s emisiami medzi dvoma regiónmi; </CONTENT></PARA>
<PARA>
<SYMBOL>35.</SYMBOL>
<CONTENT>považuje za nevyhnutné spojiť hospodársky rozvoj s trvalo udržateľným rozvojom; v tomto rámci podporuje najviac znevýhodnené krajiny v ich dvojnásobnom úsilí                   o zníženie znečisťujúcich emisií a zvýšenie pokroku a sociálneho blahobytu;</CONTENT></PARA>
<PARA>
<SYMBOL>36.</SYMBOL>
<CONTENT>podporuje vytvorenie spoločných mechanizmov a spolupráce s medzinárodnými organizáciami Latinskej a Ameriky a Karibiku, napríklad s Organizáciou zmluvy o amazonskej spolupráci, s cieľom rozhodnúť o ochrane, trvalo udržateľnom rozvoji               a financovaní veľkých prírodných rezervácií planéty, ktoré sa nachádzajú v Latinskej Amerike, ako je povodie Amazonky;</CONTENT></PARA>
<PARA>
<SYMBOL>37.</SYMBOL>
<CONTENT>žiada Komisiu, aby podporovala zavedenie environmentálnych politík v krajinách Latinskej Ameriky; domnieva sa, že v tejto otázke je vhodné posilniť spoluprácu a zvýšiť úroveň osvedčených postupov, čo by sa malo odraziť aj v pôžičkách poskytnutých EÚ, ako aj v politike rozvojovej pomoci;</CONTENT></PARA>
<PARA>
<SYMBOL>38.</SYMBOL>
<CONTENT>vyzýva, aby sa na základe dohody z Bali na samite v Lime vypracovali spoločné iniciatívy v takých oblastiach ako zmeny klímy, dezertifikácia, energia, najmä pokiaľ ide                     o obnoviteľné energie a biopalivá, vodu, biodiverzitu, lesné hospodárstvo a hospodárenie s chemickými látkami;</CONTENT></PARA>
<PARA>
	<CONTENT><B>K posilneniu inštitucionálnych mechanizmov podpory a predvídania </B></CONTENT></PARA>
<PARA>
<SYMBOL>39.</SYMBOL>
<CONTENT>takisto odporúča
<LIST TYPE="LC">
<ITEM><SYMBOL>a)</SYMBOL><CONTENT>založiť euro-latinskoamerickú nadáciu verejno-súkromného charakteru na podporu dialógu medzi partnermi podľa vzoru tých, ktoré už existujú pre iné geografické oblasti, najmä v Ázii a v oblasti Stredozemného mora; žiada Komisiu, aby vypracovala konkrétny návrh v tejto oblasti;</CONTENT></ITEM>
<ITEM><SYMBOL>b)</SYMBOL><CONTENT>vytvoriť dvojregionálne centrum pre predchádzanie konfliktom, ktorého úlohou by bolo vopred vypátrať príčiny prípadných násilných a ozbrojených konfliktov a predchádzať vypuknutiu konfliktov alebo ich prípadnému vyostreniu;</CONTENT></ITEM>
<ITEM><SYMBOL>c)</SYMBOL><CONTENT>podľa svojho predchádzajúceho návrhu vytvoriť stredisko pre monitorovanie migrácie, ktorého úlohou by bolo neustále a podrobné monitorovanie všetkých otázok spojených s migračnými tokmi v euro-latinskoamerickom regióne;</CONTENT></ITEM>
</LIST></CONTENT></PARA>
<PARA>
<SYMBOL>40.</SYMBOL>
<CONTENT>považuje za nevyhnutné posilniť parlamentný charakter strategického partnerstva a zodpovedajúcim spôsobom začleniť nedávno vytvorený parlament združenia Mercosur do euro-latinskoamerického zhromaždenia;</CONTENT></PARA>
<PARA>
<SYMBOL>41.</SYMBOL>
<CONTENT>poveruje svojho predsedu, aby postúpil toto uznesenie predsedníctvu 5. samitu Európskej únie a krajín Latinskej Ameriky a Karibiku, Rade Európskej únie a Európskej komisii, ako aj parlamentom členských štátov Európskej únie a krajín Latinskej Ameriky a Karibiku, Latinskoamerickému parlamentu, Stredoamerickému parlamentu, Andskému parlamentu  a Parlamentu združenia Mercosur.</CONTENT></PARA></CORPUS>
</MOTION>