<QUEST><TI><TI-INTRO>OTÁZKA NA ÚSTNE ZODPOVEDANIE <QREF QID="O-2010-0025">O-0025/10</QREF></TI-INTRO><TI-RULES-EP>v súlade s článkom 115 rokovacieho poriadku,</TI-RULES-EP><TI-AUTHOR>predkladá: <PERSON ID="33570">Sharon Bowles</PERSON> v mene <COMMITTEE COMMID="2862">Výboru pre hospodárske a menové veci</COMMITTEE></TI-AUTHOR><TI-DEST>Komisii</TI-DEST></TI><OBJECT OBJID="OBJ0025">Vec: Dane z finančných transakcií</OBJECT><CONTENT><PARA>Európska rada zdôraznila význam obnovenia hospodárskej a sociálnej zmluvy medzi finančnými inštitúciami a spoločnosťou, ktorej slúžia, a význam zabezpečenia skutočnosti, že v časoch prosperity občania prosperujú a sú chránení pred rizikom. Európska rada v tejto súvislosti požiadala MMF, aby vo svojom preskúmaní zvážil viacero možností a medzi nimi aj medzinárodné dane z finančných transakcií. V tejto súvislosti Európska rada vyzvala Radu aj Komisiu, aby určili kľúčové zásady, ktorými sa bude tento nový svetový systém musieť riadiť.</PARA><PARA>Predseda Barroso 15. decembra 2009 v Parlamente vyhlásil, že sa domnieva, že medzinárodné dane z finančných transakcií sú „veľmi dobrou myšlienkou“, najmä s ohľadom na inovatívne financovanie politík zameraných na zmenu klímy. Parlament informoval aj o skutočnosti, že Komisia na tejto otázke pracuje, aby „predložila návrhy v primeranom čase“.</PARA><PARA>Okrem toho MMF v rámci požiadavky prednesenej na samite G20 v Pittsburghu 24. a 25. septembra 2009 začal konzultácie s verejnosťou vo veci zdaňovania finančného sektora.</PARA><PARA>Mohla by Komisia na základe uvedených skutočností a v súvislosti s hodnotením možného zavedenia a dôsledkov dane z finančných transakcií na úrovni EÚ a na celosvetovej úrovni, ktoré vykonáva EÚ, vysvetliť: </PARA><PARA><LIST TYPE="OL"><ITEM>aké možnosti v súčasnosti s ohľadom na zavedenie dane z finančných transakcií zvažuje;</ITEM><ITEM>aké výhody a nevýhody vidí v možnostiach týkajúcich sa medzinárodnej dane z finančných transakcií a tejto dane na úrovni EÚ vrátane ich uskutočniteľnosti a foriem, v akých sa môže uplatňovať;</ITEM><ITEM>či predloží návrh aj v prípade, keď bude zjavné, že naši hlavní partneri takúto daň nezavádzajú;</ITEM><ITEM>či by dane z finančných transakcií mohli slúžiť ako doplnkový regulačný nástroj v rámci reforiem finančných trhov;</ITEM><ITEM>či je takéto dane možné využiť na vytvorenie finančného systému dlhodobého zamerania;</ITEM><ITEM>ako by sa mal takto nadobudnutý zisk rozdeliť;</ITEM><ITEM>či sa zaviaže k časovému plánu na predloženie analytickej štúdie a hodnotenia vplyvu a prípadne návrhu?</ITEM></LIST></PARA></CONTENT></QUEST>