<QUEST><TI><TI-INTRO>OTÁZKA NA ÚSTNE ZODPOVEDANIE <QREF QID="O-2010-0071">O-0071/10</QREF></TI-INTRO><TI-RULES-EP>v súlade s článkom 115 rokovacieho poriadku,</TI-RULES-EP><TI-AUTHOR>predkladajú: <PERSON ID="2247">Mathieu Grosch</PERSON>, <PERSON ID="28393">Luis de Grandes Pascual</PERSON> a <PERSON ID="33982">Marian-Jean Marinescu</PERSON>, v mene skupiny <GRPOL GRPOLID="2948">PPE</GRPOL></TI-AUTHOR><TI-DEST>Rade</TI-DEST></TI><OBJECT OBJID="OBJ0071">Vec: Uzavretie európskeho vzdušného priestoru kvôli mraku sopečného popola z Islandu</OBJECT><CONTENT><PARA>Uzavretie veľkej časti európskeho vzdušného priestoru (15. – 21. apríla 2010) po erupcii sopky Eyjafjallajökull na Islande spôsobilo neudržateľnú situáciu s vážnymi dôsledkami pre európsky sektor leteckej dopravy (cestujúcich, letecké spoločnosti, letiská) a pre celkové hospodárstvo.</PARA><PARA>Ako Rada hodnotí krízové riadenie a koordinovaný európsky prístup, ako aj príslušné nástroje, ktoré boli zavedené? Nemalo sa prvé krízové stretnutie európskych ministrov dopravy a Európskej komisie uskutočniť skôr? Aká je aktuálna situácia, pokiaľ ide o tri rôzne letové zóny? Tieto špecifické zóny mali byť zavedené od začiatku namiesto úplného uzavretia európskeho vzdušného priestoru.</PARA><PARA>Milióny cestujúcich uviazli na letiskách. Ako Rada hodnotí situáciu, pokiaľ ide o práva cestujúcich, a najmä nedostatky, s ktorými sa stretli európski občania pri domáhaní sa svojich práv od mimoeurópskych leteckých dopravcov, na ktorých sa nevzťahujú európske právne predpisy? </PARA><PARA>Letecké spoločnosti čelia najhoršej ekonomickej situácii v histórii letectva. Uzavretie európskeho vzdušného priestoru spôsobilo týmto spoločnostiam obrovské straty a nepochybne výrazne zhorší ich finančnú situáciu. Plánuje Rada nejaké odškodnenie alebo iné nástroje? Na základe akých konkrétnych kritérií môže byť odškodnenie užitočné (počet cestujúcich a letov atď.)</PARA><PARA>Súhlasí Rada s názorom, že za týchto mimoriadnych okolností malo jednotné európske nebo (SES) poskytnúť lepšiu koordináciu medzi členskými štátmi? Ako majú členské štáty v úmysle dodržať pomerne napätý časový harmonogram realizácie? Do akej miery je prvá fáza jednotného európskeho neba II (SES II) – naplánovaná na koniec roka 2010 – pripravená alebo zrealizovaná a začali už členské štáty realizovať druhú fázu SES II? Nie je nutné vymenovať európskeho koordinátora SES?</PARA></CONTENT></QUEST>