<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000295">O-000295/2011</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR>Baroness <PERSON ID="4529">Sarah Ludford</PERSON>, <PERSON ID="34234">Antonyia Parvanova</PERSON>, <PERSON ID="97131">Giommaria Uggias</PERSON><BRK/>v mene skupiny <GRPOL GRPOLID="1119">ALDE</GRPOL></TI-AUTHOR></TI><OBJECT OBJID="OBJ000295">Vec: Riešenie problému epidémie cukrovky v EÚ</OBJECT><CONTENT><PARA>Podľa odhadov trpí cukrovkou takmer 33 miliónov občanov EÚ – skoro 10 % celej populácie EÚ. Navyše si cukrovka vyžiada v Únii 325 000 životov ročne<FNREF FNIDREF="FN1"/>, čo znamená, že v priemere každé dve minúty podľahne tejto chorobe a súvisiacim komplikáciám jeden občan EÚ. Ďalších 32 miliónov občanov trpí poruchou glukózovej tolerancie, ktorá sa u nich s veľkou pravdepodobnosťou vyvinie do cukrovky s klinickými príznakmi. Očakáva sa, že tieto údaje sa do roku 2030 zvýšia o 16 % v dôsledku epidémie obezity, starnutia európskej populácie a ďalších faktorov, ktoré sa ešte musia stanoviť a ktoré si vyžadujú dlhodobejší výskum. Náklady na liečbu cukrovky v systémoch zdravotnej starostlivosti členských štátov sú tiež mimoriadne vysoké a vo väčšine členských štátov predstavujú viac ako 10 % výdavkov na zdravotnú starostlivosť<FNREF FNIDREF="FN2"/>.</PARA><PARA>Napriek týmto alarmujúcim údajom stále neexistuje stratégia EÚ na komplexné riešenie problému cukrovky (typu 1 a typu 2). Dozrel však čas na zmenu.</PARA><PARA>Rada EÚ vyzvala Komisiu, aby uskutočnila proces reflexie o tom, ako môže Európa bojovať proti chronickým ochoreniam do roku 2012<FNREF FNIDREF="FN3"/>. </PARA><PARA>V politickom vyhlásení, ktoré na stretnutí na vysokej úrovni venovanom prevencii a kontrole neprenosných chorôb nedávno prijalo Valné zhromaždenie OSN<FNREF FNIDREF="FN4"/> , a v uznesení Európskeho parlamentu z 15. septembra 2011 o neprenosných chorobách<FNREF FNIDREF="FN5"/> bola cukrovka navyše uznaná za jednu zo štyroch hlavných neprenosných chorôb. V uznesení sa zdôrazňuje význam vypracovania stratégie EÚ pre chronické neprenosné choroby nasledovanej odporúčaním Rady, v ktorej by mali byť jednotlivé časti venované štyrom najrozšírenejším neprenosným chorobám.</PARA><PARA>Čo Komisia plánuje v tejto súvislosti podniknúť, aby konkrétne a účinne riešila problém cukrovky?</PARA><FN FNID="FN1">  Medzinárodná diabetická federácia. Diabetický atlas IDF, 4. vydanie, Brusel, 2009 http://www.idf.org/diabetesatlas/</FN><FN FNID="FN2">  Diabetes – The Policy Puzzle: towards benchmarking in the EU 27 (2007) http://www.idf.org/webdata/docs/EU-diabetes-policy-audit-2008.pdf</FN><FN FNID="FN3">  Závery Rady s názvom Inovatívne prístupy v systémoch verejného zdravia a zdravotnej starostlivosti, pokiaľ ide o chronické ochorenia, 7 December 2010 http://www.consilium.europa.eu/uedocs/cms_data/docs/pressdata/en/lsa/118282.pdf</FN><FN FNID="FN4">  Politické vyhlásenie, ktoré na stretnutí na vysokej úrovni venovanom prevencii a kontrole neprenosných chorôb prijalo Valné zhromaždenie OSN, 19. septembra 2011 http://www.un.org/ga/search/view_doc.asp?symbol=A%2F66%2FL.1&amp;Lang=E</FN><FN FNID="FN5">  Uznesenie EP s názvom Pozícia a záväzok EÚ pred zasadnutím OSN na vysokej úrovni o prevencii a kontrole neprenosných chorôb , 15. septembra 2011 http://www.europarl.europa.eu/sides/getDoc.do?pubRef=-//EP//TEXT+TA+P7-TA-2011-0390+0+DOC+XML+V0//EN&amp;language=EN</FN></CONTENT></QUEST>