<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000199">O-000199/2011</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="96660">Niki Tzavela</PERSON>, <PERSON ID="4507">Bastiaan Belder</PERSON>, <PERSON ID="96654">Jaroslav Paška</PERSON><BRK/>v mene skupiny <GRPOL GRPOLID="2960">EFD</GRPOL></TI-AUTHOR></TI><OBJECT OBJID="OBJ000199">Vec: Situácia v oblasti východného Stredozemia</OBJECT><CONTENT><PARA>Cyprus a Izrael nedávno oznámili úmysel začať vo svojich výhradných hospodárskych zónach prieskum ložísk ropy. Tento krok vedie k zvýšeniu napätia v oblasti východného Stredozemia, ktorá tvorí jednu z vonkajších hraníc EÚ.</PARA><PARA>V reakcii na deklarovaný úmysel Cypru a Turecka začať ropné vrtné práce Turecko pohrozilo, že vyšle svoju námornú flotilu a vojnové loďstvo do vôd EÚ. Táto situácia nastáva menej než mesiac pred záverečnými rokovaniami o opätovnom zjednotení Cypru, ktoré sa uskutočnia v New Yorku pod záštitou OSN. Vzhľadom na nedávnu roztržku medzi Tureckom a Izraelom a prerušenie diplomatických vzťahov vyvoláva takýto vývoj navyše riziko, že dôjde k ďalšiemu narušeniu a destabilizácii východného Stredozemia, pričom to môže ohroziť aj rokovania o opätovnom zjednotení Cypru.</PARA><PARA>USA a Ruská federácia vyjadrili Cypru a Izraelu podporu a uviedli, že každý suverénny štát má právo uskutočňovať prieskum svojich energetických zdrojov. Požiadavky Turecka okrem toho presahujú rozsah pôsobnosti medzinárodného práva, pretože táto krajina nie signatárom Dohovoru OSN o morskom práve (UNCLOS). V kontexte medzinárodného práva sú teda požiadavky Turecka diskutabilné a jeho zámery v oblasti východného Stredozemia sú v rozpore so správou skupiny odborníkov generálneho tajomníka OSN pre vyšetrenie incidentu s flotilou z 31. mája 2010.</PARA><PARA>So zreteľom na nedávny vývoj zamýšľa vysoká predstaviteľka pre zahraničné veci/podpredsedníčka Komisie vydať oficiálnu reakciu a/alebo oficiálne vyhlásenie v súvislosti s uvedenými udalosťami v oblasti východného Stredozemia a na vonkajších hraniciach EÚ?</PARA></CONTENT></QUEST>