<QUEST VERSION="2"><TI><TI-INTRO>Otázka na hodinu otázok <QREF QID="H-2011-000004">H-000004/2011</QREF></TI-INTRO><TI-DEST><INST TYPE="CS">Rade</INST></TI-DEST><TI-SESSION>Schôdza: januára 2011</TI-SESSION><TI-RULES-EP>článok 116 rokovacieho poriadku</TI-RULES-EP><TI-AUTHOR><PERSON ID="28584">Georgios Toussas</PERSON> <GRPOL GRPOLID="2950">(GUE/NGL)</GRPOL></TI-AUTHOR></TI><OBJECT OBJID="OBJ000004">Vec: Uznáva Európska únia nacizmus?</OBJECT><CONTENT><PARA>Valné zhromaždenie Organizácie Spojených národov prijalo dňa 21. decembra 2010 (druhý rok za sebou) rezolúciu, v ktorej odsudzuje glorifikáciu tých, ktorí boli členmi fašistických oddielov Waffen SS, verejné manifestácie za rehabilitáciu nacistickej minulosti a nacizmu, budovanie pamätníkov na počesť nacistov a ich spolupracovníkov, hanobenie alebo ničenie pamätníkov postavených na pamiatku tých, ktorí bojovali proti fašizmu a nacizmu, ako aj exhumácie či presúvanie pozostatkov obetí fašistickej brutality. Túto rezolúciu prijala drvivá väčšina členských krajín OSN (129), no po druhýkrát za sebou ju odmietli Spojené štáty americké, ktoré mali podporu všetkých členských štátov EÚ, ktoré sa zdržali hlasovania. </PARA><PARA>Predstavuje toto zdržanie sa hlasovania zo strany členských štátov EÚ známku tolerovania či tichej podpory glorifikácie a rehabilitácie kolaborantov nacistických vojnových zločinov, ku ktorej otvorene dochádza vo viacerých členských štátoch EÚ, pričom sa súčasne stupňujú kroky proti veteránom odboja proti fašizmu, komunizmu a komunistickým stranám? Súvisí odmietnutie odsúdenia prejavov, ktoré sú hrubým skreslením a prekrúcaním dejín, zo strany EÚ s bezprecedentným úsilím o postavenie nacizmu a komunizmu na tú istú úroveň?</PARA></CONTENT></QUEST>