<AQE.QER><ANSWER AID="AE-009651-11" QIDREFS=""><HEAD.A><TI3><P.WQ>Odpoveď pána Cioloșa v mene Komisie</P.WQ></TI3><P.WQ><DATE.WQ DATE.DOC="">(25. novembra 2011)</DATE.WQ></P.WQ></HEAD.A><CONTENTS CTNID="AC-E-009651-11"><P>V posledných rokoch Komisia prijala niekoľko návrhov<NOTE TYPE="NUM">KOM(2008) 563 v konečnom znení, KOM(2010) 486 v konečnom znení.</NOTE> s cieľom upraviť právny rámec Európskeho programu potravinovej pomoci pre najodkázanejšie osoby so zreteľom na novú situáciu v rámci Spoločnej poľnohospodárskej politiky, kde sa intervenčné zásoby využívajú podstatne menej často ako v minulosti. Ako vážená pani poslankyňa správne poukázala, tieto návrhy nedosiahli potrebnú podporu v Rade. </P><P>V ďalšom úsilí o prekonanie tejto slepej uličky a zabezpečenie toho, aby príslušný program pokračoval v prechodnom období 2012 – 2013, Komisia predložila 3. októbra 2011 druhý zmenený a doplnený návrh<NOTE TYPE="NUM">KOM(2011) 634 v konečnom znení.</NOTE>. Do pozmeňujúcich a doplňujúcich návrhov sa zahrnul druhý právny základ týkajúci sa sociálnej súdržnosti, čím sa vyjadrila dôležitosť sociálneho rozmeru programu. Komisia sa domnieva, že toto opatrenie pomáha napĺňať ciele súvisiace s posilnením sociálnej súdržnosti Únie v zmysle Zmluvy a že je v plnej miere v súlade s povinnosťami členských štátov v tejto oblasti politiky.</P><P>Z dlhodobého hľadiska v kontexte oznámenia o viacročnom finančnom rámci 2014 – 2020 navrhuje Komisia vyčleniť 2,5 miliardy EUR na potravinovú pomoc pre najodkázanejšie osoby v rámci okruhu 1 finančného rámca (Inteligentný a inkluzívny rast), čo primeranejšie zodpovedá cieľu znižovania chudoby stanovenému v stratégii Európa 2020. Komisia už pracuje na príprave príslušných potrebných právnych návrhov, ktoré predloží v náležitom čase.</P></CONTENTS></ANSWER></AQE.QER>