<QUEST><TI><TI-INTRO>OTÁZKA NA ÚSTNE ZODPOVEDANIE S ROZPRAVOU <QREF QID="O-2006-0004">O-0004/06</QREF></TI-INTRO><TI-RULES-EP>v súlade s článkom 108 Rokovacieho poriadku,</TI-RULES-EP><TI-AUTHOR>ktorú položil <PERSON ID="4480">Margrietus van den Berg</PERSON> v mene <COMMITTEE COMMID="809">Výboru pre rozvoj</COMMITTEE></TI-AUTHOR><TI-DEST>Rade</TI-DEST></TI><OBJECT OBJID="OBJ0004">Vec: Revízia dohody z Cotonou a pevné stanovenie sumy pre 10. ERF</OBJECT><CONTENT><PARA>Zmenená a doplnená dohoda z Cotonou na rozdiel od predchádzajúcich dohôd neobsahovala ustanovenia týkajúce sa finančného rámca. V tejto otázke nebolo možné dosiahnuť dohodu čiastočne kvôli skutočnosti, že ešte nebola ukončená rozprava o zahrnutí ERF do rozpočtu a o finančnom výhľade. Napriek tomu však krajiny AKT súhlasili s podpisom revidovanej dohody, pretože príloha 1a stanovuje, že „Európska únia bude naďalej vyvíjať úsilie o pomoc krajinám AKT minimálne na úrovni 9. ERF, pričom nebude brať do úvahy zostatky; k tomu treba na základe odhadov Spoločenstva pripočítať dôsledky inflácie, rastu v rámci Európskej únie a rozšírenia o 10 nových členských štátov“.</PARA><PARA>Vo svojom pracovnom dokumente Komisia pôvodne počítala pre 10. ERF so sumou 24 948 miliónov eur, avšak zo zasadania Európskej rady v Bruseli v dňoch 15. - 16. decembra 2005 vzišla suma 22 682 miliónov eur pri súčasných cenách na obdobie 2008-2013 (šesť rokov). Predtým, ako Parlament vysloví súhlas so zmenenou a doplnenou dohodou z Cotonou, je potrebné určité vysvetlenie.</PARA><PARA>Mohla by Rada ozrejmiť dôvody tohto značného zníženia, ktoré sa zdá byť v rozpore s politickými záväzkami z roku 2005, týkajúcimi sa podstatného navýšenia oficiálnej rozvojovej pomoci (zasadanie Európskej rady v júni 2005 a samit G8 v júli)? Mohla by Rada uviesť najmä to, či boli v súvislosti s 9. ERF zachované, prípadne navýšené, priemerné ročné individuálne príspevky jednotlivých 15 „starých“ členských štátov v stálych cenách za rok 2004?</PARA><PARA>Mohla by Rada ďalej objasniť otázku príspevkov Rumunska a Bulharska, ktoré Európska rada v decembri 2005 zahrnula do príspevkového kľúča medzi členské štáty, pričom ich príspevky by mali byť po vstupe do EÚ dodatočné? Aké sú na druhej strane úvahy ohľadom rozšírenia partnerstva krajín AKT o Východný Timor?</PARA><PARA>A na záver, mohla by Rada poskytnúť náznaky ohľadom budúceho rozpisu pre 10. ERF? Konkrétne:</PARA><PARA>Mal by finančný protokol upravujúci 10. ERF obsahovať špecifickú sumu na financovanie rozvoja v rámci dohôd o hospodárskom partnerstve alebo budú tieto finančné prostriedky poskytnuté ako doplnok k 10. ERF?</PARA><PARA>Mal by byť súčasťou 10. ERF programový dokument o Africkej únii?</PARA></CONTENT></QUEST>