<QUEST><TI><TI-INTRO>OTÁZKA NA ÚSTNE ZODPOVEDANIE <QREF QID="O-2010-0056">O-0056/10</QREF></TI-INTRO><TI-RULES-EP>v súlade s článkom 115 rokovacieho poriadku,</TI-RULES-EP><TI-AUTHOR>predkladajú: <PERSON ID="28367">Gabriele Albertini</PERSON> v mene <COMMITTEE COMMID="2856">Výboru pre zahraničné veci</COMMITTEE>, <PERSON ID="96930">Vital Moreira</PERSON> v mene <COMMITTEE COMMID="2859">Výboru pre medzinárodný obchod</COMMITTEE></TI-AUTHOR><TI-DEST>Rade</TI-DEST></TI><OBJECT OBJID="OBJ0056">Vec: Vykonávanie nariadenia Rady (ES) č. 1236/2005</OBJECT><CONTENT><PARA>Nariadenie Rady (ES) č. 1236/2005<FNREF FNIDREF="FN1"/> z 27. júna 2005 sa týka kontroly obchodovania EÚ s tovarom, ktorý by sa mohol použiť na vykonanie trestu smrti, mučenie alebo iné kruté, neľudské alebo ponižujúce zaobchádzanie alebo trestanie, a obsahuje zoznam zariadení, ktoré by sa mali zakázať alebo prísne kontrolovať.</PARA><PARA>Keď toto nariadenie nadobudlo účinnosť 30. júna 2006, bolo prvým viacstranným nástrojom na riadenie obchodu na svete na zákaz medzinárodného obchodovania so zariadeniami, ktoré nemajú iný praktický účel než vykonanie trestu smrti, mučenie alebo inú formu zlého zaobchádzania. Bohužiaľ existujú vážne obavy, že vykonávanie tohto nariadenia má ďaleko od príkladného vykonávania. Členské štáty nedokázali splniť svoj záväzok predložiť výročné správy o činnosti, nie všetky členské štáty poskytli informácie o právnych predpisoch zavedených s cieľom potrestať tých, ktorí porušujú nariadenie, a zdá sa, že zoznam zakázaných predmetov nie je úplný.</PARA><PARA>1. Aké opatrenia Rada plánuje prijať na zlepšenie transparentnosti, ohlasovania a vykonávania nariadenia členskými štátmi?</PARA><PARA>2. Ako možno zlepšiť hodnotenie úradov členských štátov poverených udeľovaním povolení na vývoz tak, aby sa zamedzilo riziku, že predmety vyvážané podľa nariadenia možno zneužívať na mučenie alebo iné formy zlého zaobchádzania, v zmysle požiadavky stanovenej v článku 6 nariadenia? Aké opatrenia možno prijať v prípade, že sa to ukáže ako potrebné?</PARA><FN FNID="FN1">  Ú. v. EÚ L 200, 30.7.2005, s. 1.</FN></CONTENT></QUEST>