<QUEST><TI><TI-INTRO>OTÁZKA NA ÚSTNE ZODPOVEDANIE S ROZPRAVOU <QREF QID="O-2008-0088">O-0088/08</QREF></TI-INTRO><TI-RULES-EP>v súlade s článkom 108 Rokovacieho poriadku,</TI-RULES-EP><TI-AUTHOR>ktorú položil <PERSON ID="4740">Marco Cappato</PERSON> a <PERSON ID="4532">Michael Cashman</PERSON> v mene <COMMITTEE COMMID="824">Výboru pre občianske slobody, spravodlivosť a vnútorné veci</COMMITTEE>, <PERSON ID="28314">Anneli Jäätteenmäki</PERSON> a <PERSON ID="39318">Costas Botopoulos</PERSON> v mene <COMMITTEE COMMID="825">Výboru pre ústavné veci</COMMITTEE></TI-AUTHOR><TI-DEST>Komisii</TI-DEST></TI><OBJECT OBJID="OBJ0088">Vec: Vykonanie rozsudku Súdneho dvora vo veci &quot;Turco&quot; (transparentnosť v prípravných legislatívnych prácach/dokumentoch)</OBJECT><CONTENT><PARA>Európsky súdny dvor vyzval Radu (nepriamo však aj iné inštitúcie zapojené do legislatívneho procesu) svojim významným rozsudkom z 1. júla v spojených veciach C-39/05 P a C-52/05 P, aby posilnila „ ... demokratické právo európskych občanov preskúmať informácie, ktoré vytvárajú základ legislatívneho aktu“ (ods. 67) tým, že občanom umožní rovnaký prístup k dokumentom (ako sú stanoviská Právnej služby), ktoré boli doteraz vylúčené s odôvodnením „chrániť“ rozhodovací postup inštitúcie. Podľa súdu sa už nebude možné odvolávať na takéto odôvodnenie s cieľom vyvažovať „prvoradú“ zásadu zaisťovať demokratickú kontrolu občanov EÚ nad legislatívnym procesom EÚ. Z tohto hľadiska by mali nielen Rada, ale aj ostatné inštitúcie zapojené do legislatívneho procesu EÚ naliehavo rešpektovať rozsudok Európskeho súdneho dvora a náležite uplatňovať nariadenie (ES) č. 1049/01<FNREF FNIDREF="FN1"/>.</PARA><PARA>Vzhľadom na uvedené skutočnosti: <BRK/></PARA><PARA>Z medziinštitucionálneho hľadiska   a bez ohľadu na súčasnú zásadnú revíziu nariadenia (ES) č. 1049/2001   súhlasí Komisia s tým, aby tento rozsudok Európskeho súdneho dvora    predstavoval novú perspektívu v medziinštitucionálnej spolupráci a stratégii   spojenú s cieľom tzv. „lepšej právnej úpravy“?</PARA><PARA>  S ohľadom na tisícky predlegislatívnych dokumentov, ktoré sú v súčasnosti   uložené na mnohých miestach, súhlasí Komisia s tým, aby EÚ mala mať osobitný   oddiel v úradnom vestníku porovnateľný s federálnym registrom USA, v   ktorom by mohol byť každý informovaný o prebiehajúcich verejných konzultáciách?</PARA><PARA>  Kedy začne naplno fungovať medziinštitucionálny pilotný projekt zameraný   na legislatívnu transparentnosť v oblasti slobody, bezpečnosti a práva   (TRANS-JAI), ktorý spustil komisár Vitorino v roku 2004?</PARA><PARA>Súhlasí Komisia s tým, že zásada   transparentnosti je úzko spojená so zásadou dobrej správy verejných vecí   (článok 41 charty) a že by európski občania mali aj v prípade nelegislatívnych   postupov poznať:  </PARA><PARA><LIST TYPE="UL"><ITEM>rozdelenie právomocí každého   interného oddelenia európskych inštitúcií</ITEM><ITEM>formálny postup práce a orientačné   interné termíny v prípade konkrétnych administratívnych postupov</ITEM><ITEM>  oddelenia, na ktoré by sa mal občan obrátiť so žiadosťou o podporu,   informácie alebo nápravu administratívnej chyby?  </ITEM></LIST></PARA><PARA>Kedy začne Komisia rešpektovať   nariadenie (ES) č. 1049/01 a vytvorí vlastný register, ako aj bude dodržiavať   odporúčanie Európskeho ombudsmana (sťažnosť 3208/2006/GG) s ohľadom   na jej povinnosť „zahŕňať odkazy na všetky dokumenty v zmysle článku   3 písm. a), ktoré má v držbe, v registri, ako uvádza článok 11 nariadenia   (ES) č. 1049/2001, vo väčšom rozsahu, ako to bolo doteraz“?</PARA><FN FNID="FN1">  Ú. v. ES L 145, 31.5.2001, s. 43.</FN></CONTENT></QUEST>