<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000135">O-000135/2011</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="4262">Jo Leinen</PERSON>, <PERSON ID="28252">Richard Seeber</PERSON>, <PERSON ID="97018">Theodoros Skylakakis</PERSON><BRK/>v mene <COMMITTEE COMMID="2865">Výboru pre životné prostredie, verejné zdravie a bezpečnosť potravín</COMMITTEE></TI-AUTHOR></TI><OBJECT OBJID="OBJ000135">Vec: Komplexný prístup k antropogénnym emisiám iným, ako CO2, ovplyvňujúcim klímu</OBJECT><CONTENT><PARA>V úsilí o zmiernenie dôsledkov zmeny klímy sa európska politika v oblasti klímy sústreďuje na dlhodobé obmedzovanie emisií CO2. Vedecké údaje dokazujú, že našej politike veľmi chýba komplexný prístup k obmedzovaniu antropogénnych emisií iných, ako CO2, ovplyvňujúcich klímu, najmä HFC, čierneho uhlíka a znečisťujúcich plynpv, ktoré vedú k tvorbe troposférického ozónu (v nižšej atmosfére). Tie isté údaje ukazujú, že je dôležité, aby sme svoje úsilie o boj proti zmene klímy rozšírili o rozhodné a včasné riešenie problémov týkajúcich sa znečisťujúcich látok iných, ako CO2, pričom využijeme existujúce technológie a inštitúcie (napríklad Montrealsky protokol, dvojstranné dohody atď.. Môže sa tak postupovať pri niektorých HFC, ktorých cena pre verejnosť je 5 až 10 centov za tonu, pričom cena uhlíka je viac ako 13 EUR za tonu. Medzi príslušné možnosti politík patrí:</PARA><PARA>(a) postupné obmedzovanie výroby a spotreby HFC, ktoré môžu spôsobovať otepľovanie, aby sa zrýchlilo postupné odstraňovanie HCFC a z vyradených produktov a zariadení získavať a likvidovať skleníkové plyny, ktoré spotrebúvajú stratosférický ozón; </PARA><PARA>b) obmedzovanie emisií čierneho uhlíka, najmä emisií, ktoré postihujú oblasti snehu a ľadu vrátate Arktídy, Grónska a himalájsko-tibetských ľadovcov;</PARA><PARA>(c) obmedzovanie znečisťujúcich plynov, ktoré vedú k tvorbe troposférického ozónu, čo je príznačné pre skleníkové plyny. </PARA><PARA>Aký je postoj Komisie k uvedenej stratégii? Má Komisia v úmysle rozšíriť zodpovedajúcim spôsobom svoju politiku v oblasti zmierňovania zmeny klímy? Má Komisia v úmysle predložiť legislatívny návrh týkajúci sa iných antropogénnych emisií, ako sú emisie CO2, ovplyvňujúcich klímu? Zamýšľa Komisia vypracovať analýzu nákladov na znižovanie emisií týchto iných antropogénnych emisií, ako sú emisie CO2, ovplyvňujúcich klímu?</PARA><PARA>Je Komisia pripravená podporiť okamžité znižovanie výroby a spotreby HFC na medzinárodnej úrovni skôr prostredníctvom Montrealského protokolu, ako prostredníctvom flexibilných mechanizmov Kjótskeho protokolu, aby sa lepšie splnili ciele zmiernenia zmeny klímy?</PARA></CONTENT></QUEST>