<RP.RULE OBJECTID="0006o0" NORMALIZEDID="A41" LG="SK"><TI.RULE><REF>Článok <NR>41</NR></REF><TXT>Konzultácie o podnetoch členských štátov</TXT></TI.RULE><PARAG><NO.PARAG>1.</NO.PARAG><ALINEA>Na podnety členských štátov v zmysle čl. 67 ods. 1 zmluvy o ES alebo čl. 34 ods. 2, a čl. 42 zmluvy o EÚ sa použije tento článok a čl. 34 až 37, čl. 40 a 51 rokovacieho poriadku.</ALINEA>
</PARAG>
<PARAG><NO.PARAG>2.</NO.PARAG><ALINEA>Gestorský výbor môže pozvať zástupcu členského štátu, ktorý je autorom podnetu, aby ho uviedol vo výbore. Zástupca môže byť sprevádzaný predsedníctvom Rady.</ALINEA>
</PARAG>
<PARAG><NO.PARAG>3.</NO.PARAG><ALINEA>Predtým ako gestorský výbor pristúpi k hlasovaniu, požiada Komisiu o vyjadrenie, či pripravila stanovisko k iniciatíve. Ak áno, požiada ju, aby výboru svoje stanovisko predstavila .</ALINEA>
</PARAG>
<PARAG><NO.PARAG>4.</NO.PARAG><ALINEA>Ak boli súčasne alebo krátko po sebe predložené Parlamentu dva alebo viaceré návrhy (ktorých autorom je Komisia a/alebo členské štáty) s rovnakým zámerom úpravy, Parlament sa nimi zaoberá v jednej správe. Gestorský výbor vo svojej správe uvedie, ku ktorému textu navrhuje pozmeňujúce a doplňujúce návrhy a odkáže na všetky ďalšie texty v legislatívnom uznesení.</ALINEA>
</PARAG>
<PARAG><NO.PARAG>5.</NO.PARAG><ALINEA>Lehota uvedená v čl. 39 ods. 1 zmluvy o EÚ začína plynúť od vyhlásenia v pléne o tom, že Parlament prijal v úradných jazykoch podnet spolu s dôvodovou správou, ktorá potvrdzuje súlad podnetu s Protokolom o uplatňovaní zásad subsidiarity a proporcionality, ktorý tvorí prílohu zmluvy o ES.</ALINEA>
</PARAG>
</RP.RULE>