<MOTION LG="SK" TYPE="RC">
<COVER>
<DATE-DEPOSIT DATE="20090114">14.1.2009</DATE-DEPOSIT>
<NUM-MOTION-LIST>
<NUM-MOTION TYPE="B6" NUM="0028" YEAR="2009"><ANCHOR ID="1" FAMILY="DOC-B" TYPE="B6" YEAR="2009" NUMBER="0028">B6‑0028/2009</ANCHOR></NUM-MOTION>} 
<NUM-MOTION TYPE="B6" NUM="0029" YEAR="2009"><ANCHOR ID="2" FAMILY="DOC-B" TYPE="B6" YEAR="2009" NUMBER="0029">B6‑0029/2009</ANCHOR></NUM-MOTION>} 
<NUM-MOTION TYPE="B6" NUM="0030" YEAR="2009"><ANCHOR ID="3" FAMILY="DOC-B" TYPE="B6" YEAR="2009" NUMBER="0030">B6‑0030/2009</ANCHOR></NUM-MOTION>} 
<NUM-MOTION TYPE="B6" NUM="0031" YEAR="2009"><ANCHOR ID="4" FAMILY="DOC-B" TYPE="B6" YEAR="2009" NUMBER="0031">B6‑0031/2009</ANCHOR></NUM-MOTION>} 
<NUM-MOTION TYPE="B6" NUM="0032" YEAR="2009"><ANCHOR ID="5" FAMILY="DOC-B" TYPE="B6" YEAR="2009" NUMBER="0032">B6‑0032/2009</ANCHOR></NUM-MOTION>} RC1</NUM-MOTION-LIST>
<TITLE-COV>
	<INT-TITLE><B>SPOLOČNÝ NÁVRH UZNESENIA</B></INT-TITLE>
<PARA>
	<CONTENT>ktorý v súlade s článkom 103 ods. 4 rokovacieho poriadku predkladajú</CONTENT></PARA>
<PARA>
	<CONTENT>
<LIST TYPE="DASH">
	<ITEM><SYMBOL>–</SYMBOL><CONTENT>Jacek Protasiewicz, José Ignacio Salafranca Sánchez-Neyra, Charles Tannock a Esther De Lange v mene skupiny PPE-DE</CONTENT></ITEM>
	<ITEM><SYMBOL>–</SYMBOL><CONTENT>Jan Marinus Wiersma a Justas Vincas Paleckis v mene skupiny PSE</CONTENT></ITEM>
	<ITEM><SYMBOL>–</SYMBOL><CONTENT>Annemie Neyts-Uyttebroeck, Janusz Onyszkiewicz a Jeanine Hennis-Plasschaert v mene skupiny ALDE</CONTENT></ITEM>
	<ITEM><SYMBOL>–</SYMBOL><CONTENT>Konrad Szymański, Wojciech Roszkowski, Adam Bielan, Hanna Foltyn-Kubicka, Ewa Tomaszewska, Ryszard Czarnecki, Inese Vaidere, Ģirts Valdis Kristovskis a Gintaras Didžiokas v mene skupiny UEN</CONTENT></ITEM>
	<ITEM><SYMBOL>–</SYMBOL><CONTENT>Elisabeth Schroedter a Milan Horáček v mene skupiny Verts/ALE</CONTENT></ITEM>
</LIST></CONTENT></PARA>
<PARA>
	<CONTENT>a ktorý nahrádza návrhy týchto skupín:</CONTENT></PARA>
<PARA>
	<CONTENT>
<LIST TYPE="DASH">
	<ITEM><SYMBOL>–</SYMBOL><CONTENT>ALDE (<ANCHOR ID="6" FAMILY="DOC-B" TYPE="B6" YEAR="2009" NUMBER="0028">B6‑0028/2009</ANCHOR>)</CONTENT></ITEM>
	<ITEM><SYMBOL>–</SYMBOL><CONTENT>PSE (<ANCHOR ID="7" FAMILY="DOC-B" TYPE="B6" YEAR="2009" NUMBER="0029">B6‑0029/2009</ANCHOR>)</CONTENT></ITEM>
	<ITEM><SYMBOL>–</SYMBOL><CONTENT>Verts/ALE (<ANCHOR ID="8" FAMILY="DOC-B" TYPE="B6" YEAR="2009" NUMBER="0030">B6‑0030/2009</ANCHOR>)</CONTENT></ITEM>
	<ITEM><SYMBOL>–</SYMBOL><CONTENT>UEN (<ANCHOR ID="9" FAMILY="DOC-B" TYPE="B6" YEAR="2009" NUMBER="0031">B6‑0031/2009</ANCHOR>)</CONTENT></ITEM>
	<ITEM><SYMBOL>–</SYMBOL><CONTENT>PPE-DE (<ANCHOR ID="10" FAMILY="DOC-B" TYPE="B6" YEAR="2009" NUMBER="0032">B6‑0032/2009</ANCHOR>)</CONTENT></ITEM>
</LIST></CONTENT></PARA>
<PARA>
	<CONTENT>o stratégii EÚ pre Bielorusko</CONTENT></PARA>
</TITLE-COV><NUM-PE-LIST><NUM-PE NUM="416.151">PE416.151</NUM-PE><NUM-PE NUM="416.152">PE416.152</NUM-PE><NUM-PE NUM="416.153">PE416.153</NUM-PE><NUM-PE NUM="416.154">PE416.154</NUM-PE><NUM-PE NUM="416.155">PE416.155</NUM-PE></NUM-PE-LIST></COVER>
<TITLE-DOC>
<PARA><CONTENT><B>Uznesenie Európskeho parlamentu o stratégii EÚ pre Bielorusko</B></CONTENT></PARA>
</TITLE-DOC>
<CORPUS>
<INT-PR><I>Európsky parlament</I>,</INT-PR>
<PARA>
<SYMBOL>–</SYMBOL>
<CONTENT>so zreteľom na svoje predchádzajúce uznesenia o situácii v Bielorusku, najmä na uznesenie z 9. októbra 2008,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na vyhlásenie predsedníctva v mene Európskej únie o spoločnej pozícii Rady 2008/844/SZBP z 10. novembra 2008, ktorou sa mení a dopĺňa spoločná pozícia 2006/276/SZBP týkajúca sa reštriktívnych opatrení voči niektorým vedúcim predstaviteľom Bieloruska,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na závery Rady o Bielorusku z 13. októbra 2008, ktorými sa ruší zákaz politických kontaktov s bieloruskými orgánmi a pozastavuje zákaz udeľovania víz platiaci počas šiestich mesiacov pre bieloruských štátnych úradníkov vrátane prezidenta Alexandra Lukašenka,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na výročnú správu Rady o ľudských právach za rok 2008 z 27. novembra 2008,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na oznámenie Komisie Európskemu parlamentu a Rade z 3. decembra 2008 o iniciatíve východné partnerstvo,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na záverečnú správu volebnej pozorovacej misie OBSE/ODIHR z 27. novembra 2008,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na článok 103 ods. 4 rokovacieho poriadku,</CONTENT></PARA>
<PARA>
<SYMBOL>A.</SYMBOL>
<CONTENT>keďže Rada vo svojich záveroch z 13. októbra 2008 potvrdila očakávania postupného obnovenia vzťahov s Bieloruskom a svoju pripravenosť rozvíjať dialóg s bieloruskými orgánmi, ako aj ostatnými politickými silami v tejto krajine v záujme podpory skutočného pokroku pri posilňovaní demokracie a rešpektovaní ľudských práv,</CONTENT></PARA>
<PARA>
<SYMBOL>B.</SYMBOL>
<CONTENT>keďže s cieľom podporiť dialóg s bieloruskými orgánmi a prijatie pozitívnych opatrení na posilnenie demokracie a rešpektovania ľudských práv Rada rozhodla, že obmedzenia týkajúce sa cestovania uvalené na určitých vládnych úradníkov Bieloruska, s výnimkou osôb zapojených do zmiznutí ľudí v rokoch 1999 a 2000 a predsedníčky ústrednej volebnej komisie, sa zrušia na obdobie šesť mesiacov, ktoré sa môže predĺžiť,</CONTENT></PARA>
<PARA>
<SYMBOL>C.</SYMBOL>
<CONTENT>keďže ako odpoveď na pozitívne kroky Bieloruska začala Komisia intenzívny dialóg s tou krajinou v oblastiach energetiky, životného prostredia, ciel, dopravy a potravinovej bezpečnosti a potvrdila svoju pripravenosť ďalej rozšíriť tieto obojstranne prospešné vecné rozhovory,</CONTENT></PARA>
<PARA>
<SYMBOL>D.</SYMBOL>
<CONTENT>keďže volebná pozorovateľská misia OBSE/ODIHR v záverečnej správe uviedla, že hoci došlo k určitým miernym zlepšeniam, parlamentné voľby z 28. septembra 2008 sa uskutočnili v prísne kontrolovanom prostredí s takmer neviditeľnou kampaňou a vyznačovali sa nedostatkom transparentnosti pri sčítavaní hlasov a spracúvaní výsledkov z rôznych volebných miestností, a teda nakoniec nesplnili medzinárodne uznané demokratické normy; keďže predsedníčka ústrednej volebnej komisie Lídia Jarmošinová pripustila, že voľby konané v septembri 2008 nezískali „úplné a nepodmienené uznanie zo strany európskych partnerov, pokiaľ ide o dodržanie medzinárodných noriem“, a preto „hlavný cieľ“ volieb nebol splnený,</CONTENT></PARA>
<PARA>
<SYMBOL>E.</SYMBOL>
<CONTENT>keďže Komisia spustila iniciatívu východného partnerstva zameranú na posilnenie spolupráce s viacerými východoeurópskymi štátmi, medziiným s Bieloruskom, za podmienky, že táto krajina splní osobitné kritériá súvisiace s demokraciou, dodržiavaním ľudských práv a zásadami právneho štátu,</CONTENT></PARA>
<PARA>
<SYMBOL>F.</SYMBOL>
<CONTENT>keďže bieloruský minister zahraničných vecí Sergej Martynov vyhlásil, že „Bielorusko je priaznivo naklonené účasti na iniciatíve východného partnerstva“ a dodal, že sa Bielorusko mieni na tejto iniciatíve zúčastniť,</CONTENT></PARA>
<PARA>
<SYMBOL>G.</SYMBOL>
<CONTENT>keďže bieloruské úrady uložili trest „obmedzenia slobody“ na obdobie jedného roka opozičnému aktivistovi Alexandrovi Barazenkovi za jeho činnosť pri demonštrácii konanej v roku 2008,</CONTENT></PARA>
<PARA>
<SYMBOL>H.</SYMBOL>
<CONTENT>keďže bieloruské úrady upierajú rastúcemu počtu evanjelických a rímskokatolíckych kňazov a rádových sestier právo na vykonávanie kňazského povolania a vyučovanie náboženskej náuky,</CONTENT></PARA>
<PARA>
<SYMBOL>1.</SYMBOL>
<CONTENT>víta rozhodnutie bieloruských orgánov zaregistrovať Hnutie za slobodu pod vedením bývalého bieloruského prezidentského kandidáta Alexandra Milinkeviča; verí, že bieloruská vláda zlepší podmienky upravujúce registráciu a činnosť iných mimovládnych skupín vrátane politických strán a organizácie pre ľudské práva Naša viasna;</CONTENT></PARA>
<PARA>
<SYMBOL>2.</SYMBOL>
<CONTENT>víta rozhodnutie bieloruských orgánov povoliť tlač a distribúciu dvoch nezávislých novín <I>Narodnaja volja</I> a <I>Naša niva</I>;<B> </B>súčasne pripomína, že na registráciu stále čaká 13 nezávislých novín;<B> </B>víta rozhodnutie bieloruskej vlády diskutovať o medzinárodných normách týkajúcich sa internetových médií a konzultovať o týchto otázkach s Bieloruským združením novinárov;<I> </I>vyjadruje nádej, že sa v Bielorusku vytvoria primerané podmienky aj na prácu ostatných nezávislých médií vrátane možnosti reklamy;</CONTENT></PARA>
<PARA>
<SYMBOL>3.</SYMBOL>
<CONTENT>berie na vedomie pripravenosť Bieloruska viesť dialóg o podrobnostiach odporúčaní OBSE/ODIHR týkajúcich sa zlepšenia právnych predpisov o voľbách; považuje to za dôležitý a povzbudzujúci krok zo strany Bieloruska a s nádejou očakáva ich rýchle uplatňovanie a ďalšie kroky v súlade s očakávaniami EÚ;</CONTENT></PARA>
<PARA>
<SYMBOL>4.</SYMBOL>
<CONTENT>víta prepustenie politických väzňov v Bielorusku, ale odsudzuje skutočnosť, že Alexander Kazulin, Sergej Parsjukevič a Andrej Kim nemajú priznané všetky občianske práva, ktoré Ústava Bieloruskej republiky zaručuje všetkým bieloruským občanom, a zároveň kritizuje skutočnosť, že niektorí ďalší aktivisti sú naďalej rôznou formou vystavení obmedzovaniu slobody, ako je prípad Alexandra Barazenku, ktorý bol niekoľko týždňov držaný vo väzbe a čakal na súdny proces v súvislosti s jeho účasťou na demonštrácii konanej v januári 2008;</CONTENT></PARA>
<PARA>
<SYMBOL>5.</SYMBOL>
<CONTENT>víta rozhodnutie bieloruských orgánov dočasne zrušiť zákaz cestovania pre mnohé obete černobyľskej katastrofy s cieľom umožniť im zúčastňovať sa na liečebných a zotavovacích programoch a verí, že sa z dlhodobého hľadiska podarí nájsť štrukturálne riešenie; nalieha na české predsedníctvo, aby si ako prioritu stanovilo rokovať s bieloruskými orgánmi o celoeurópskej dohode, ktorá umožní týmto deťom cestovať z Bieloruska do akéhokoľvek členského štátu EÚ, ktorý organizuje takéto liečebné a zotavovacie programy;</CONTENT></PARA>
<PARA>
<SYMBOL>6.</SYMBOL>
<CONTENT>pripomína, že v záujme výrazného zlepšenia vzťahov s EÚ by Bielorusko 1) malo zostať krajinou bez politických väzňov, 2) zaručiť slobodu prejavu pre médiá, 3) pokračovať v spolupráci s OBSE týkajúcej sa reforiem v oblasti právnych predpisov o voľbách, 4) zlepšiť podmienky pre činnosť mimovládnych organizácií a 5) zaručiť slobodu zhromažďovania a politického združovania;</CONTENT></PARA>
<PARA>
<SYMBOL>7.</SYMBOL>
<CONTENT>naliehavo vyzýva bieloruskú vládu, aby dodržiavala ľudské práva, tým, že:
<LIST TYPE="LC">
<ITEM><SYMBOL>a)</SYMBOL><CONTENT>uskutoční nevyhnutne potrebné zmeny v bieloruskom trestnom poriadku vypustením článkov 367, 368 a 369 ods. 1 a najmä článok 193, ktoré sa často zneužívajú ako prostriedok represie;</CONTENT></ITEM>
<ITEM><SYMBOL>b)</SYMBOL><CONTENT>sa zdrží hrozieb trestným stíhaním vrátane stíhania za vyhýbanie sa vojenskej službe v Bielorusku voči študentom, ktorí boli vylúčení z univerzít za svoje občianske postoje a museli pokračovať v štúdiu v zahraničí;</CONTENT></ITEM>
<ITEM><SYMBOL>c)</SYMBOL><CONTENT>odstráni všetky prekážky riadnej registrácie mimovládnych organizácií v Bielorusku; zruší zákaz používania súkromných bytov ako adresy na účely registrácie neziskových združení; a prehodnotí prezidentský dekrét č. 533 z 23. októbra 2007 upravujúci používanie úradných priestorov zo strany mimovládnych organizácií a politických strán;</CONTENT></ITEM>
<ITEM><SYMBOL>d)</SYMBOL><CONTENT>zlepší zaobchádzanie s národnostnými menšinami a úctu k nim vrátane uznania legitímne zvoleného orgánu Únie Poliakov v Bielorusku, na čele ktorej stojí Angelika Borysová, a zlepší zohľadňovanie kultúry, rešpektovanie cirkví, vzdelávacieho systému, ako aj historického a materiálneho dedičstva</CONTENT></ITEM>
</LIST>
<P>v záujme ukončenia dobrovoľnej izolácie krajiny od zvyšku Európy a výrazného zlepšenia vzťahov medzi EÚ a Bieloruskom;</P></CONTENT></PARA>
<PARA>
<SYMBOL>8.</SYMBOL>
<CONTENT>zdôrazňuje, že demokratická opozícia sa musí zúčastňovať na postupnom obnovení vzťahov s Bieloruskom;</CONTENT></PARA>
<PARA>
<SYMBOL>9.</SYMBOL>
<CONTENT>vyzýva Radu a Komisiu, aby prijali ďalšie opatrenia na liberalizáciu postupov udeľovania víz pre bieloruských občanov, pretože tento krok je mimoriadne dôležitý z hľadiska naplnenia hlavného cieľa politiky EÚ voči Bielorusku, a to prehĺbenia medziľudských kontaktov, ktoré následne prispejú k demokratizácií tejto krajiny; v tejto súvislosti ich naliehavo vyzýva, aby posúdili možnosti zníženia poplatkov za víza pre bieloruských občanov, ktorí vstupujú do schengenského priestoru, a zjednodušili postup ich prijímania; vyzýva bieloruské orgány, aby skončili s praxou udeľovania výstupných víz vlastným občanom, najmä deťom a študentom;</CONTENT></PARA>
<PARA>
<SYMBOL>10.</SYMBOL>
<CONTENT>vyzýva Radu a Komisiu, aby zvážili selektívne uplatňovanie Nástroja európskeho susedstva a partnerstva a Európskeho nástroja pre ľudské práva a demokraciu voči Bielorusku tak, že občianskej spoločnosti Bieloruska poskytnú väčšiu podporu, aby naliehali na bieloruskú vládu, aby na znak dobrej vôle a pozitívnych zmien umožnila legálny návrat Európskej humanitnej univerzity z exilu vo Vilniuse do Bieloruska a opätovne vytvorila vhodné podmienky na jej budúci rozvoj v Minsku vyzýva Radu a Komisiu, a aby poskytli finančnú pomoc nezávislému bieloruskému televíznemu kanálu Belsat a naliehavo požadovali od bieloruskej vlády, aby v Bielorusku úradne zaregistrovala televízny kanál Belsat;</CONTENT></PARA>
<PARA>
<SYMBOL>11.</SYMBOL>
<CONTENT>vyzýva Radu a Komisiu, aby v tejto súvislosti posúdili opatrenia na zlepšenie podnikateľského prostredia, obchodu, podmienok investovania, energetickej a dopravnej infraštruktúry, ako aj cezhraničnej spolupráce medzi EÚ a Bieloruskom, čím by sa prispelo k blahobytu a prosperite bieloruských občanov a zvýšili ich schopnosti komunikovať s EÚ a slobodne do nej cestovať;</CONTENT></PARA>
<PARA>
<SYMBOL>12.</SYMBOL>
<CONTENT>vyzýva Radu a Komisiu, aby zvážili účasť Európskej investičnej banky na financovaní investícií do energetickej prepravnej infraštruktúry v Bielorusku; zdôrazňuje význam zapojenia európskych spoločností do procesu privatizácie v Bielorusku;</CONTENT></PARA>
<PARA>
<SYMBOL>13.</SYMBOL>
<CONTENT>vyzýva bieloruské orgány, aby pri výstavne novej atómovej elektrárne prísne dodržiavali medzinárodné bezpečnostné normy a požiadavky; vyzýva Bielorusko, aby ratifikovalo dodatkový protokol MAAE k dohode o komplexných zárukách;<B><I> </I></B>vyzýva Komisiu, aby sledovala, ako Bielorusko plní odporúčania MAAE, požiadavky Dohovoru o jadrovej bezpečnosti a Zmluvy o zákaze šírenia jadrových zbraní, ako aj účinky, ktoré by mohlo mať prevádzkovanie atómovej elektrárne na susediace členské štáty EÚ, a podávala o tom správu Parlamentu a členských štátom;</CONTENT></PARA>
<PARA>
<SYMBOL>14.</SYMBOL>
<CONTENT>odsudzuje rozhodnutie bieloruských orgánov, ktoré v ostatných rokoch opakovane zamietali udeľovať vstupné víza poslancom Európskeho parlamentu a poslancom národných parlamentov; vyzýva bieloruské úrady, aby delegáciám Európskeho parlamentu pre vzťahy s Bieloruskom nekládli ďalšie prekážky brániace im navštíviť tento štát;</CONTENT></PARA>
<PARA>
<SYMBOL>15.</SYMBOL>
<CONTENT>víta doterajší postoj bieloruských orgánov, ktoré napriek obrovskému tlaku neuznali nezávislosť jednostranne vyhlásenú Južným Osetskom a Abcházskom;</CONTENT></PARA>
<PARA>
<SYMBOL>16.</SYMBOL>
<CONTENT>odsudzuje skutočnosť, že Bielorusko je jedinou krajinou v Európe, v ktorej sa doteraz uplatňuje trest smrti, čo je v rozpore s hodnotami OSN;</CONTENT></PARA>
<PARA>
<SYMBOL>17.</SYMBOL>
<CONTENT>vyzýva bieloruské orgány, aby dodržiavali slobodu náboženského vyznania; odsudzuje skutočnosť, že európski občania vrátane kňazov sú pravidelne vyhosťovaní z Bieloruska, čo odporuje procesu budovania dôvery s EÚ;</CONTENT></PARA>
<PARA>
<SYMBOL>18.</SYMBOL>
<CONTENT>poveruje svojho predsedu, aby toto uznesenie postúpil Rade, Komisii, parlamentom a vládam členských štátov, generálnemu tajomníkovi OSN, parlamentným zhromaždeniam OBSE a Rady Európy, sekretariátu Spoločenstva nezávislých štátov, ako aj parlamentu a vláde Bieloruska.</CONTENT></PARA></CORPUS>
</MOTION>