<QUEST VERSION="2"><TI><TI-INTRO>Otázka na ústne zodpovedanie <QREF QID="O-2010-0140">O-0140/2010</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="97230">Kristiina Ojuland</PERSON><BRK/>v mene skupiny <GRPOL GRPOLID="1119">ALDE</GRPOL></TI-AUTHOR></TI><OBJECT OBJID="OBJ0140">Vec: Implementácia dohody EÚ - Rusko o zjednodušení vízového režimu</OBJECT><CONTENT><PARA>Dohoda o zjednodušení vízového režimu medzi Európskou úniou a Ruskou federáciou vstúpila do platnosti 1. júna 2007 s cieľom podstatne uľahčiť udeľovanie víz a zjednodušiť administratívne postupy pre ruských občanov cestujúcich do Európskej únie a občanov EÚ cestujúcich do Ruska. V dohode sa uviedlo, že cieľom bolo bezvízové cestovanie na recipročnom základe. Ruské orgány pravidelne a opakovane predkladali požiadavku na prijatie ďalších opatrení v záujme plne bezvízového cestovania.</PARA><PARA>Ďalšie kroky v záujme plne bezvízového cestovania však vyžadujú, aby platná dohoda o zjednodušení vízového režimu bola kompletne implementovaná na plne recipročnej báze a aby členské štáty EÚ a Ruská federácia vykonávali a dodržiavali záväzky obsiahnuté v dohode o zjednodušení vízového režimu z roku 2007.</PARA><PARA>Domnieva sa Komisia, že členské štáty plne implementovali dohodu o zjednodušení vízového režimu s Ruskou federáciou z roku 2007?</PARA><PARA>Považuje Komisia implementáciu dohody o zjednodušení vízového režimu Ruskom, najmä pokiaľ ide o článok 10, za uspokojujúcu, predovšetkým vzhľadom na skutočnosť, že sa zachovala požiadavka, aby sa cudzinci vrátane občanov EÚ zaregistrovali na úradoch, ak bývajú v súkromnom dome?</PARA><PARA>Uverejní Komisia hodnotenie o tom, ako doteraz fungovala dohoda o zjednodušení vízového režimu a hodnotenie vplyvu dohody na medziľudské a obchodné kontakty medzi EÚ a Ruskom?</PARA></CONTENT></QUEST>