<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000063">O-000063/2011</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="28167">Corien Wortmann-Kool</PERSON>, <PERSON ID="28193">Jean-Paul Gauzès</PERSON>, <PERSON ID="1992">José Manuel García-Margallo y Marfil</PERSON><BRK/>v mene skupiny <GRPOL GRPOLID="2948">PPE</GRPOL></TI-AUTHOR></TI><OBJECT OBJID="OBJ000063">Vec: Záťažové testy bankového sektora EÚ v roku 2011</OBJECT><CONTENT><PARA>Záťažové testy, ktoré sa uskutočnili v júli 2010, nedokázali obnoviť dôveru v bankový systém EÚ z niekoľkých dôvodov:</PARA><PARA>– rozhodnutia o tom, ktoré banky by mali byť podrobené záťažovým testom, prijímali jednotlivé krajiny;</PARA><PARA>– najnepriaznivejšie scenáre, z ktorých sa vychádzalo pri analýze bankového systému, sa medzi jednotlivými členskými štátmi líšili;</PARA><PARA>– skutočnosť ukázala, že v mnohých prípadoch boli informácie nesprávne.</PARA><PARA>V súčasnosti zodpovedá za uskutočnenie nových záťažových testov nedávno vytvorený Európsky orgán pre bankovníctvo, pričom v súlade so závermi z marcového zasadnutia Európskej rady musia tieto testy prebehnúť v úzkej spolupráci s Komisiou, Európskym výborom pre systémové riziká a vnútroštátnymi orgánmi dohľadu. Dôveryhodnosť celého európskeho finančného inštitucionálneho rámca sa bude posudzovať na základe kvality týchto testov.</PARA><PARA>Európska rada vo svojich záveroch z marca požiadala členské štáty, aby ešte pred zverejnením výsledkov pripravili osobitné a ambiciózne stratégie reštrukturalizácie nestabilných finančných inštitúcií.</PARA><PARA>1. V čom spočívajú hlavné zmeny, ktorými sa predíde zopakovaniu minuloročného nezdaru, pokiaľ ide o uskutočnenie záťažových testov bankového sektora?</PARA><PARA>2. Je Komisia spokojná so skutočnosťou, že v niektorých krajinách sa záťažový test bude vzťahovať na takmer 85 % bankového sektora, zatiaľ čo v iných sotva presiahne 50 %?</PARA></CONTENT></QUEST>