<RP.RULE OBJECTID="0006se" NORMALIZEDID="A201" LG="SK"><TI.RULE><REF>Článok <NR>201</NR></REF><TXT>Použitie rokovacieho poriadku</TXT></TI.RULE><PARAG><NO.PARAG>1.</NO.PARAG><ALINEA>Ak vzniknú pochybnosti o použití alebo výklade tohto rokovacieho poriadku, predseda môže, bez toho, aby boli dotknuté predchádzajúce rozhodnutia prijaté v tejto oblasti, prideliť záležitosť na preskúmanie gestorskému výboru.</ALINEA>
<ALINEA>Ak je podaná procedurálna námietka podľa článku 166, predseda môže tiež prideliť záležitosť gestorskému výboru.</ALINEA>
</PARAG>
<PARAG><NO.PARAG>2.</NO.PARAG><ALINEA>Výbor rozhodne, či je potrebné vypracovať k rokovaciemu poriadku pozmeňujúce alebo doplňujúce návrhy. V takom prípade postupuje podľa článku 202.</ALINEA>
</PARAG>
<PARAG><NO.PARAG>3.</NO.PARAG><ALINEA>Ak výbor rozhodne, že postačuje výklad dotknutých článkov, predloží svoj výklad predsedovi, ktorý o tom informuje Parlament na nasledujúcej schôdzi.</ALINEA>
</PARAG>
<PARAG><NO.PARAG>4.</NO.PARAG><ALINEA>Ak politická skupina alebo najmenej tridsaťsedem poslancov spochybní výklad výboru, záležitosť sa predloží na hlasovanie v Parlamente. Text sa prijme väčšinou odovzdaných hlasov, ak je prítomná aspoň tretina všetkých poslancov Parlamentu. V prípade zamietnutia sa vec vráti späť výboru.</ALINEA>
</PARAG>
<PARAG><NO.PARAG>5.</NO.PARAG><ALINEA>Výklad, ktorý nebol spochybnený a výklad prijatý Parlamentom sa dopíše kurzívou ako vysvetlivky k príslušnému článku alebo článkom rokovacieho poriadku.</ALINEA>
</PARAG>
<PARAG><NO.PARAG>6.</NO.PARAG><ALINEA>Výklady sa použije ako precedens pri budúcom použití a výklade príslušných článkov.</ALINEA>
</PARAG>
<PARAG><NO.PARAG>7.</NO.PARAG><ALINEA>Rokovací poriadok a jeho výklad pravidelne reviduje príslušný výbor.</ALINEA>
</PARAG>
<PARAG><NO.PARAG>8.</NO.PARAG><ALINEA>V prípadoch, keď rokovací poriadok udeľuje práva určitému počtu poslancov, sa vždy pri zvýšení celkového počtu poslancov Parlamentu, a to najmä v dôsledku rozšírenia Európskej únie, tento počet automaticky upraví smerom k najbližšiemu celému číslu, ktoré predstavuje rovnaké percento poslancov Parlamentu.</ALINEA>
</PARAG>
</RP.RULE>