<QUEST VERSION="2"><TI><TI-INTRO>Otázka na ústne zodpovedanie <QREF QID="O-2010-0196">O-0196/2010</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="96737">Nicole Kiil-Nielsen</PERSON>, <PERSON ID="96740">Yannick Jadot</PERSON><BRK/>v mene skupiny <GRPOL GRPOLID="1107">Verts/ALE</GRPOL></TI-AUTHOR></TI><OBJECT OBJID="OBJ0196">Vec: Smernica o ochrane vôd pred znečistením dusičnanmi z poľnohospodárskych zdrojov (91/676/EHS) a prideľovanie európskych finančných prostriedkov v oblasti poľnohospodárstva a mora - Bretónsko (Francúzsko)</OBJECT><CONTENT><PARA>Už niekoľko desiatok rokov sa každoročne na bretónskych plážach vo Francúzsku usádzajú tisícky ton zelených rias a pre silnú koncentráciu dusičnanov sa v plytkých pobrežných zátokách množia. Tieto riasy, ktoré môžu byť v určitých dávkach smrteľné, sú len viditeľnou časťou početných škôd na životnom prostredí v Bretónsku. Tieto škody bránia trvalo udržateľnému a solidárnemu rozvoju regiónu a sú dôsledkom toho, že francúzsky štát nedodržiava právne predpisy Spoločenstva, najmä smernicu 91/676/EHS o ochrane vôd pred znečistením dusičnanmi z poľnohospodárskych zdrojov.</PARA><PARA>Francúzsky štát odmieta zaviesť účinné regulačné, kontrolné a finančné opatrenia na riešenie tohto znečisťovania, čím porušuje európske právne predpisy.</PARA><PARA>Správny súd v Rennes a neskôr správny súd v Nantes uznali, že za znečistenie pobrežia rozkladajúcimi sa zelenými riasami je zodpovedný francúzsky štát. Francúzska vláda ani štátne orgány v týchto oblastiach z toho nevyvodili žiadne dôsledky. Občania zastúpení stranou Europe Ecologie – Zelení, Bretónskou demokratickou úniou a bretónskymi združeniami preto začiatkom novembra predložili Európskej komisii sťažnosť na neplnenie povinností francúzskeho štátu . </PARA><PARA>Ako chce Komisia reagovať na túto sťažnosť?</PARA><PARA>Francúzsko nedodržiava smernicu 91/676/EHS o ochrane vôd pred znečistením dusičnanmi z poľnohospodárskych zdrojov. Nedodržiavanie zásady rovnováhy pri hnojení spôsobuje rozptyľovanie znečistenia morského prostredia, ktoré sa využíva ako skládka pre 75 000 ton nitrátov ročne, čo vedie k tvorbe zelených rias.</PARA><PARA>Aké opatrenia má Komisia v úmysle prijať, aby donútila francúzsky štát dodržiavať uvedenú smernicu?</PARA><PARA>Povolenia, ktoré Francúzsko vydáva v oblasti poľnohospodárstva a mora, nie sú v súlade s francúzskymi právnymi predpismi a rovnako porušujú aj európske právne predpisy. Prideľovanie európskych finančných prostriedkov je však podmienené dodržiavaním všetkých právnych predpisov EÚ. Tým, že Francúzsko nelegálne povoľuje niektoré činnosti, v skutočnosti spôsobuje nezákonné prideľovanie finančných prostriedkov EÚ.</PARA><PARA>Čo má Komisia v úmysle podniknúť na ukončenie takéhoto konania?</PARA></CONTENT></QUEST>