<QUEST><TI><TI-INTRO>OTÁZKA NA ÚSTNE ZODPOVEDANIE <QREF QID="O-2010-0037-R01">O-0037/10/rev.1</QREF></TI-INTRO><TI-RULES-EP>v súlade s článkom 115 rokovacieho poriadku,</TI-RULES-EP><TI-AUTHOR>predkladajú: <PERSON ID="28223">Andreas Schwab</PERSON>, <PERSON ID="96884">Philippe Juvin</PERSON>, <PERSON ID="96850">Damien Abad</PERSON>, <PERSON ID="28120">Simon Busuttil</PERSON>, <PERSON ID="28193">Jean-Paul Gauzès</PERSON> a <PERSON ID="1917">Markus Ferber</PERSON>, v mene skupiny <GRPOL GRPOLID="2948">PPE</GRPOL></TI-AUTHOR><TI-DEST>Komisii</TI-DEST></TI><OBJECT OBJID="OBJ0037">Vec: Možné zneužitie dominantného postavenia spoločnosti Google na vnútornom trhu v oblasti reklamy a slobody informácií na internete</OBJECT><CONTENT><PARA>V priebehu posledných mesiacov boli vnútroštátne orgány zodpovedné za hospodársku súťaž v Taliansku (august 2009), Nemecku (január 2010) a Francúzsku (február 2010) požiadané, aby zistili, či správanie spoločnosti Google svedčí o možnom zneužití dominantného postavenia v odvetví reklamy na internete, a to na základe sťažností viacerých spoločností, ako je britský portál Foundem, nemecký portál Ciao alebo francúzsky portál ejustice.fr. Komisia nedávno oznámila, že skúma podané sťažnosti, pričom ešte nezačala oficiálne vyšetrovanie.</PARA><PARA>Dominantné postavenie vyhľadávača Google, ktorý má viac ako 80 % podiel na trhu v rámci Európskej únie, vyvoláva obavy nielen z hľadiska hospodárskej súťaže na vnútornom trhu (možné zneužitie dominantného postavenia v odvetví reklamy na internete), ale aj z hľadiska slobody informácií (zrušenie odkazov na webové stránky, výber viditeľných informácií). Silné postavenie vyhľadávača Google predstavuje výnimočnú výhodu, keďže umožňuje získať podrobný prehľad o užívateľoch internetu a spôsoboch používania internetu. Google tak disponuje obrovským množstvom citlivých a osobných údajov o užívateľoch internetu, čo spolu s jeho dominantným postavením znepokojuje mnohých európskych občanov.</PARA><PARA>1.  Považuje Komisia vzhľadom na sťažnosti predložené vnútroštátnym orgánom zodpovedným za hospodársku súťaž v troch členských štátoch za potrebné začať oficiálne vyšetrovanie na európskej úrovni týkajúce sa možného zneužitia dominantného postavenia na vnútornom trhu spoločnosťou Google v oblasti trhu s on-line reklamou?</PARA><PARA>2.  Aké mechanizmy považuje Komisia za potrebné v záujme lepšej regulácie fungovania trhu s on-line reklamou v rámci vnútorného trhu Európskej únie? Plánuje Komisia v tejto súvislosti predložiť iniciatívu?</PARA><PARA>3.  Aké opatrenia plánuje Komisia prijať na lepšie zaručenie ochrany slobody informácií na internete?</PARA></CONTENT></QUEST>