<QUEST VERSION="2"><TI><TI-INTRO>Otázka na ústne zodpovedanie <QREF QID="O-2010-0161">O-0161/2010</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="96711">Pascal Canfin</PERSON>, <PERSON ID="96730">Sven Giegold</PERSON>, <PERSON ID="96883">Eva Joly</PERSON>, <PERSON ID="96648">Philippe Lamberts</PERSON><BRK/>v mene skupiny <GRPOL GRPOLID="1107">Verts/ALE</GRPOL></TI-AUTHOR></TI><OBJECT OBJID="OBJ0161">Vec: Vykazovanie výsledkov podľa jednotlivých krajín</OBJECT><CONTENT><PARA>Za čoraz častejšími žiadosťami o vykazovanie výsledkov podľa jednotlivých krajín sa skrýva jednoduchá požiadavka, a to, aby nadnárodné spoločnosti robili tri veci: 1) uvádzali zoznam všetkých krajín, v ktorých vykonávajú operácie, 2) uvádzali zoznam názvov svojich dcérskych spoločností vo všetkých krajinách, v ktorých pôsobia, a 3) aby zverejňovali kompletné výkazy ziskov a strát vrátane prehľadu zaplatených daní a dodatočný nízky zostatok hotovosti, ako aj údaje účtovnej súvahy za každú jurisdikciu, v ktorej pôsobia. </PARA><PARA>Ide o účtovníctvo pre spravovanie zdrojov, inými slovami formu účtovníctva, ktorá sa vo veľkej miere vytratila zo správ vypracúvaných podľa Medzinárodných štandardov finančného výkazníctva. Táto forma vykazovania má kľúčový význam, ak máme svetové zdroje – prírodné a ľudské, ako aj finančné – využívať čo efektívnejšie. Práve preto sú tieto informácie potrebné pre všetky finančné trhy: ak majú trhy totiž fungovať efektívne, tento nový, alternatívny pohľad na to, čo sa deje v rámci nadnárodných spoločností, má pre ne zásadný význam, aby tí, ktorí sú závislí od ich konania – či už zamestnanci, dodávatelia, zákazníci, dodávatelia kapitálu, dôchodcovia, vlády, akcionári alebo bezprostredne zainteresovaní susedia –mohli prijímať náležité rozhodnutia v reakcii na tieto ich kroky. </PARA><PARA>Preto je teda veľmi dôležité, aby sa vykazovanie výsledkov podľa jednotlivých krajín stalo súčasťou Medzinárodných štandardov finančného výkazníctva, ako to presadzuje Rada pre medzinárodné účtovné štandardy; mohlo by sa začleniť do Medzinárodného štandardu finančného výkazníctva č. 8 o segmentovom výkazníctve, ktorého revíziu má na budúci rok uskutočniť Európska poradná skupina pre finančné výkazníctvo (EFRAG). Alebo by sa mohlo vyžadovať len v rámci Európskej únie, ak by sa toto zverejňovanie výsledkov nariadilo na základe siedmej smernice o konsolidovaných účtoch.</PARA><PARA>Súhlasí Komisia s takouto úvahou a uvedenými opatreniami?</PARA><PARA>Aké kroky uskutoční v záujme napredovania v otázke vykazovania výsledkov podľa jednotlivých krajín a kedy sa táto požiadavka stane povinnosťou nadnárodných spoločností so sídlom v EÚ vykazovať účty?</PARA></CONTENT></QUEST>