<QUEST><TI><TI-INTRO>OTÁZKA NA ÚSTNE ZODPOVEDANIE S ROZPRAVOU <QREF QID="O-2007-0040">O-0040/07</QREF></TI-INTRO><TI-RULES-EP>v súlade s článkom 108 Rokovacieho poriadku,</TI-RULES-EP><TI-AUTHOR>ktorú položil <PERSON ID="2329">Joost Lagendijk</PERSON>, v mene skupiny <GRPOL GRPOLID="1107">Verts/ALE</GRPOL></TI-AUTHOR><TI-DEST>Komisii</TI-DEST></TI><OBJECT OBJID="OBJ0040">Vec: Úloha EÚ v Kosove</OBJECT><CONTENT><PARA>V polovici marca 2007 predložil osobitný vyslanec OSN Martti Ahtisaari generálnemu tajomníkovi OSN svoj komplexný návrh na riešenie budúceho štatútu Kosova a ten ho postúpil Bezpečnostnej rade OSN. V tomto pláne sa v súvislosti s jeho realizáciou predpokladá posilnenie úlohy Európskej únie. Dočasnú správu OSN v Kosove (UNIK), ktorá v súčasnosti postupne ukončuje činnosť, by mala vystriedať medzinárodná civilná správa (ICO). Na čele ICO by mal tiež stáť osobitný vyslanec EÚ pre Kosovo. Na príprave novej misie EÚ, ktorá bude základným pilierom ICO, pracuje plánovací tím EÚ (EUPT) už celé mesiace. Zatiaľ sa zdá byť veľmi nepravdepodobné, že Bezpečnostná rada OSN prijme novú rezolúciu, ktorá by nahradila rezolúciu 1244 (1999), a to kvôli odporu Ruska, ktoré hrozí, že použije právo veta.</PARA><PARA>Rada skonštatovala, že bez novej rezolúcie Bezpečnostnej rady OSN, sa misia EÚ v Kosove nemôže uskutočniť. Aby sa podarilo prekonať túto patovú situáciu, predsedníctvo EÚ naposledy hovorilo o možných dočasných opatreniach týkajúcich sa prítomnosti EÚ v Kosove.</PARA><PARA>Ako Komisia mieni konať v prípade, že Bezpečnostná rada OSN nebude schopná nájsť východisko z tohto mŕtveho bodu? Ako sa použijú finančné prostriedky EÚ, ktoré už boli pre Kosovo vyčlenené? Môže Komisia povedať, ktoré časti misie EÚ je možné v každom prípade uskutočniť? Pracuje Komisia na náhradnom pláne na vyriešenie tejto situácie?</PARA></CONTENT></QUEST>