<QUEST VERSION="2"><TI><TI-INTRO>Otázka na ústne zodpovedanie <QREF QID="O-2010-0114">O-0114/2010</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="1309">Brian Simpson</PERSON><BRK/>v mene <COMMITTEE COMMID="2868">Výboru pre dopravu a cestovný ruch</COMMITTEE></TI-AUTHOR></TI><OBJECT OBJID="OBJ0114">Vec: Vykonávanie smernice Európskeho parlamentu a Rady 2008/6/ES so zreteľom na dokončenie vnútorného trhu poštových služieb</OBJECT><CONTENT><PARA>Podľa smernice 2008/6/ES<FNREF FNIDREF="FN1"/>, bude vnútorný trh poštových služieb dokončený do decembra 2010, a stane sa tak prístupným všetkým poskytovateľom poštových služieb. Ako Komisia zaručí, že členské štáty zabezpečia otvorenie trhu? Smernica však od členských štátov tiež vyžaduje, aby chránili pracovné podmienky a zabezpečili spoľahlivé univerzálne služby. Ako Komisia zaistí, že členské štáty zachovajú sociálne podmienky pre zamestnancov pôšt tak vo verejnom, ako aj v súkromnom sektore, a že všetci poskytovatelia budú dodržiavať a uplatňovať všetky pracovné a sociálne normy vrátane v súčasnosti platných vnútroštátnych systémov sociálneho zabezpečenia?</PARA><PARA>Vykoná Komisia hodnotenie vplyvu otvorenia trhu poštových služieb podľa článku 9 Lisabonskej zmluvy, v ktorom je stanovené, že Únia pri definovaní a vykonávaní svojich politík prihliada na požiadavky súvisiace so zabezpečením primeranej sociálnej ochrany? Podľa smernice by okrem toho členské štáty mali vypracovať štúdie týkajúce sa výpočtu čistých nákladov na povinnosť univerzálnych služieb a zvoleného spôsobu, ktorým sa zaistí návratnosť financovania týchto čistých nákladov. Kedy Komisia očakáva, že členské štáty doručia tieto štúdie?</PARA><PARA>Ako môže Komisia zaručiť, že členské štáty zaistia, aby boli poštové zásielky vyberané kdekoľvek a doručované kamkoľvek k zákazníkom vrátane zákazníkov žijúcich v odľahlých vidieckych oblastiach, a to aspoň päťkrát do týždňa v súlade s povinnosťou univerzálnych služieb?</PARA><PARA>V dôsledku hospodárskej krízy európske hospodárstvo ešte stále čelí mnohým ťažkostiam. Môže Komisia pripraviť správu o pokroku vo vykonávaní smernice (do 31. decembra 2013, ako je stanovené v článku 23), ktorá poukáže na najkritickejšie body vývoja v súvislosti s krízou, najmä však v súvislosti s hospodárskymi a sociálnymi otázkami?</PARA><FN FNID="FN1">  Ú. v. ES L 52, 27.2.2008, s. 3.</FN></CONTENT></QUEST>