<imp:content xmlns:imp="http://APIE.imp">

<imp:doc imp:orderNum="0">
<Story language="SK" xmlns:ns1="SipadeType" xmlns:xhtml="http://www.w3.org/1999/xhtml"><Title>Zamestnanci budú lepšie chránení pred umelým svetelným žiarením</Title><Topic>Politika zamestnanosti</Topic><PublicationDate>2006-02-22 - 14:42</PublicationDate><Photography href="20050819PHT00962" title="Pravé oko ženy, bočný pohľad, čiernobiela fotografia" alt="Pravé oko ženy, bočný pohľad, čiernobiela fotografia" ext="jpg" width="1011" height="697">Nové pravidlá na ochranu pred svetelným žiarením</Photography><Chapo>

V rámci novej legislatívy, ktorú schválil Európsky parlament budú zamestnávatelia povinní poskytnúť svojim zamestnancom lepšiu ochranu pred vplyvom umelej formy svetelného žiarenia. Tieto predpisy sa však nevťahujú na prirodzené slnečné svetlo.

</Chapo><Content><xhtml:div>

<xhtml:div align="justify">
<xhtml:div align="justify">Pravidlá, ktoré vstúpia do platnosti v rámci celej EÚ v priebehu nasledujúcich štyroch rokov boli predmetom značného rozporu. V otázke ochrany zraku a pokožky pred slnečným svetlom totiž poslanci  uprednostnili národné pravidlá. Ministri chceli jednotné pravidlá týkajúce sa slnečného žiarenia, ale napokon ustúpili Parlamentu, ktorý zastával názor, že predpisy, ktoré chránia pracovníkov pred klímou tak rozdielnou, akú majú napríklad Fínsko a Grécko, sa budú lepšie vytvárať na národnej úrovni. Počas rozpravy k legislatíve zazneli obavy, že by predpisy o ochrane pred slnečným žiarením znamenali príliš veľkú záťaž pre menšie firmy, predovšetkým v stavebníctve a stravovacích zariadeniach s terasou, kde veľa zamestnancov pracuje vonku.</xhtml:div>
<xhtml:div align="justify"> </xhtml:div>
<xhtml:div align="justify">Legislatíva stanovuje minimálne štandardy pre prevenciu, včasnú diagnózu a zamedzenie dlhodobého pôsobenia zdrojov ultrafialového, viditeľného a infračerveného žiarenia z laserov a infračervených lámp na oči a pokožku. Ďalej taktiež určuje maximálne limity ožiarenia a zahŕňa aj právo zamestnancov na informácie, školenia, konzultácie a zdravotné kontroly ako aj povinnosť zamestnávateľov analyzovať riziká.</xhtml:div>
<xhtml:div align="justify"> </xhtml:div>
<xhtml:div align="justify">Zamestnávatelia budú povinní upraviť pracovné metódy tak, aby sa riziko svetelného žiarenia znížilo: obmedziť dĺžku a úroveň vystavenia svetelnému žiareniu, dbať na vhodnú organizáciu pracoviska a zabezpečiť potrebné ochranné prostriedky. Europoslancom sa podarilo dosiahnuť dohodu s Európskou komisiou ohľadom zostavenia praktického sprievodcu pre zamestnancov. Ten by mohol výrazne pomôcť s technickými aspektmi nových pravidiel v malých firmách.</xhtml:div>
<xhtml:div align="justify"> </xhtml:div>
<xhtml:div align="justify">Predpisy sa netýkajú ionizačného žiarenia, akým je napríklad röntgenové žiarenie, gama žiarenie alebo žiarenie elektromagnetických polí vrátane mikrovlnných zariadení a zariadení, pracujúcich na báze rádiových frekvencií. </xhtml:div>
<xhtml:div align="justify"> </xhtml:div><xhtml:span>Nová legislatíva je posledným zo série štyroch predpisov, ktoré boli prijaté na ochranu pracovníkov pred "fyzikálnymi vplyvmi". Predchádzajúce pravidlá sa zaoberali problematikou vibrácií, hluku a elektromagnetických polí. Zamestnanci sú taktiež chránení predpismi z roku 1989, ktoré od členských štátov vyžadujú prijatie všetkých nevyhnutných opatrení, ktoré zaistia "bezpečnosť a ochranu zdravia pri práci".</xhtml:span></xhtml:div>

</xhtml:div></Content><REF text-before="reference_abbr"><ns1:ID>20060221STO05517</ns1:ID></REF><Knowmore text-before="more"><Link href="/activities/expert/committees/presentation.do;jsessionid=50C485E034B0D38C8282F640A1FA2C04.node2?committee=1238&amp;language=SK" title="Výbor pre zamestnanosť">Výbor EP pre zamestnanosť a sociálne veci</Link></Knowmore></Story>
</imp:doc>
<imp:links imp:orderNum="0">
<LINK>
<LANGUAGE>SK</LANGUAGE>
<RANK>1</RANK>
<ORIGIN>PHOTO</ORIGIN>
<URL>20050819PHT00962.jpg</URL>
</LINK>
<LINK>
<LANGUAGE>SK</LANGUAGE>
<RANK>2</RANK>
<ORIGIN>LINK</ORIGIN>
<URL>/activities/expert/committees/presentation.do;jsessionid=50C485E034B0D38C8282F640A1FA2C04.node2?committee=1238&amp;language=SK</URL>
</LINK>
</imp:links>
<imp:assoc imp:orderNum="0">
<ASSOCIATION NAME="DTD">-//EP//DTD IM-PRESS 20050901 STO DOC XML V0//EN</ASSOCIATION>
<ASSOCIATION NAME="XSL">-//EP//STYLESHEET IM-PRESS 20050901 STO DOC XML V0//EN</ASSOCIATION>
</imp:assoc>
</imp:content>