<QUEST><TI><TI-INTRO>ÚSTNA OTÁZKA S ROZPRAVOU <QREF QID="O-2004-0040">O-0040/04</QREF></TI-INTRO><TI-RULES-EP>v súlade s článkom 108 Rokovacieho poriadku,</TI-RULES-EP><TI-AUTHOR>ktorú položil <PERSON ID="4453">Luisa Morgantini</PERSON> v mene <COMMITTEE COMMID="809">Výboru pre rozvoj</COMMITTEE>, <PERSON ID="1352">Enrique Barón Crespo</PERSON> v mene Výboru pre medzinárodný obchod</TI-AUTHOR><TI-DEST>Rade</TI-DEST></TI><OBJECT OBJID="OBJ0040">Vec: Oznámenie Komisie: &quot;Rozvojové krajiny, medzinárodný obchod a trvalo udržateľný rozvoj: funkcia všeobecného systému preferencií (VSP) spoločenstva na obdobie desiatich rokov od 2006 do 2015&quot;</OBJECT><CONTENT><PARA>Oznámenie Komisie (<ANCHOR ID="1" FAMILY="COM" YEAR="2004" NUMBER="0461">COM(2004)0461</ANCHOR>/konečné) stanovuje usmernenia na obdobie desiatich rokov pre všeobecný systém preferencií, ktorý je jedným z najdôležitejších nástrojov pomoci rozvojovým krajinám. Jeho úlohou je znižovanie chudoby prostredníctvom pomoci pri vytváraní príjmov z medzinárodného obchodu. Na základe týchto všeobecných usmernení bude vytvorená séria nariadení platných na obdobie troch rokov. </PARA><PARA>Ciele, uvedené v oznámení v princípe zodpovedajú požiadavkám, ktorá v minulosti vyslovili partnerské krajiny, neštátne strany a inštitúcie EÚ, vrátane Európskeho parlamentu.  Na to, aby Európsky parlament dokázal poskytnúť vyhodnotenie, ktoré bude konečné a vytvorené na základe presnejších informácií, je potrebné ďalšie objasnenie podrobností a mechanizmov uplatňovania. </PARA><PARA>Ako predbežne hodnotí Rada zmeny, navrhované v oznámení? Aký je názor Rady najmä na nové opatrenia „VSP+“? Ktoré medzinárodné dohovory by mali byť podľa názoru Rady povinné na to, aby mala daná strana nárok na využívanie „VSP+“? Zastáva Rada názor, že uplatňovanie príslušných dohovorov by malo byť podmienkou na vstup do „VSP+“, alebo by mohla dostačovať jeho ratifikácia?  Aké je stanovisko Rady k novému mechanizmu odstupňovania, ktorý navrhuje Komisia? Súhlasí Rada s tým, že pri zohľadnení poklesu preferencií, ktorý je dôsledkom neustáleho znižovania tarifov, by mal nový systém VSP rozšíriť preferenčný prístup k širokému spektru nových produktov a upraviť hodnotenie mnohých produktov, ktoré sú v súčasnosti klasifikované v kategórii „citlivé“ na „necitlivé“? Aké je stanovisko Rady v súvislosti s možným zvýšením preferenčnej rezervy pre citlivé produkty? Aký je názor Rady na reformu systému pravidiel pôvodu? Aké je stanovisko Rady v súvislosti s navrhovanou „Klauzulou vylúčenia z dohody o voľnom obchode“? </PARA><PARA>Konečné podrobnosti, ktoré budú uvádzať presné fungovanie nového systému VSP budú známe až po uverejnení nasledujúceho nariadenia. Akákoľvek zmena súčasného systému VSP priamo ovplyvní, v niektorých prípadoch aj nepriaznivo, mnohé zúčastnené strany. V tomto kontexte a s ohľadom na zabezpečenie dostatočnej úrovne transparentnosti a demokratickej kontroly, súhlasí Rada s názorom, že Európskemu parlamentu a ďalším zúčastneným je potrebné poskytnúť dostatok času na konzultáciu, ktorá je potrebná pred prijatím konečného nariadenia? </PARA></CONTENT></QUEST>