<QUEST><TI><TI-INTRO>OTÁZKA NA ÚSTNE ZODPOVEDANIE S ROZPRAVOU <QREF QID="O-2006-0132">O-0132/06</QREF></TI-INTRO><TI-RULES-EP>v súlade s článkom 108 Rokovacieho poriadku,</TI-RULES-EP><TI-AUTHOR>ktorú položil <PERSON ID="1985">Pervenche Berès</PERSON> v mene <COMMITTEE COMMID="813">Výboru pre hospodárske a menové veci</COMMITTEE>, <PERSON ID="28206">Jean-Marie Cavada</PERSON> v mene <COMMITTEE COMMID="824">Výboru pre občianske slobody, spravodlivosť a vnútorné veci</COMMITTEE></TI-AUTHOR><TI-DEST>Komisii</TI-DEST></TI><OBJECT OBJID="OBJ0132">Vec: SWIFT</OBJECT><CONTENT><PARA>1. Na konci júna 2006 médiá odhalili, že SWIFT poskytoval od konca roka 2001 osobné údaje orgánom USA. Pracovná skupina zriadená podľa článku 29 prijala 22. novembra stanovisko, v ktorom dospela k záveru, že sa nedodržala smernica EÚ o ochrane údajov 95/46/ES<FNREF FNIDREF="FN1"/>, a vyzvala na prijatie opatrení s cieľom bezodkladne napraviť súčasnú protiprávnu situáciu. S touto interpretáciou súhlasí Komisia, ktorá oficiálne požiadala členské štáty o informácie o možnom porušení smernice 95/46/ES SWIFT-om. Aký výsledok priniesli listy, ktoré poslala Komisia členským štátom?</PARA><PARA>2. Pokiaľ ide o poskytovanie osobných údajov ministerstvu financií USA, pracovná skupina zriadená podľa článku 29 sa domnieva, že na boj proti terorizmu je už k dispozícii súčasný medzinárodný rámec a že by sa mali využívať možnosti, ktoré tento rámec ponúka, a zároveň by sa mala zabezpečiť požadovaná úroveň ochrany základných práv.</PARA><PARA>Aké kroky, pokiaľ ide o orgány USA, sa chystá Komisia v tomto rámci vykonať s cieľom obnoviť dodržiavanie základných princípov týkajúcich sa ochrany údajov a nového európskeho práva v tejto oblasti (nariadenie (ES) č. 1781/2006<FNREF FNIDREF="FN2"/> z 15. novembra 2006 o údajoch o príkazcovi, ktoré sprevádzajú prevody finančných prostriedkov)?</PARA><PARA>3. Prístup k údajom spravovaným SWIFT-om umožňuje získať informácie o hospodárskych činnostiach príslušných jednotlivcov, podnikov a krajín, čo by mohlo viesť k hospodárskej a obchodnej špionáži. Aké kroky zamýšľa uskutočniť Komisia vzhľadom na túto možnosť?</PARA><PARA>4. Môže Komisia postúpiť obsah memoranda o porozumení medzi SWIFT-om a orgánmi USA, ktoré stanovuje postup prístupu orgánov USA k údajom?</PARA><PARA>5. Vie Komisia, či sa údaje, ktoré zhromažďuje SWIFT, vkladajú do systému automatického zameriavania (Automatic Targeting System) v USA?</PARA><PARA>6. Vzhľadom na odhalenia, že SWIFT poskytoval osobné údaje orgánom USA, vie Komisia o akýchkoľvek ďalších žiadostiach adresovaných iným súkromným spoločnostiam (ako napríklad spoločnostiam poskytujúcim platobné karty, poskytovateľom telekomunikačných služieb, poskytovateľom sociálneho zabezpečenia), od ktorých sa žiadalo, aby svoje údaje poskytli orgánom USA?</PARA><FN FNID="FN1">  Ú. v. ES L 281, 23.11.1995, s. 31</FN><FN FNID="FN2">  Ú. v. EÚ L 345, 8.12.2006, s. 1</FN></CONTENT></QUEST>