<QUEST><TI><TI-INTRO>ÚSTNA OTÁZKA <QREF QID="H-2009-0333">H-0333/09</QREF></TI-INTRO><TI-SESSION>pre hodinu otázok na schôdzi v októbri 2009</TI-SESSION><TI-RULES-EP>v súlade s článkom 116 rokovacieho poriadku</TI-RULES-EP><TI-AUTHOR>predkladá: <PERSON ID="96677">Cecilia Wikström</PERSON></TI-AUTHOR><TI-DEST><INST TYPE="COM">Komisii</INST></TI-DEST></TI><OBJECT OBJID="OBJ0333">Vec: Osobná asistencia pre osoby s postihnutím</OBJECT><CONTENT><PARA>Je potrebné dodržiavať základné práva osôb s postihnutím a ukončiť diskrimináciu týchto osôb. Tieto názory zdôraznilo počas septembrovej schôdze v Štrasburgu podujatie Freedom Drive, ktoré usporiadala organizácia ENIL (Európska sieť pre nezávislý život). Európskemu parlamentu bol na ňom predložený zoznam požiadaviek, medzi ktorými bolo aj to, aby sa osobná asistencia považovala za ľudské právo a predpoklad pre to, aby osoby s postihnutím mohli žiť v spoločnosti tak ako iní ľudia. Európsky akčný plán 2008 – 2009 pre osoby so zdravotným postihnutím uvádza, že osobná asistencia by sa mala poskytovať formou zamestnania  v rôznych verejných prostrediach. Na vnútroštátnej úrovni možno zaznamenať pokrok v úsilí o podporu nezávislého života prostredníctvom ošetrovateľských služieb v rámci miestnych samospráv. Plánuje Komisia riešiť na európskej úrovni otázku osobnej asistencie vo svojom akčnom pláne na nadchádzajúce roky tak, aby zahŕňala celý život jednotlivca vrátane aktivít vo voľnom čase, spoločenských vzťahov, každodenného života a života v domácnosti, aby tak prispela k tomu, že táto asistencia sa bude poskytovať všetkým osobám s postihnutím v Európe ako samozrejmosť?</PARA></CONTENT></QUEST>