<MOTION LG="SK" TYPE="RE">
<COVER>
<DATE-DEPOSIT DATE="20080902">2.9.2008</DATE-DEPOSIT>
<NUM-MOTION TYPE="B6" NUM="0415" YEAR="2008"><ANCHOR ID="1" FAMILY="DOC-B" TYPE="B6" YEAR="2008" NUMBER="0415">B6‑0415/2008</ANCHOR></NUM-MOTION>
<TITLE-COV>
	<INT-TITLE><B>NÁVRH UZNESENIA</B></INT-TITLE>
<PARA>
	<CONTENT>ktorý na základe otázok na ústne zodpovedanie <ANCHOR ID="2" FAMILY="DOC-B" TYPE="B6" YEAR="2008" NUMBER="0166">B6‑0166/2008</ANCHOR> a <ANCHOR ID="3" FAMILY="DOC-B" TYPE="B6" YEAR="2008" NUMBER="0167">B6‑0167/2008</ANCHOR></CONTENT></PARA>
<PARA>
	<CONTENT>v súlade s článkom 108 ods. 5 rokovacieho poriadku</CONTENT></PARA>
<PARA>
	<CONTENT>predkladajú Charles Tannock, Jana Hybášková, Patrick Gaubert, Vito Bonsignore</CONTENT></PARA>
<PARA>
	<CONTENT>v mene skupiny PPE-DE</CONTENT></PARA>
<PARA>
	<CONTENT>o situácii palestínskych väzňov v izraelských väzeniach</CONTENT></PARA>
</TITLE-COV><NUM-PE NUM="410.817">PE410.817</NUM-PE></COVER>
<TITLE-DOC>
<NUM-MOTION TYPE="0" NUM="0" YEAR="0"><B><ANCHOR ID="4" FAMILY="DOC-B" TYPE="B6" YEAR="2008" NUMBER="0415">B6‑0415/2008</ANCHOR></B></NUM-MOTION>
<PARA><CONTENT><B>Uznesenie Európskeho parlamentu o situácii palestínskych väzňov v izraelských väzeniach</B></CONTENT></PARA>
</TITLE-DOC>
<CORPUS>
<INT-PR><I>Európsky parlament</I>,</INT-PR>
<PARA>
<SYMBOL>–</SYMBOL>
<CONTENT>so zreteľom na svoje predchádzajúce uznesenia o Blízkom východe,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na vyhlásenie o situácii palestínskych väzňov v izraelských väzeniach, ktoré 9. júla 2008 Európskemu parlamentu predniesla komisárka Ferrero-Waldner,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na Dohodu o pridružení medzi EÚ a Izraelom a na výsledky ôsmej schôdze Rady pre pridruženie EÚ – Izrael zo 16. júna 2008,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na správu, ktorú vypracovala parlamentná delegácia ad hoc vyslaná do Izraela a na palestínske územia (30. mája – 2. júna 2008), a na jej závery,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na výročnú správu Medzinárodného výboru Červeného kríža za rok 2007, najmä na časť týkajúcu sa okupovaných palestínskych území,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na správy Verejného výboru proti mučeniu v Izraeli uverejnené v rokoch 2006, 2007 a 2008 s pomocou finančných príspevkov Európskej komisie a niekoľkých členských štátov,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na príslušné rezolúcie OSN o konflikte na Blízkom východe,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na článok 108 ods. 5 rokovacieho poriadku,</CONTENT></PARA>
<PARA>
<SYMBOL>A.</SYMBOL>
<CONTENT>keďže Izrael čelil v posledných rokoch mnohým vražedným teroristickým útokom proti svojmu civilnému obyvateľstvu,</CONTENT></PARA>
<PARA>
<SYMBOL>B.</SYMBOL>
<CONTENT>keďže izraelské úrady prijali niekoľko opatrení na predchádzanie týmto teroristickým aktivitám vrátanie zatknutia podozrivých palestínskych radikálov, keďže bojom proti terorizmu však nie je možné ospravedlniť týranie väzňov; </CONTENT></PARA>
<PARA>
<SYMBOL>C.</SYMBOL>
<CONTENT>keďže v súčasnosti je asi 10 000 Palestínčanov, medzi nimi vyše 300 neplnoletých vo veku od 16 do 18 rokov, zadržiavaných v izraelských väzniciach a zadržiavacích centrách a keďže väčšina týchto zadržiavaných osôb bola zatknutá na okupovaných palestínskych územiach,</CONTENT></PARA>
<PARA>
<SYMBOL>D.</SYMBOL>
<CONTENT>keďže 25. augusta 2008 izraelská vláda prepustila 198 Palestínčanov ako prejav dobrej vôle a budovania vzájomnej dôvery,</CONTENT></PARA>
<PARA>
<SYMBOL>E.</SYMBOL>
<CONTENT>keďže medzi obidvomi stranami prebiehajú ďalšie rokovania s cieľom dosiahnuť komplexnejšiu dohodu o štatúte ostatných väzňov,</CONTENT></PARA>
<PARA>
<SYMBOL>F.</SYMBOL>
<CONTENT>keďže približne polovica teroristov, ktorí boli z akéhokoľvek dôvodu oslobodení, sa vrátila na dráhu terorizmu ako jeho vykonávatelia, strojcovia alebo spolupáchatelia; keďže najmenej 30 teroristických útokov spáchali od roku 2000 teroristi, ktorí boli oslobodení na základe dohôd s teroristickými organizáciami, pričom títo teroristi zavraždili 35 Izraelčanov,</CONTENT></PARA>
<PARA>
<SYMBOL>G.</SYMBOL>
<CONTENT>keďže vlády Izraela a Libanonu nedávno podnikli kroky na výmenu väzňov za telá izraelských vojakov,</CONTENT></PARA>
<PARA>
<SYMBOL>H.</SYMBOL>
<CONTENT>keďže na základe  rozhodnutí o tzv. administratívnom zadržaní Izrael zadržiava asi 1 000 väzňov, ktorí síce majú právo na odvolanie, ale nie na obžalobu, súdny proces a obhajobu; keďže platnosť takýchto rozhodnutí o administratívnom zadržaní sa môže celé roky predlžovať, čo sa v niektorých prípadoch aj stáva,</CONTENT></PARA>
<PARA>
<SYMBOL>I.</SYMBOL>
<CONTENT>keďže podľa Dohovoru OSN o právach dieťaťa (UNCRC), ktorého signatárom je aj Izrael, sa dieťa definuje ako ľudská bytosť vo veku do 18 rokov; keďže podľa izraelských vojenských predpisov, ktoré platia na okupovaných palestínskych územiach, sa však palestínske deti považujú za dospelé po dovŕšení 16 rokov, a keďže podľa správ organizácií pre ľudské práva je pre veľkú väčšinu palestínskych väzňov držaných vo väzniciach na území Izraela aj napriek výzvam, ktoré Medzinárodný výbor Červeného kríža adresoval Izraelu, často nemožné alebo veľmi ťažké uplatniť svoje právo prijímať návštevy rodín,</CONTENT></PARA>
<PARA>
<SYMBOL>1.</SYMBOL>
<CONTENT>víta a podporuje nedávne rozhodnutie izraelskej vlády prepustiť značný počet palestínskych väzňov ako pozitívny prejav podpory Palestínskej samosprávy a nastolenia atmosféry vzájomnej dôvery;</CONTENT></PARA>
<PARA>
<SYMBOL>2.</SYMBOL>
<CONTENT>víta nedávne spoločné kroky vedúce k budovaniu dôvery, ktoré v súvislosti s väzňami podnikli izraelská vláda a Hizballáh; žiada, aby Izrael a hnutie Hamas podnikli podobné kroky s cieľom okamžitého prepustenia izraelského desiatnika Gilada Šalita;</CONTENT></PARA>
<PARA>
<SYMBOL>3.</SYMBOL>
<CONTENT>podporuje boj Izraela proti terorizmu a domnieva sa, že pri zaobchádzaní s väzňami sa musia na všetkých stranách v plnej miere dodržiavať zásady právneho štátu, čo je krokom so zásadným významom pre demokratický štát a  pre obnovu atmosféry vzájomnej dôvery, ktoré sú potrebné, ak sa má dosiahnuť podstatný pokrok v rámci mierových rokovaní; </CONTENT></PARA>
<PARA>
<SYMBOL>4.</SYMBOL>
<CONTENT>vyzýva izraelské orgány, aby všetky zadržiavané osoby postavili pred súd a aby skoncovali s administratívnym zadržiavaním, ktoré je zneužitím postupu umožňujúceho dlhotrvajúce a často nezákonné zajatie, aby prijali primerané opatrenia pre maloleté osoby vo väzeniach v súlade s medzinárodnými normami súdneho systému pre mladistvých a s UNCRC a aby pre návštevy väzňov umožnili menej obmedzujúci režim; vyzýva izraelské orgány, aby dodržiavali Dohovor OSN proti mučeniu, aby skoncovali so všetkými praktikami zahŕňajúcimi týranie a násilné vynucovanie priznaní a aby primeraným spôsobom reagovali na správy o uplatňovaní takýchto praktík;</CONTENT></PARA>
<PARA>
<SYMBOL>5.</SYMBOL>
<CONTENT>vyzýva palestínske úrady, aby zaručili, že osoby prepustené z izraelských väzníc sa nezapoja do žiadnych iných násilných ani teroristických činov a predovšetkým, že sa do takýchto aktivít už nebudú zapájať deti;</CONTENT></PARA>
<PARA>
<SYMBOL>6.</SYMBOL>
<CONTENT>berie na vedomie, že článok 2 Dohody o pridružení medzi EÚ a Izraelom bude Európskemu parlamentu a Izraelu naďalej pripomínať, že rešpektovanie ľudských práv a demokratických zásad je základom našich bilaterálnych vzťahov;</CONTENT></PARA>
<PARA>
<SYMBOL>7.</SYMBOL>
<CONTENT>víta rozhodnutie ôsmej schôdze Rady pre pridruženie EÚ – Izrael zriadiť plnohodnotný podvýbor pre ľudské práva, ktorý nahradí súčasnú pracovnú skupinu pre ľudské práva; požaduje rozsiahle konzultácie s organizáciami pre ľudské práva a MVO v Izraeli a na okupovaných palestínskych územiach, ako aj ich plné zapojenie do monitorovania pokroku Izraela v súvislosti s plnením jeho záväzkov vyplývajúcich z medzinárodného práva;</CONTENT></PARA>
<PARA>
<SYMBOL>8.</SYMBOL>
<CONTENT>poveruje svojho predsedu, aby toto uznesenie postúpil Rade, Komisii, izraelskej vláde, Knessetu, predsedovi Palestínskej samosprávy, Palestínskej zákonodarnej rade, vysokému predstaviteľovi pre spoločnú zahraničnú a bezpečnostnú politiku, vládam a parlamentom členských štátov, generálnemu tajomníkovi OSN, vyslancovi štvorky na Blízkom východe, predsedovi Euro-stredomorského parlamentného zhromaždenia, vysokému komisárovi OSN pre ľudské práva a Medzinárodnému výboru Červeného kríža.</CONTENT></PARA></CORPUS>
</MOTION>