<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000246">O-000246/2011</QREF></TI-INTRO><TI-DEST><INST TYPE="CS">Rade</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="39713">Renate Weber</PERSON>, <PERSON ID="28246">Alexander Alvaro</PERSON>, <PERSON ID="4398">Gianni Vattimo</PERSON>, <PERSON ID="97086">Sonia Alfano</PERSON>, <PERSON ID="96710">Jens Rohde</PERSON>, <PERSON ID="28266">Sophia in 't Veld</PERSON>, <PERSON ID="28208">Nathalie Griesbeck</PERSON>, Baroness <PERSON ID="4529">Sarah Ludford</PERSON>, <PERSON ID="96670">Louis Michel</PERSON>, <PERSON ID="97203">Ramon Tremosa i Balcells</PERSON>, <PERSON ID="97131">Giommaria Uggias</PERSON>, <PERSON ID="96677">Cecilia Wikström</PERSON>, <PERSON ID="97230">Kristiina Ojuland</PERSON>, <PERSON ID="108329">Andrea Zanoni</PERSON><BRK/>v mene skupiny <GRPOL GRPOLID="1119">ALDE</GRPOL></TI-AUTHOR></TI><OBJECT OBJID="OBJ000246">Vec: Nový rumunský občiansky zákonník a voľný pohyb LGBT</OBJECT><CONTENT><PARA>Paragraf 277 nového rumunského občianskeho zákonníka (ROZ), ktorý nadobúda účinnosť 1. októbra 2011, sa týka zákazu rovnocennosti foriem spolužitia a manželstva<FNREF FNIDREF="FN1"/>.</PARA><PARA>Nezastáva Rada názor, že: </PARA><PARA>- výslovný zákaz manželstva osôb rovnakého pohlavia (odsek 1 paragrafu 277 ROZ) alebo partnerstva alebo ich uznania, keď boli uzatvorené v cudzine (odseky 2 a 3 paragrafu 277 ROZ), v občianskych zákonníkoch alebo ústavách je zbytočným a kontraproduktívnym ustanovením, pretože sa týka párov rovnakého pohlavia a osôb na základe ich sexuálnej orientácie a zakotvuje túto diskrimináciu v základných právnych predpisoch štátu? </PARA><PARA>- výslovný zákaz uznávania manželstva osôb rovnakého pohlavia a partnerstva osôb opačného alebo rovnakého pohlavia uzatvorených v cudzine (odseky 2 a 3 paragrafu 277 ROZ) bez ohľadu na ustanovenie o voľnom pohybe osôb (odsek 41 paragrafu 277 ROZ) porušuje základné právo občanov EÚ zachovať si pri presťahovaní sa z členského štátu A do členského štátu B svoj rodinný stav, ako to uviedla komisárka Redingová vo svojom prejave v Európskom parlamente 7. septembra 2010? </PARA><PARA>- nový občiansky zákonník vytvára právnu neistotu a rozpor odsekov 1,2 a 3 paragrafu 277 ROZ na jednej strane a odseku 4 paragrafu 277 ROZ na strane druhej, pretože uplatňovanie článku 2 smernice 2004/38/ES, ktorým sa definujú rodinní príslušníci (vrátane manželov), a článku 3 o uľahčovaní vstupu a pobytu by sa mohlo anulovať alebo realizovať tak, že by sa na základe tohto zákazu uznávania odoprel voľný pohyb manželom rovnakého pohlavia a partnerom rovnakého a opačného pohlavia? </PARA><PARA>- tieto ustanovenia sú v rozpore s hodnotami a duchom zmlúv a zásady rovnosti a nediskriminácie, ohrozujú ich, sú netolerantné a vytvárajú homofóbne ovzdušie, spôsobujú napätie a reakcie, pokiaľ ide o voľný pohyb občanov EÚ vrátane Rumunov v EÚ? </PARA><FN FNID="FN1">  Paragraf 277 ROC uvádza: „1. Manželstvo osôb rovnakého pohlavia sa zakazuje. 2. Manželstvo osôb rovnakého pohlavia uzatvorené v zahraničí rumunskými občanmi alebo cudzincami sa v Rumunsku neuznáva. 3. Partnerstvo osôb opačného alebo rovnakého pohlavia uzatvorené v zahraničí rumunskými občanmi alebo cudzincami sa v Rumunsku neuznáva. 4. Ďalej sa uplatňujú právne predpisy o voľnom pohybe osôb z členských štátov EÚ a EHP v Rumunsku.“</FN></CONTENT></QUEST>