<imp:content xmlns:imp="http://APIE.imp">

<imp:doc imp:orderNum="0">
<Infopress language="SK" xmlns:ns1="SipadeType" xmlns:xhtml="http://www.w3.org/1999/xhtml"><Title>EP chce prísnejšie opatrenia na kontrolu vtáčej chrípky</Title><Topic>Verejné zdravie</Topic><PublicationDate>2005-12-01 - 13:17</PublicationDate><Photography href="20051130PHT03046" title="Poslanci žiadajú prísnejšie opatrenia" alt="Poslanci žiadajú prísnejšie opatrenia" ext="jpg" width="684" height="513">Poslanci žiadajú prísnejšie opatrenia</Photography><Chapo>

Parlament je za sprísnenie opatrení súvisiacich s vtáčou chrípkou - žiada zlepšenie systémov včasného varovania, s cieľom včas upovedomiť príslušné orgány o akomkoľvek výskyte tohto nebezpečného vírusu a vyzýva na vývoj vakcín pre hydinu. Okrem toho tiež žiada koordinovaný pohotovostný plán v prípade nakazenia človeka. Systémy včasného varovania sa majú týkať aj nízko-patogénnej formy vírusu s minimálnymi chrípkovými príznakmi, pretože existuje možnosť jej mutácie na smrteľnú formu.

</Chapo><Content><xhtml:div>

<xhtml:div align="justify">Parlament dnes počas plenárneho zasadnutia v Bruseli diskutoval o opatreniach na kontrolu vtáčej chrípky a výdavkoch určených na jej zvládnutie. Podľa záznamov WHO sa ňou celosvetovo od roku 2003 nakazilo 130 ľudí, z toho 67 prípadov bolo smrteľných. V EÚ sa zatiaľ ľudská forma vírusu ešte nevyskytla.</xhtml:div>
<xhtml:div align="justify"> </xhtml:div>
<xhtml:div align="justify">Hlasovanie o dvoch správach súvisiacich s tematikou vtáčej chrípky prebehlo v rámci konzultačného postupu rozhodovania, čo znamená, že konečné slovo bude mať v tomto prípade Rada. Texty, o ktorých poslanci hlasovali, sú však už založené na kompromise s touto inštitúciou, a tak sa predpokladá hladký priebeh konečného rozhodnutia. Všetci aktéri sa totiž zhodujú v tom, že vzhľadom na naliehavosť problému by odsúhlasenie Radou malo prebehnúť ešte v tomto roku.</xhtml:div>
<xhtml:div align="justify"> </xhtml:div>
<xhtml:div align="justify">Opatrenia, o ktorých plénum rozhodovalo v správach spravodajcu Neila <xhtml:strong>PARISHA</xhtml:strong> (EPP-ED, UK) a spravodajkyne Ildy <xhtml:strong>FIGUEIREDO</xhtml:strong> (GUE/NGL, PT)  zavádzajú striktnejšie pravidlá pre kontrolu vírusu vtáčej chrípky. </xhtml:div>
<xhtml:div align="justify"> </xhtml:div>
<xhtml:div align="justify">Cieľom prvej zo správ je najmä urýchlenie opatrení, ktoré bude nutné vykonať v prípade, ak prepukne vtáčia chrípka v Európe. Navrhuje sa zlepšenie systémov včasného varovania a okamžité upovedomenie príslušných orgánov členských štátov, aj v prípade, že by šlo len o predpoklad výskytu nízko-patogénnej formy vírusu. V takom prípade sa ďalej navrhuje vykonanie dočasných obmedzení na prepravu vtáctva a vtáčích vajec a uplatnenie obsiahlych zadržiavacích plánov zaručujúcich koordináciu medzi veterinárnymi a zdravotníckymi orgánmi. Poslanci prijali aj pozmeňujúce návrhy, ktoré požadujú, aby sa hydina a vtáctvo napadnuté nízko-patogénnym vírusom zabíjalo.</xhtml:div>
<xhtml:div align="justify"> </xhtml:div>
<xhtml:div align="justify">Okrem toho sa návrh venuje aj sprísneným opatreniam, ktoré by sa zaviedli v prípade výskytu vírusu v krajinách susediacich s EÚ.  Poslanci tiež prijali pozmeňujúci návrh, ktorý požaduje, aby mali poľovníci povinnosť informovať relevantné orgány v prípade, že objavia príznaky výskytu vtáčej chrípky u vtáctva.</xhtml:div>
<xhtml:div align="justify"> </xhtml:div>
<xhtml:div align="justify">Čo sa týka nakazenia ľudí, navrhuje správa vypracovanie koordinovaných pohotovostných plánov, ktoré by mali byť založené najmä na koordinácií medzi členskými krajinami a na prioritnej vakcinácii určitých skupín obyvateľstva. Antivirotiká a vakcíny majú byť dostupné v čo najväčšom množstve. Komisia má byť v prípade vypuknutia vírusu mimo EÚ schopná konať do 24-hodín a uplatniť postupy akými sú karanténa, cestovné obmedzenia, či dezinfekcia letísk prijímajúcich lety z určitých regiónov.  Odporúča sa tiež užšia spolupráca s Európskym centrom pre prevenciu a kontrolu chorôb, sídliacim vo Švédsku, ktorého úlohou je ochrana Európy pred vysoko infekčnými chorobami.</xhtml:div>
<xhtml:div align="justify"> </xhtml:div>
<xhtml:div align="justify">Druhá správa sa zaoberá potrebou financovania veterinárnych výdavkov v súvislosti s výskytom vírusu. EP na základe stanoviska Výboru pre poľnohospodárstvo, ktorý sa správou zaoberal v polovici novembra, odporúča zaviesť rovnakú úroveň spolufinancovania pre náhly výskyt oboch foriem vírusu vtáčej chrípky  (jeho nízko, aj vysoko patogénnej formy). Poslanci žiadajú, aby výška tohto spolufinancovania EÚ a členskými štátmi bola založená na vzájomnom 50% podiely pre obe formy vírusu. Svoj postoj odôvodnili tým, že boj proti nízko patogénnemu druhu ochorenia je bytostne dôležitým krokom, nakoľko môže pomôcť zabrániť mutácii tohto vírusu na jeho ťažšiu, vysoko patogénnu formu.  Parlament tiež podporil myšlienku, podľa ktorej by mal príspevok EÚ v prípade vakcinácie predstavovať až 100 %.  </xhtml:div>
<xhtml:div align="justify"> </xhtml:div>
<xhtml:div align="justify"><xhtml:strong>Rozprava:</xhtml:strong></xhtml:div>
<xhtml:div align="justify"> </xhtml:div>
<xhtml:div align="justify">V rozprave k tejto téme vystúpila aj Irena <xhtml:strong>BELOHORSKÁ</xhtml:strong> (NA, SK). Schválenie správ uvítala  a pripomenula, že doteraz na infekciu vtáčej chrípky zomrelo 68 ľudí, u ktorých bol dokázaný prenos z vtáctva. Riziko pre ľudstvo však bude podľa jej slov znamenať mutácia tohto vírusu, ak získa schopnosť šíriť sa medzi ľuďmi. <xhtml:em>"Práve tu sa dokazuje, aká dôležitá je spolupráca a koordinácia medzi jednotlivými štátmi"</xhtml:em>, uviedla Belohorská. <xhtml:em>"Vieme, že choroba nerešpektuje hranice, hlavne pokiaľ ide o také ochorenie, voči ktorému obyvateľstvo nemá protilátky. Spolupráca však musí byť nielen medzi jednotlivými štátmi, ale aj v rámci štátu medzi rezortmi". </xhtml:em></xhtml:div>
<xhtml:div align="justify"> </xhtml:div>
<xhtml:div align="justify">Za najdôležitejší článok označila obyvateľstvo, ktoré podľa nej nemá kvalitné informácie v prvej fáze. To podľa Belohorskej spôsobuje paniku a chaos. <xhtml:em>"Najefektívnejšie sa obyvateľstvo správa v prípade, že má informácie a má negatívnu skúsenosť - a tú už v prípade pandémie má." </xhtml:em>Pripomenula, že pandémia španielskej chrípky z roku 1917, ktorej obeťou bolo 40 miliónov ľudí, by mala byť dostatočným varovaním.</xhtml:div>
<xhtml:div align="justify"> </xhtml:div>
<xhtml:div align="justify">Vo svojom príspevku vyslovila kritiku na adresu Komisára pre zdravie Markosa  <xhtml:em>KYPRIANOU</xhtml:em>. Ten podľa nej pri nedávnej diskusii <xhtml:em>"zavádzal", </xhtml:em>keď povedal, že má na stole 25 národných akčných programov. <xhtml:em>"Pre nás nie je dôležité, či máte na stole 25 programov. Dôležité je, aby ste mali jeden spoločný kvalitný protipandemický plán.</xhtml:em>" Nedávna previerka najhoršieho možného scenára európskej dvadsaťpäťky podľa nej dokázala nedostatky práve v komunikácii medzi jednotlivými národnými programami.</xhtml:div>
<xhtml:div align="justify"> </xhtml:div>
<xhtml:div align="justify">Vo svojom príspevku tiež uviedla, že kým na jednej strane mnohí politici zľahčujú situáciu vyhláseniami, že ide len o triky farmaceutických spoločností, na druhej strane obyvateľstvo dostáva informácie, že štátne orgány už vytipovávajú miesta pre masové hroby. <xhtml:em>"Všetci zdravotníci si uvedomujeme, že v zdravotníctve ktoréhokoľvek štátu je dnes nedostatok finančných zdrojov. Obávam sa, že práve finančne krehký systém nebude mať v prípade pandémie dostatok zdrojov na riešenie. Preto si myslím, že obyvateľstvo má byť informované, aby si možnú časť nákladov mohlo hradiť samo"</xhtml:em>, uzavrela Belohorská.</xhtml:div>
<xhtml:div align="justify"> </xhtml:div>
<xhtml:div align="justify"><xhtml:strong>Iné aktivity slovenských europoslancov v súvislosti s témou vtáčej chrípky:</xhtml:strong></xhtml:div>
<xhtml:div align="justify"> </xhtml:div>
<xhtml:div align="justify">V súvislosti s potrebou venovať sa tejto vysoko aktuálnej téme usporiadal 28. novembra slovenský europoslanec Miroslav <xhtml:strong>MIKOLÁŠIK</xhtml:strong> (EPP-ED, SK) v Európskom parlamente pracovný obed, na ktorom sa o vtáčej chrípke diskutovalo za účasti viacerých odborníkov na danú problematiku, vrátane zástupcov Svetovej zdravotníckej organizácie, slovenského Odboru kontroly infekčných ochorení a farmaceutického priemyslu. Pracovného stretnutia sa okrem ďalších hostí zúčastnili aj niekoľkí slovenskí europoslanci a europoslankyne, ktorí majú k tematike zdravotníctva profesný vzťah - Irena <xhtml:strong>BELOHORSKÁ</xhtml:strong> (NA, SK), Milan <xhtml:strong>GAĽA</xhtml:strong> (EPP-ED, SK) a Anna <xhtml:strong>ZÁBORSKÁ</xhtml:strong> (EPP-ED, SK).</xhtml:div>
<xhtml:div align="justify"> </xhtml:div>
<xhtml:div align="justify"> </xhtml:div>
<xhtml:div align="justify">Dokument.: A6-0327/2005; A6-0326/2005</xhtml:div>
<xhtml:div align="justify">Procedúra: Konzultačný postup</xhtml:div>

</xhtml:div></Content><REF text-before="reference_abbr"><ns1:ID>20051128IPR02947</ns1:ID></REF></Infopress>
</imp:doc>
<imp:links imp:orderNum="0">
<LINK>
<LANGUAGE>SK</LANGUAGE>
<RANK>1</RANK>
<ORIGIN>PHOTO</ORIGIN>
<URL>20051130PHT03046.jpg</URL>
</LINK>
</imp:links>
<imp:assoc imp:orderNum="0">
<ASSOCIATION NAME="DTD">-//EP//DTD IM-PRESS 20050901 IPR DOC XML V0//EN</ASSOCIATION>
<ASSOCIATION NAME="XSL">-//EP//STYLESHEET IM-PRESS 20050901 IPR DOC XML V0//EN</ASSOCIATION>
</imp:assoc>
</imp:content>