<QUEST><TI><TI-INTRO>OTÁZKA NA ÚSTNE ZODPOVEDANIE <QREF QID="O-2010-0042">O-0042/10</QREF></TI-INTRO><TI-RULES-EP>v súlade s článkom 115 rokovacieho poriadku,</TI-RULES-EP><TI-AUTHOR>predkladajú: <PERSON ID="28266">Sophia in 't Veld</PERSON>, <PERSON ID="96692">Leonidas Donskis</PERSON>, <PERSON ID="28176">Jeanine Hennis-Plasschaert</PERSON>, <PERSON ID="96945">Marietje Schaake</PERSON>, <PERSON ID="28246">Alexander Alvaro</PERSON>, <PERSON ID="39713">Renate Weber</PERSON>, <PERSON ID="96872">Nadja Hirsch</PERSON>, <PERSON ID="97203">Ramon Tremosa i Balcells</PERSON>, <PERSON ID="4274">Olle Schmidt</PERSON>, <PERSON ID="4398">Gianni Vattimo</PERSON> a Baroness <PERSON ID="4529">Sarah Ludford</PERSON>, v mene skupiny <GRPOL GRPOLID="1119">ALDE</GRPOL></TI-AUTHOR><TI-DEST>Rade</TI-DEST></TI><OBJECT OBJID="OBJ0042">Vec: Posledný vývoj týkajúci sa programu mimoriadneho vydávania osôb CIA a tajných väzení na pôde EÚ</OBJECT><CONTENT><PARA>V roku 2009 médiá priniesli správu, že v Litve existovalo od roku 2004 do roku 2005 tajné väzenie<FNREF FNIDREF="FN1"/>, kde sa údajne pri vypočúvaní podozrivých z medzinárodného terorizmu používalo mučenie, čo viedlo Parlament k začatiu tretieho vyšetrovania. Litva údajne súhlasila s prevádzkou väzenia po tom, čo bývalý prezident Bush prisľúbil podporiť jej vstup do NATO. Keď parlamentné vyšetrovanie poprelo prítomnosť tajných väzení na pôde Poľska, začali prokurátori v Poľsku vyšetrovanie trestných činov týkajúce sa údajnej existencie väzenia v blízkosti bývalej vojenskej leteckej základne<FNREF FNIDREF="FN2"/>. Vo februári 2010 potvrdila nová informácia zverejnená poľskou leteckou agentúrou, že na poľskom území pristálo niekoľko lietadiel s osobami, ktoré mali byť vydané. 4. novembra 2009 usvedčil taliansky súd 23 Američanov v neprítomnosti a dvoch úradníkov talianskej informačnej služby z toho, že sa v decembri 2003 v Miláne zapojili do únosu Abuho Omara, ktorý bol tajne vydaný do Egypta, kde tvrdil, že bol mučený a bolo s ním zle zaobchádzané. Nasledujúce vlády sa odvolávali na „štátne tajomstvo”, aby sa vyhli odhaleniu dôležitých dôkazov<FNREF FNIDREF="FN3"/>. Jeden z obvinených agentov CIA v médiách pripustil, že „porušili zákon” a že rozhodnutia sa prijímali vo Washingtone, pričom vláda USA vyhlásila, že bola rozhodnutím talianskeho súdu „sklamaná”<FNREF FNIDREF="FN4"/>. Vláda Veľkej Británie opakovane odmietla zverejnenie dôkazov potvrdzujúcich, že informačné služby Veľkej Británie boli zapojené do vypočúvania Binjama Mohameda, ktorý mal trvalý pobyt vo Veľkej Británii, a vedeli o mučení a zlom zaobchádzaní s ním zo strany agentov CIA. 19. novembra 2009 najvyšší súd zamietol – po šiestykrát – žiadosť vlády o neposkytnutie informácií<FNREF FNIDREF="FN5"/>. Nakoniec aj v spoločnej štúdii zvláštnych spravodajcov OSN o „globálnych postupoch v súvislosti s tajným väznením v kontexte boja proti terorizmu” sa uvádza niekoľko členských štátov EÚ medzi štátmi zapojenými do takýchto nezákonných postupov.</PARA><PARA>Aké kroky plánuje Rada podniknúť, aby zabezpečila, že sa presadí pravda a spravodlivosť v súvislosti s porušovaním základných práv, ku ktorému prišlo na pôde EÚ, v kontexte programov vydávania osôb a tajného väznenia pod vedením USA a že sa takéto porušovanie v budúcnosti nezopakuje? Môže Rada poskytnúť podrobné informácie o tom, čo doteraz vykonala ako reakciu na tieto závažné obvinenia? Má Rada informácie o dohode NATO zo 4. októbra 2001 a čo podnikne, aby zabezpečila, že EÚ neobetuje demokraciu a základné práva v boji proti terorizmu a v spolupráci s tretími krajinami, najmä s USA? Predloží Rada tieto otázky členským štátom a USA?</PARA><FN FNID="FN1">  http://abcnews.go.com/Blotter/cia-secret-prison-found/story?id=9115978; http://www.boston.com/news/world/europe/articles/2009/11/20/lithuanian_officials_open_new_inquiry_into_secret_cia_prisons</FN><FN FNID="FN2">  http://www.google.com/hostednews/afp/article/ALeqM5iNvDcuqgrilgGGgpnADjUyTJB18w</FN><FN FNID="FN3">  http://www.statewatch.org/rendition/rendition.html</FN><FN FNID="FN4">  http://abcnews.go.com/Blotter/exclusive-convicted-cia-spy-broke-law/story?id=8995107</FN><FN FNID="FN5">  http://www.guardian.co.uk/world/2009/nov/19/court-rejects-miliband-cia-request</FN></CONTENT></QUEST>