<QUEST VERSION="2"><TI><TI-INTRO>Otázka na hodinu otázok <QREF QID="H-2010-0636">H-0636/2010</QREF></TI-INTRO><TI-DEST><INST TYPE="COM">Komisii</INST></TI-DEST><TI-SESSION>Schôdza: januára 2011</TI-SESSION><TI-RULES-EP>článok 116 rokovacieho poriadku</TI-RULES-EP><TI-AUTHOR><PERSON ID="96680">Zigmantas Balčytis</PERSON> <GRPOL GRPOLID="2949">(S&amp;D)</GRPOL></TI-AUTHOR></TI><OBJECT OBJID="OBJ0636">Vec: Doplnkové opatrenia na podporu malých a strednýchpodnikov pri uplatňovaní politiky cestovného ruchu</OBJECT><CONTENT><PARA>Priemysel cestovného ruchu je rovnako ako ktorékoľvek iné hospodárske odvetvie stále viac vystavovaný celosvetovej konkurencii. Európska únia si v záujme zachovania konkurencieschopnosti v odvetví cestovného ruchu stanovila v Lisabonskej zmluve za cieľ podporu konkurencieschopnosti odvetvia a vytváranie prostredia priaznivého pre rozvoj podnikov. Preto boli stanovené tieto ciele: podporovať inováciu v oblasti cestovného ruchu, zlepšiť kvalitu všetkých turistických služieb a zlepšiť odbornú spôsobilosť personálu. Podniky v odvetví cestovného ruchu, ktoré vo veľkej miere patria k malým a stredným podnikom, nie sú však vždy schopné samostatne plniť tieto ciele. Svoju úlohu zohrávajú viaceré faktory, ako sú obmedzené finančné zdroje, nedostatok kvalifikovaných pracovníkov a neschopnosť urýchlene reagovať na zmeny, z čoho vyplýva potreba ďalších finančných zdrojov. </PARA><PARA>Nedomnieva sa Komisia, že by bolo vhodné rozvíjať súdržnú stratégiu, ako aj podrobný akčný plán, ktorý by zahrňoval konkrétne opatrenia na podporu malých a stredných podnikov a mechanizmy financovania, ktoré by mohli prispieť k prekonaniu ťažkostí v tomto odvetví?</PARA></CONTENT></QUEST>