<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000289">O-000289/2011</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="28141">Lívia Járóka</PERSON>, <PERSON ID="28120">Simon Busuttil</PERSON><BRK/>v mene skupiny <GRPOL GRPOLID="2948">PPE</GRPOL></TI-AUTHOR></TI><OBJECT OBJID="OBJ000289">Vec: Odstránenie diskriminácie Rómov</OBJECT><CONTENT><PARA>Napriek rámcu EÚ pre národné stratégie integrácie Rómov, ktorý Komisia iniciovala a Rada uvítala, a napriek vydaniu usmernení Európskej komisie určených členským štátom na formulovanie národných stratégií integrácie Rómov, diskriminácia Rómov v EÚ pokračuje. </PARA><PARA>V oblasti boja proti diskriminácii máme ešte pred sebou dlhú cestu, ak vezmeme do úvahy všeobecne rozšírené protirómske nálady a nedostatočné uplatňovanie existujúcich právnych predpisov. Rómske spoločenstvá sú často segregované v getách a trpia mimoriadne nízkou nezamestnanosťou a nerovným prístupom k zdravotnej starostlivosti. Osobitne treba vyzdvihnúť, že rómskym deťom sa dostáva len nekvalitné vzdelávanie v podobe oddeleného vyučovania v čisto rómskych triedach, pričom vzdelávanie je jedným z najdôležitejších nástrojov na predchádzanie chudoby. </PARA><PARA>Všetky európske štáty – súčasní aj budúci členovia Európskej únie – sa musia zapojiť do spoločného úsilia o prekonanie tohto historického sociálneho vylúčenia najväčšej etnickej menšiny nášho kontinentu a prihlásiť sa k stratégii EÚ zameranej na začleňovanie Rómov. </PARA><PARA>Môže Komisia prispieť k zabraňovaniu diskriminačného zaobchádzania pri súčasnom zabezpečení plnenia stratégie EÚ a hodnotenia existujúcich právnych nástrojov? </PARA><PARA>Môže Komisia zaviesť kritériá na hodnotenie európskych akčných plánov pre problematiku Rómov a objasniť, ako a kedy bude krízový plán pripravený na plánovanie, sledovanie a hodnotenie? </PARA><PARA>Ako dokáže Komisia zaručiť rozvoj komplexnej zamestnanosti a sociálneho zabezpečenia, prístup k celoživotnému vzdelávaniu na podporu vyšších šancí na trhu práce a rovnakého zaobchádzania a rovnakých príležitostí v politikách zamestnanosti a programoch zameraných na sociálne začleňovanie a ako môže zaručiť zlepšenie účasti Rómov na miestnej úrovni pri plánovaní, vykonávaní a kontrole finančných prostriedkov EÚ?</PARA></CONTENT></QUEST>