<QUEST><TI><TI-INTRO>ÚSTNA OTÁZKA <QREF QID="H-2010-0231">H-0231/10</QREF></TI-INTRO><TI-SESSION>pre hodinu otázok na schôdzi v máji 2010</TI-SESSION><TI-RULES-EP>v súlade s článkom 116 rokovacieho poriadku</TI-RULES-EP><TI-AUTHOR>predkladá: <PERSON ID="5729">Kathleen Van Brempt</PERSON></TI-AUTHOR><TI-DEST><INST TYPE="COM">Komisii</INST></TI-DEST></TI><OBJECT OBJID="OBJ0231">Vec: Politika Komisie týkajúca sa vzácnych zdrojov</OBJECT><CONTENT><PARA>Komisia plánuje do konca tohto roku vypracovať návrh svojej politiky týkajúcej sa narastajúceho nedostatku vzácnych zdrojov. Počas svojej návštevy vo Výbore pre priemysel, výskum a energetiku 28. apríla 2010 komisár Tajani opakovane zdôrazňoval, že riadenie zdrojov je jednou z jeho hlavných priorít. Okrem prístupu k zdrojom v rámci EÚ a mimo nej sa za otázky, ktorým treba venovať osobitnú pozornosť, označili aj recyklovanie a opätovné použitie.</PARA><PARA>Otázka však znie, ako Komisia vymedzuje a interpretuje pojmy recyklovanie a opätovné použitie a do akej miery bude jej politika v tejto oblasti primeraná a ambiciózna. Bude naďalej prevládať tradičné vnímanie recyklovania a využívania druhotných surovín (downcycling) alebo Komisia postúpi o krok dopredu tým, že zohľadní a bude podporovať nové postupy, napríklad tzv. postup od začiatku po začiatok (permanentná recyklácia)? Ak áno, ako konkrétne sa to prejaví v politike Komisie? Bude na príklad permanentná recyklácia v budúcnosti kritériom oprávnenosti v rámci verejného obstarávania?</PARA></CONTENT></QUEST>