<QUEST><TI><TI-INTRO>OTÁZKA NA ÚSTNE ZODPOVEDANIE <QREF QID="O-2010-0054">O-0054/10</QREF></TI-INTRO><TI-RULES-EP>v súlade s článkom 115 rokovacieho poriadku,</TI-RULES-EP><TI-AUTHOR>predkladá: <PERSON ID="1985">Pervenche Berès</PERSON> v mene <COMMITTEE COMMID="2863">Výboru pre zamestnanosť a sociálne veci</COMMITTEE></TI-AUTHOR><TI-DEST>Komisii</TI-DEST></TI><OBJECT OBJID="OBJ0054">Vec: Zamestnanosť a sociálne rozmery stratégie Európa 2020</OBJECT><CONTENT><PARA>1. Ciele: Jedným z kľúčových prvkov stratégie Európa 2020 je dosiahnutie dohody o hlavných cieľoch na úrovni EÚ. Keďže na jarnom zasadnutí Európskej rady sa nepodarilo dohodnúť na číselných hodnotách všetkých cieľov navrhovaných Komisiou, aké iniciatívy Komisia podnikla, aby uľahčila dosiahnutie dohody o vyčísliteľných cieľoch EÚ v oblasti vzdelávania a znižovania chudoby? Aké iniciatívy sa pripravujú, aby sa členským štátom uľahčilo začlenenie odsúhlasených hlavných cieľov medzi ich vnútroštátne ciele?</PARA><PARA>2. Riadenie: Tak Komisia, ako aj Rada zdôraznili zásadnú úlohu Parlamentu v stratégii Európa 2020 a vyjadrili záväzok zabezpečiť intenzívnejšie zapojenie Parlamentu do procesu prijímania usmernení a vykonávania novej stratégie. Kedy a v akej forme možno podľa názoru Komisie očakávať konkrétne opatrenia v tejto oblasti? </PARA></CONTENT></QUEST>